
Buletinul Comisiunii Monumentelor Istorice 
Serie nouă 
ȘTEFAN BÂLICI 


Director general INP 


Buletinul Comisiunii Monumentelor Istorice (BCMI) este prima publicaţie 
periodică din România dedicată protejării patrimoniului cultural imobil, 
apărută trimestrial începând cu luna ianuarie 1908, sub direcția Comisiunii 
Monumentelor Istorice (CMI). La origine, Buletinul avea ca obiectiv gene- 
ral „deșteptarea și răspândirea în popor a simțului și priceperii pentru con- 
servarea monumentelor, prin publicarea de lucrări speciale asupra monu- 
mentelor și de instrucțiuni asupra chipului conservării sau restaurării lor”! 
și cuprindea „o parte științifică”, în care se urmărea publicarea a „tot felul 
de monografii, studii, lucrări, comunicări și materialuri de natură istorică, 
arhitectonică și artistică privitoare direct și numai la monumentele noas- 
tre istorice” și „o parte oficială”, în care se publicau „rapoartele anuale ale 
Comisiunii, procesele verbale ale şedinţelor ei, referatele arhitecţilor însăr- 
cinaţi cu conducerea și executarea lucrărilor de conservare și restaurare, pre- 
cum și eventualele circulări, informaţiuni și deciziuni ale Ministerului și ale 
Comisiunii, privitoare la monumentele noastre istorice”?. 

Buletinul şi-a păstrat formula iniţială până la desființarea sa în 
1045, urmată de dizolvarea CMI în 1048. În perioada următoare atât acti- 
vitatea comisiei, cât și publicarea unor texte de referință a fost continu- 
ată ocazional de către alte organisme. Prima publicaţie postbelică a fost 
revista Monumente și Muzee, apărută într-un singur număr, în anul 1058. 
Abia începând cu anul 1970 s-a reluat, în cadență trimestrială, publicarea 
unei reviste dedicate monumentelor istorice. Aceasta s-a numit mai întâi 
Buletinul Monumentelor Istorice (1970—1973), iar apoi Revista Muzeelor și 
Monumentelor — Monumente Istorice şi de Artă (1974—1989). Din 1990 publi- 
carea Buletinului Comisiei Monumentelor Istorice a fost reluată, dublată de o 
nouă publicaţie — Revista Monumentelor Istorice. Direcţiile principale urmă- 
rite de Buletin la înfiinţare s-au distribuit astfel în două publicaţii distincte, 
a căror consecvență și identitate s-au disipat în timp. 

Buletinul își reia acum apariția după o întrerupere de câțiva ani, într-o 
serie nouă, prin care urmărim în primul rând revenirea la direcțiile formu- 
late la 1908, care și-au păstrat integral valabilitatea și importanța și în ace- 
lași timp deschiderea către toate formele de acțiune patrimonială actuală. 
Dacă la origine apărea ca organ al principalei instituţii a sistemului public 
de protecție a monumentelor istorice, reflectându-i activitatea științifică și 
administrativă, acum Buletinul va urmări dezvoltările și rezultatele multi- 
plelor organisme ale sistemului public dedicat patrimoniului imobil — de la 
Comisiune, redusă azi la funcţia consultativă și devenită Comisia Naţională a 
Monumentelor Istorice, cu secțiunile sale de specialitate și comisiile zonale, 
la segmentul administrativ, reprezentat de Direcţia Patrimoniu Cultural din 
cadrul Ministerului Culturii și Identității Naţionale și de Direcţiile Judeţene 


1 Regulamentul de aplicare a legii pentru conservarea și restaurarea monumentelor 
publice, 1892, § II, alin 4. 

2 „Extras din Deciziunea Ministerială privitoare la redactarea Buletinului”, 
BCMI, 1908, 1. 

pentru Cultură, și la segmentul operativ complex, cu activitate extinsă de 
la cercetare și evidenţă, la monitorizare și finanțare, acoperit de Institutul 
Naţional al Patrimoniului. De asemenea, Buletinul va oferi spațiul pentru 
reflectarea activității sectorului independent și non-guvernamental dedicat 
protejării patrimoniului imobil, cât și a altor entități și sectoare de activitate, 
în încercarea de a prezenta o imagine cât mai actuală și caracteristică a inte- 
resului și acţiunii dedicate patrimoniului imobil în România. 

Deși nu mai reflectă exclusiv — și nici chiar preponderent — activita- 
tea Comisiei, publicația revine acum la titlul originar, Buletinul Comisiunii 
Monumentelor Istorice, atât ca formă de reverență față de valoarea proiec- 
tului editorial inițial, cât și ca semnal al detașării de arhitecturile instituțio- 
nale actuale. De acum Buletinul nu mai este organul Comisiei, ci este agora 
reflecției asupra sistemului de protecţie a patrimoniului cultural și asupra 
acțiunii patrimoniale, indiferent de originea și afilierea sa. 

Prin dubla lansare, alături de Revista Monumentelor Istorice (RMI), și 
aceasta într-o nouă formulă, cele două publicaţii se definesc ca entități dis- 
tincte, având fiecare drept nucleu câte una dintre „părţile” publicaţiei origi- 
nare: conţinutul oficial, respectiv conţinutul științific. 


Noul Buletin va cuprinde un spaţiu dedicat analizei și comentariului privi- 
tor la sistemul legislativ și la evoluţiile naționale și internaționale recente, 
în rubrica Cronică legislativă. Discutarea sistemelor de protecţie și gestiune 
a patrimoniului cultural, dezvoltate în cadrul acțiunii publice, atât în cadrul 
instituțional public, cât și în mediul asociativ sau academic, va ocupa rubrica 
Patrimoniul în dezbatere. Acţiunea directă de conservare și restaurare a patri- 
moniului imobil își va găsi spaţiul de expunere în rubrica Santiere de restau- 
rare. Aici vom prezenta într-o manieră sintetică și tehnică un număr cât mai 
cuprinzător de șantiere de restaurare de pe teritoriul țării. Dorim să contri- 
buim astfel la crearea unei imagini de ansamblu asupra activităţii actuale de 
restaurare în România, a mijloacelor de finanțare și a sumelor investite, a 
specialiștilor activi în domeniu și a tipurilor de monumente supuse procesu- 
lui de restaurare. Fidel proiectului inițial, Buletinul va reflecta în continuare 
activitatea comisiilor de specialitate, într-o secțiune dedicată, intitulată Din 
activitatea sistemului public de protecţie a monumentelor. Iar varietatea de 
acțiuni dedicate patrimoniului imobil desfășurate pe întreg teritoriul țării, 
de la apariţii editoriale, la proiecte culturale, expoziţii sau conferinţe, vor 
fi prezentate în rubrica Patrimoniul în actualitate. Nu în ultimul rând, fiind 
conștienți că patrimoniul este protejat de oameni și pentru oameni, ne vom 
îndrepta gândurile și recunoștința, în rubrica Evocări, către oamenii dedicați 
patrimoniului cultural, plecați dintre noi recent. 

Privim acest nou început ca pe un proiect deschis, în mod necesar fle- 
xibil, pentru a putea să se adapteze cât mai bine realităţii în schimbare a 
administrării și protejării patrimoniului cultural. Vom introduce pe parcurs 
noi rubrici sau le vom adapta sau suprima pe cele propuse acum, căutând să 
oferim o cât mai largă și coerentă imagine asupra domeniului patrimoniu- 
lui cultural din România de azi, privit prin filtrul acţiunii administrative — 
publice sau private. 


Cronică legislativă 


Despre necesitatea continuării 
procesului de codificare a 
legislaţiei patrimoniului 


ADRIAN CRĂCIUNESCU 


Universitatea de Arhitectură și Urbanism „Ion Mincu”, București 
analizaistoricoarhitecturalaegmail.com 


CUVINTE CHEIE legislaţie, cod, patrimoniu cultural, principii 


REZUMAT Elaborarea unui cod al Patrimoniului Cultural este o chestiune 


complexă, contestată de unii, dar încurajată de acei specialiști 
care văd această inițiativă ca pe o cale sigură de reformare a 
sistemului. Potrivit legislaţiei în vigoare, primul pas în vede- 
rea realizării proiectului constă în conceperea unui document 
programatic denumit „teze prealabile”, cuprinzând motivele 
care au stat la originea acțiunii, direcţiile principale și efec- 
tele scontate, și care îndeplinește rolul fundamental de a coa- 
gula un punct de vedere coerent la nivel guvernamental. Al doi- 
lea pas constă în completarea structurii propuse cu articolele 
propriu-zise. Susţinătorii Codului Patrimoniului speră că acest 
proiect va ajuta nu numai la umplerea unor goluri legislative, ci 
va contribui și la schimbarea mentalității societăţii actuale care 
privește patrimoniul ca pe o povară, nu ca pe o resursă. 


Ce este și cum ar trebui să arate 

un cod al patrimoniului cultural 
Pe tema Codului Patrimoniului Cultural am scris de mai multe ori, am și 
vorbit la postul public de radio în ultimii trei ani, de când am fost impli- 
cat în construcția unui schelet viabil pentru această componentă a legisla- 
ției ce este așteptată de mai bine de un deceniu. Codul este o chestiune asu- 
pra căreia probabil ne-am putea apleca încă mulţi ani de acum înainte, căci 
este una complexă și care are nevoie de o largă și profundă dezbatere poli- 
tică pentru a-i asigura o perenitate ce e obligatorie pentru un asemenea act 
normativ. Complexitatea sa constă în mai multe aspecte pe care le-aș grupa 
în două categorii distincte: problemele de tehnică legislativă, respectiv pro- 
blemele conceptuale. 

Modul de abordare a construcției codului este esențial pentru că poate 
genera timp și dificultate de elaborare foarte diferite și, mai ales, rezultate 
ce ar putea fi revoluționare, doar practice sau poate unele chiar inutile în 
funcţie de calea de lucru aleasă. Aici mă refer la diferenţele ce pot decurge 
din abordarea „de sus în jos” sau de „jos în sus”, adică acea alternativă de 
a alege fie o cale pornind de la selectarea principiilor pentru scrierea unor 
articole de lege corespunzătoare acestora, fie alegerea căii ce pornește de la 
selectarea articolelor din legislaţia existentă pentru ca prin prelucrarea lor 
să se ajungă la comasarea într-un nou text de lege. În cazul primei opțiuni 
unitatea ce decurge din utilizarea unor principii este una aproape garantată, 

pe când în cea de a doua caracterul unitar al rezultatului este doar o aspira- 
ție destul de greu de atins. 

Alegerea modului de abordare decurge din stabilirea priorităţi fie pen- 
tru probleme conceptuale, fie pentru cele tehnice. Mai depinde direct și de 
felul în care codul este perceput de către specialiști sau de către persoanele 
care sunt afectate în mod direct de existența unui cadru legal dedicat speci- 
ilor patrimoniului cultural care să fie unul precis. Trebuie subliniat în acest 
sens faptul că există specialiști care se îndoiesc de necesitatea unui cod, 
având în vedere existenţa legilor care acoperă toate domeniile patrimoniu- 
lui, inclusiv la nivel de norme de aplicare. Aceștia susțin corectarea punctu- 
ală a acestor legi, acolo unde se constată deficienţe de concepţie sau de apli- 
care, cu opinia că o astfel de cale este mai rapidă și mai ușor de parcurs. Mai 
există o categorie de specialiști care suţin că este nevoie de un cod, dar care 
gândesc că acest cod trebuie obținut din simpla alăturare a legilor actuale, 
coreciând în acest proces și lipsurile acestora. Printre aceștia se mai includ 
şi cei ce consideră că procesul de codificare ar trebui să se rezume doar la 
speciile patrimoniului imobil sau poate, în mod particular, doar la patrimo- 
niul construit. O categorie distinctă, poate mai puţin numeroasă, este cea 
a specialiștilor care văd în alcătuirea codului o bună oportunitate pentru 
reforma sistemului. 

Mă regăsesc printre aceștia din urmă și militez pentru reformarea sis- 
temului prin intermediul acestui Cod. De aceea, din calitatea de consilier 
personal al secretarilor de stat pentru patrimoniu din 2014, respectiv din 
2016, am convins conducerile ministerului din acele mandate să nu se mul- 
țumească să „pelicească găurile” și neconcordanţele care există în legisla- 
ție, ci să adopte calea reformei, cu scopul explicit de a simplifica și de a face 
mai clar și mai practic cadrul legal de care depinde protejarea și punerea 
în valoare a patrimoniului cultural. Până la urmă, nu aspectele tehnice ale 
reformei legislative sunt cele mai complicate, ci schimbările de esență, ace- 
lea care conduc la acceptarea și implementarea unor principii care să ajute la 
poziționarea fermă a societăţii în raport cu patrimoniul său cultural. Această 
poziționare consider că este fundamentală pentru că, până la acest moment, 
nu pare foarte limpede dacă patrimoniul cultural este văzut ca o rădăcină a 
spiritului naţional sau doar ca o simplă recuzită ce ar putea eventual servi 
drept instrument turistic cândva. 

În cele din urmă, un prim pas concret în definirea unui cadru concep- 
tual nou a putut fi făcut atunci când, în 29 noiembrie 2016, la finalul man- 
datului guvernului, s-a adoptat Hotărârea nr. 905 de aprobare a Tezelor 
Prealabile ale Codului Patrimoniului Cultural. 


Tezele Prealabile. 

De unde am plecat în lucrul la cod 

Atunci când am preluat sarcina de a coordona grupul de lucru pentru 
elaborarea codului, am avut ca punct de pornire o documentaţie în fascicule 
pe care unii au considerat-o „un cod la cheie”. În analiza proprie, materialele 
respective nu erau decât o reașezare a textelor de lege existente, cu interven- 
ţii vizând reordonarea și reformularea unora dintre articolele acestora (luate 
separat) și nimic mai mult. 

Lucrul la acest proiect legislativ a pus în evidenţă carențele majore pe care 
sistemul protejării patrimoniului naţional le are pe linia personalului specia- 
lizat, atât în sensul numărului extrem de redus al acestuia, cât și a capacităţii 
sale de a înțelege/percepe corect rolul administrativ pe care un cadru legisla- 
tiv coerent îl are. Am constatat că lipsește, din păcate, capacitatea de sinteză 
privitoare la fenomenele administrative sau juridice care împiedică sistemul 
să funcţioneze cu eficiență. Cunoaștem multe dintre simptomele bolii siste- 
mului protejării patrimoniului cultural, dar nu putem nici să cuantificăm și 
nici să definim cauzele ori efectele acestora, din lipsă de date statistice apli- 
cate. De asemenea, înțelegerea rolului protecției patrimoniului cultural naţi- 
onal pentru societate este deformată la nivelul societății în ansamblul ei. 
Poate și de aceea textele de lege existente, precum și majoritatea propune- 
rilor preliminare de modificare a lor vizau aproape în exclusivitate aspecte 
care ar regla mai curând mecanisme interne ale sistemului, cu accent pe 
chestiuni profesionale. O astfel de abordare este în dauna obiectivelor firești 
pentru un cadru legislativ, anume de a regla relaţiile administrative și finan- 
ciare între domeniul profesional și spaţiul social, public. De aceea am avut 
permanent tendinţa de a atrage atenţia că scopul unei legi nu este să devină 
manualul muzeografului sau manualul arheologului, ci de a regla alte meca- 
nisme, ce trebuie să fie pragmatice din punct de vedere administrativ. 

De aceea, pot spune că baza de pornire pe care am avut-o nu putea fi 
considerată un „cod”, ci doar un „codex”. În înțelesul din dicționarul expli- 
cativ al limbii române, codexul (sau codicele) este o colecţie de texte cu 
caracter legislativ care are un caracter variat". În lipsa viziunii unificatoare, 
cu menţinerea acestui caracter de fascicule de legislație separate în ciuda 
punerii lor laolaltă, propunerea inițială nu avea cum să fie un „cod”. Sensul 
cuvântului „cod” este cel de lege unitară care reglează un domeniu mai larg, 
așa cum este și domeniul patrimoniul cultural?. Prin urmare, odată cu accep- 
tul conducerii“ Ministerului Culturii pentru ideea de reformă, am căutat și 
am primit și acceptul de a continua lucrul în cealaltă manieră, anume cea 
descrisă a fi „de sus în jos”, pornind de la concept general către detaliu. În 
plus, calea adoptată până la acel moment, anume de a lucra în detaliu, arti- 
col cu articol, nu reflecta nici măcar calea procedurală prevăzută de lege. 


Originea legală a Tezelor prealabile 

Conform legii speciale privind tehnica legislativă“, inițiativa legislativă 
a guvernului în direcția codificării legislaţiei unui anumit domeniu trebuie să 
înceapă cu un document programatic. Acesta este denumit „teze prealabile” 
și constă în expunerea motivaţiilor, a direcțiilor principale și a efectelor 


1 În Dicţionarul Explicativ al Limbii Române, ediţia 2009, cuvântul „codex” 
este definit după cum urmează: „2. Culegere (manuscrisă) de legi, de docu- 
mente din Evul Mediu sau, p.ext, de orice texte vechi (medievale), de obicei cu 
conţinut variat”. 

2 Conform aceleiași ediţii din 2009 a Dicţionarului Explicativ al Limbii Române, 
cuvântul „cod” este definit astfel: „1. Act normativ care cuprinde o culegere siste- 
matică de reguli juridice privitoare la o anumită ramură a dreptului”. 

3 Mandatele la care mă refer sunt cele ale ministrului Hunor Kelemen și a secreta- 
rului de stat pentru patrimoniu Csilla Hegediis, a ministrului Vlad Alexandrescu 
și a secretarului de stat pentru patrimoniu Mihai Ghyka, respectiv al ministrului 
Corina Șuteu și al secretarului de stat pentru patrimoniu Oana Bogdan. 

4 Legea 24/2000 privind normele de tehnică legislativă pentru elaborarea 
actelor normative. 

așteptate prin concentrarea legislaţiei sub forma unui cod. Prin urmare, dat 
fiind că rezultatul activităţii sale ar fi trebuit să fie preluat de către Ministerul 
Culturii pentru a fi promovat de către Guvern ca inițiativă legislativă, grupul 
de lucru a căutat să urmeze această cale și, în loc să încerce în continuare să 
determine rolul virgulelor în textele articolelor de lege luate unul câte unul, 
a încercat să decanteze principiile și liniile majore pe care viitorul cod ar tre- 
bui să le urmeze. O asemenea sarcină este anevoios de îndeplinit. 

Un exemplu al acestei dificultăţi este până și titlul codului. Grupul de 
lucru a avut nevoie de foarte mult timp de discuţii numai asupra utilizării 
sintagmei „codul patrimoniului cultural” în dauna celei cu care ne-am obiș- 
nuit în ultimii ani, aceea de „cod al patrimoniului cultural naţional”. Există 
destule reflexe și sensibilități legate de cuvântul „național” din această sin- 
tagmă, astfel că, iniţial, a existat destul de multă reticență manifestată până 
în final, prin opinii separate. Chestiunea de principiu are două fațete dis- 
tincte legate de acest cuvânt. Pe de o parte, trebuie înţeles foarte clar că un 
cod al patrimoniului cultural se ocupă de întreg spectrul acestui patrimoniu 
care înseamnă o sumă de bunuri culturale asupra cărora s-a instituit deja o 
anumită protecție legală, precum și o sumă de alte bunuri culturale care încă 
nu au fost descoperite, evaluate sau protejate prin astfel de măsuri legale. 
Prin viitorul cod s-a încercat determinarea unei distincții în acest sens, iden- 
tificând patrimoniul „naţional” ca fiind strict acea componentă a patrimo- 
niului cultural care poartă măsura unei protecţii legale. Pe de altă parte, 
România este o ţară care cu mândrie își recunoaște comunitățile de patri- 
moniu reprezentate de minoritățile etnice, iar înțelesul mai restrâns pen- 
tru cuvântul „naţional” ar părea că restrânge preocuparea valorilor pentru 
o anume concentrare etnică pe valorile românilor și nu pe cele ale cetăţe- 
nilor români în general. Această sensibilitate nu trebuie să existe, fiecare 
grup etnic al acestei țări fiind tratat fără nicio discriminare, fie ea apărută și 
din accidentul unei potenţiale interpretări nepotrivite a sensului sau nuanţei 
cuvântului respectiv. Prin urmare, nuanţa din titlul codului reflectă preocu- 
parea pentru întreg spectrul patrimoniului — protejat sau neprotejat — pre- 
cum și faptul că Statul este egal pentru toți cetăţenii săi, indiferent de naţio- 
nalitatea acestora. 


Rolul Tezelor prealabile 

Rolul tezelor prealabile este deci unul foarte clar definit în articolul 
27 al legii speciale privind tehnica legislativă. Pe lângă faptul că trebuie să 
„reflecte concepția generală, principiile, noile orientări și principalele solu- 
ţii ale reglementărilor preconizate”, tezele trebuie să aibă un caracter direc- 
tor pentru concepţia de ansamblu a viitoarei reglementări. De aceea, având 
în vedere că pentru conţinutul unor astfel de teze prealabile nu este stabilit 
un cadru fix, dincolo de analizele și sintezele problemelor care impun acestă 
codificare, mai mult decât prezentarea unor orientări generale și a princi- 
palelor soluţii, a fost prezentat chiar și un schelet concret al așezării aces- 
tor soluții în viitorul cod, cu indicarea modului de structurare a conținutu- 
lui textului legislativ, dar și cu indicarea temelor esenţiale pe care articolele 
vor trebui să le trateze. 


5 Sintagmă utilizată de Convenţia de la Faro privind valoarea patrimoniului cultu- 
ral pentru societate adoptată de Consiliul Europei în 2005. 

Un alt rol pe care îl consider foarte important este cel de testare pre- 
alabilă în spațiul public a unui astfel de concept general ce este susținut pe 
niște linii relativ precise de soluţionare a unor probleme existente în prac- 
tica administrativă și cea juridică actuale. Procedura de adoptare a unor teze 
prealabile pentru un cod legislativ presupune obligatoriu o etapă de con- 
sultare publică, atât a societăţii civile, cât și a autorităţilor publice care ar 
fi afectate de adoptarea respectivului cod. Această etapă de consultare tre- 
buie însă văzută doar ca o etapă intermediară, a unui oarecare filtru prea- 
labil care să releve eventualele lipsuri sau neconcordanţe. În ciuda faptului 
că ar putea exista o anumită așteptare de construire a propunerii legislative 
pornind de la o colectă publică de opinii sau propuneri din partea organiza- 
țiilor civice ori profesionale, am fost și am rămas de părere că acest lucru 
este o abordare nepractică. În mod evident, efortul de strângere a informa- 
țiior și de ordonare a acestora a implicat un număr foarte mare de persoane, 
însă sinteza și formularea unui concept unitar nu poate fi decât sarcina unui 
grup foarte restrâns de specialiști. În plus, am exprimat de mai multe ori opi- 
nia€ că este dificil și procesul de selecţie a unui grup coerent de elaborare a 
structurii codului. În baza cunoașterii sistemului administrativ din interior, 
mi-am consolidat și părerea că politicienii și cei aflaţi în domeniile juridic și 
administrativ nu au deloc cuprinderea problemelor și aplecarea asupra nece- 
sităților patrimoniului, în timp ce oamenii de cultură nu au îndeobște nici o 
experienţă sau apetenţă pentru înțelegerea sistemului politico-administra- 
tiv. Ținând cont de acest aspect, mai adaug că nu este deloc practic a implica 
un număr mare de persoane în elaborarea unui astfel de document strategic 
cum este cel denumit „teze prealabile”. Ceea ce poate părea nedemocratic 
este, de fapt, singura cale operativă de a obţine un document care să poată fi 
ulterior dezbătut public într-un termen rezonabil”. Prin urmare, rolul primar 
pe care aceste teze prealabile îl au este de a propune textul de bază, concep- 
tul care să ofere suportul discuţiei tehnice reale atunci când se va lansa iniți- 
ativa legislativă în spaţiul public. Cred că acest concept este coerent și sufici- 
ent de compact pentru a furniza premisele unui viitor cod suplu și pragmatic. 
Se poate spune că instrumentul tezelor prealabile are și un alt rol fundamen- 
tal, acela de a coagula un punct de vedere coerent la nivel guvernamental, 
prin exprimarea unor opinii concretizate în avizele prealabile pe care minis- 
terele interesate le emit anterior adoptării hotărârii guvernului de aprobare 
a formei finale a tezelor. 


6 Inclusiv în presă, în articolul „Patrimoniul cultural politic” publicat în Dilema 
veche, disponibil și pe internet la adresa http://dilemaveche.ro/sectiune/tema-sap- 
tamanii/articol/patrimoniul-cultural-politic, accesat noiembrie 2017. Vezi 
Adrian Crăciunescu, „Patrimoniul cultural politic”, în Dilema veche, nr. 584, 
23-28 aprilie 2015. 

7 Pentru că am fost parţial implicat și în dezbaterile prilejuite de inițiativa 
Ministerului Dezvoltării Regionale de a produce un cod al urbanismului și al con- 
strucţiilor, trebuie să spun că tocmai această intenţie „democratică” de a dezvolta 
un grup de lucru mult prea extins către organizaţii profesionale în faza de elabo- 
rare, după opinia mea, va conduce la eșecul demersului. Acest lucru cred că este 
cert, cu atât mai mult cu cât în construcţia acelui cod s-a pornit „de jos în sus”. 
Inevitabil, multele persoane implicate nu au cum să aibă o viziune de ansamblu, 
astfel că discuţiile vor tinde întotdeauna să se concentreze pe propuneri de deta- 
liu, care reflectă locul și problema exactă și punctuală a fiecărei entităţi sau per- 
soane ce participă la astfel de discuţii. Dincolo de acest aspect, timpul care se 
consumă în astfel de maniere de lucru ar putea tinde spre infinit din motive obiec- 
tive. Din această cauză, orice grup care depășește un număr de 5-7 persoane 
însărcinate cu sinteza conceptului cred că este predispus la eșec. 

Prin schema Codului descrisă de Tezele prealabile, schimbările tehnice 
propuse au avut în vedere: 

— revizuirea unor definiții pentru a elimina multiplele lor opțiuni de 
interpretare sau pentru a ușura decizii ce trebuie luate de justiţie 
sau de către administraţie în aplicarea legilor patrimoniului; 

—  uniformizarea practicilor și procedurilor pentru toate cele patru 
domenii mari ale patrimoniului cultural: arheologie, patrimoniu 
construit, patrimoniu mobil și patrimoniu imaterial și cuprinde- 
rea lor într-un singur text de lege; 

— eliminarea unor neconcordanţe sau chiar suprapuneri contradic- 
torii între legile actuale ale patrimoniului sau între acestea și legi 
din alte domenii cum ar fi, în special, cele legate de autorizarea în 
construcții și de urbanism; 

— completarea unor prevederi ale legislației patrimoniului pentru a 
pune în practică obligaţii asumate prin semnarea de către România 
a unor convenţii internaționale și care nu se regăsesc încă printre 
prevederile legale interne actuale (cele legate de patrimoniul arhe- 
ologic subacvatic sau de peisaj sunt cele mai vizibile). 

În mod evident, chiar și aceste câteva aspecte relevă intersectarea dome- 
niilor de competenţă administrativă a ministerelor, în special cele legate 
de justiție, administraţie publică și interne, respectiv de lucrări publice. 
Inevitabil, așa cum dezbaterea publică în mediul societăţii civile a condus la 
satisfacţii sau la frustrări, în funcţie de cuprinderea sau de ignorarea unora 
dintre observaţiile primite, același lucru l-a generat și circularea tezelor pre- 
alabile în ministerele interesate. Până la urmă, orice proces legislativ are 
etape care nu pot fi încheiate decât în urma unor compromisuri. Acceptând 
această idee, nu pot să nu exemplific cu una dintre frustrările proprii resim- 
tite în urma avizării Ministerului Afacerilor Interne. Propunerile de a întări 
rolul poliţiei prin lărgirea și autonomizarea unui corp distinct, care să ges- 
tioneze problemele parimoniului cultural și care să aibă depline competenţe 
în aplicarea sancţiunilor, s-a lovit de un refuz. Argumentul a fost că o astfel 
de direcție ar depăși cadrul legal care definește rolul tezelor prealabile și că 
ar genera costuri suplimentare. 

Pot să-mi explic totuși o astfel de reacție, ca și în cazul mai multor 
altor poziţii punctuale ale unor alte entităţi, prin faptul că lectura tezelor 
ar fi putut fi una superficială și concentrată strict pe aspectele care ar inte- 
resa în mod direct aceste entităţi avizatoare. Cum însă textul codului va fi în 
final unul adoptat pe cale politică, parlamentară, am totuși speranţa că, la 
momentul dezbaterii publice și al votului, interesele patrimoniului cultural 
vor fi recunoscute și impuse în ciuda piedicilor puse pe parcurs de către niște 
funcţionari publicis. Aceste interese ale patrimoniului sunt reprezentate 

8 În răspunsul către Ministerul Afacerilor Interne am considerat necesar să fie incluse 

fragmentele următoare: „De aceea, luând notă de observaţiile dumneavoastră pe 
care nu le-am putut integra, considerându-le opţiuni alternative, vom lăsa deci- 

zia asupra acestor chestiuni ședinței Guvernului, ca fiind o orientare politică gene- 
rală ce trebuie decisă de Domnul Prim-Ministru, în condiţiile în care elaborarea 
Codului Patrimoniului Cultural este unul dintre obiectivele cuprinse explicit în pro- 
gramul de guvernare.”, precum și: „În conceptul general avut în vedere, Ministerul 
Culturii a considerat necesară întărirea unei structuri deja existente, atât organiza- 
tional prin modul de subordonare al acestor servicii la nivel naţional sau judeţean, 


cât și prin sporirea corespunzătoare a numărului de ofiţeri din această speciali- 
zare — Poliţia Patrimoniului. Ținând cont că patrimoniul cultural naţional se află în 

de repartizarea clară a sarcinilor, de evitarea suprapunerilor acestora 
între instituţii, de întărirea autorității publice în contrast cu starea actuală 
pe care tezele o explică și încearcă să o corecteze. Cum spuneam, aceste 
aspecte relativ tehnice ale gestionării administrative a domeniului nu pot fi 
însă decât unele subordonate unei concepții generale, izvorâtă din evalua- 
rea unor principii călăuzitoare. Odată recunoscute și asumate aceste princi- 
pii, concepţia generală și detalierea tehnică pe articole nu ar putea decât să 
derive în mod firesc și coerent. 


Problemele majore de rezolvat 

Jurist de formaţie, un prieten aflat în tabăra celor care consideră inopor- 
tun un cod al patrimoniului cultural își explica această poziționare a sa afir- 
mând că nu se poate reglementa unitar chestiunea patrimoniului, din cauză 
că necesităţile speciilor sale sunt mult prea distincte. În plus, observaţia sa 
este că moravurile societăţii se schimbă permanent, astfel că ceea ce simţim 
astăzi că merită a fi protejat mâine s-ar putea să nu mai suscite același inte- 
res, ceea ce ar face ca un cod să nu fie chiar atât de peren pe cât ar trebui să 
fie. Este adevărat că patrimoniul cultural imaterial este total diferit faţă de 
cel material, mai ales faţă de cel construit, dar oare chiar nu s-ar putea regle- 
menta întregul patrimoniu printr-un cod? Există totuși un trunchi comun de 
probleme fundamentale ce decurg din însăși natura patrimoniului și acestea 
trebuie să fie subiectul reglementării unitare. 

Noţiunea de patrimoniu nu poate fi despărțită de cea de „servitute”. 
Orice protecţie s-ar institui asupra unui bun cultural ar avea drept consecințe 
restricții, obligaţii, precum și un șir de practici administrative care să le sus- 
țină. Acestea ar trebui, tocmai de aceea, să fie abordate într-un mod unitar. 
Prin urmare, problemele majore care trebuie abordate și clarificate prin vii- 
torul cod ţin întotdeauna de: 

— proprietate și de limitele servituţilor ce pot fi impuse asupra drep- 
tului de proprietate, ca urmare a identificării unui interes public în 
raport cu acel drept de proprietate; 

— interesul public și de implicarea autorităților publice în măsura în 
care putem defini mai clar originea, natura și consecințele aces- 
tui interes faţă de ceea ce identificăm drept „patrimoniu cultural”; 

— gradul de implicare centrală versus cel al implicării locale în ges- 
tiunea unei asemenea probleme, dat fiind că orice bun protejat 
servește unei comunități ce poate fi mai largă sau mai restrânsă, 
poate avea o relevanță mai mare sau mai mică, implicând în con- 
secință și răspunderi mai mari sau mai mici, după caz; 

Strategia Naţională de Apărare ca fiind un obiectiv de siguranţă naţională, este cel 
puţin surprinzător ca unul dintre pilonii principali ai siguranţei naționale, anume 
Ministerul Afacerilor Interne, să afirme că aceasta „ar reprezenta o activitate supli- 
mentară nejustificată pentru Poliţia Română/Jandarmeria Română, generatoare 

de costuri suplimentare”. Ținem să amintim că această schimbare pe care o propu- 
nem în ce privește alocarea sarcinilor de monitorizare și de control către funcționa- 
rii publici ai Ministerului Culturii, respectiv a celor referitoare la aplicarea măsu- 
rilor corespunzătoare de sancţionare sau de instrumentare prealabilă a cauzelor de 
natură penală către poliţie (în condiţiile prevăzute de Legea nr. 364/2004 privind 
organizarea și funcționarea poliţiei judiciare, cu modificările și completările ulteri- 
oare) nu este nici măcar o formulă nouă. Tradiţia administrativă a secolului al XIX- 
lea arată că urmărirea regulilor din domeniile alinierilor și ale construcţiilor era în 


sarcina funcţionarilor specializaţi ai primăriei, pe când administrarea sancţiunilor 
era întotdeauna sarcina comisarilor de poliţie.” 

— introducerea de noi categorii în noțiunea generică de „patrimoniu 
cultural naţional”, în special în legătură cu peisajul și cu alte cate- 
gorii de zone protejate, acestea nefiind recunoscute azi în mod 
explicit a fi parte a acestui patrimoniu. 

În plus, trebuie găsită acea cale de a rupe ideea de patrimoniu de acea 
impresie generalizată la nivelul societății conform căreia acesta ar fi o 
povară pe care deopotrivă privaţi sau autorităţi publice trebuie să o poarte. 
Acest lucru nu poate fi realizat pragmatic decât prin accentuarea atenţiei pe 
care trebuie să o dăm patrimoniului într-o viziune integrată — socială, cultu- 
rală și economică. Pentru a ajunge la firescul unei astfel de politici publice 
cu caracter durabil, cred că era imperios necesar a defini câteva principii 
asupra cărora societatea, în ansamblul său, să cadă de acord că sunt cele 
prin care se raportează la conceptul de patrimoniu cultural. Numai acestea 
ar putea constitui baza unui oarecare pact național privind cultura care să 
elimine orice dispută poliiicianistă în dezbaterea și adoptarea viitoare a 
Codului. Încă mult mai important decât acest acord preliminar, aceste prin- 
cipii ar trebui să fie setul de reguli care ulterior să valideze orice politică 
publică s-ar aplica patrimoniului cultural. 


Principiile 

Principiile despre care discutăm au originile în dezbaterea internă a 
Comitetului Național Român ICOMOS?. Iniţial ele au fost văzute ca un deca- 
log al patrimoniului și chiar au fost numite „teze”. Pentru a nu genera confu- 
zii de terminologie", acestea au fost cuprinse ca „principii” în cadrul docu- 
mentului final produs de grupul de lucru de pe lângă Ministerul Culturii. 

Principiile pe care tezele prealabile le-au stabilit ca fundament al 

Codului patrimoniului se referă la acceptarea de către societate că: 

— patrimoniul cultural este un complex de bunuri și expresii cultu- 
rale ce fac subiectul unor convenții internaționale pe care România 
le-a semnat; 

— patrimoniul cultural național este o expresie a interesului public 
general — inducând responsabilitatea statului garantată prin 
constituţie; 

— conservarea patrimoniului cultural are ca scop transmiterea neal- 
terată și autentică a informaţiei ce definește memoria culturală 
către generaţiile viitoare; 

— protejarea și punerea în valoare a corpului patrimoniului cultural 
național înseamnă menţinerea diversității și complementarității 
tuturor expresiilor și formelor, locale și regionale; 

— patrimoniul cultural contribuie la formarea noilor generaţii într-o 
societate incluzivă; 


9 Făcute publice în 15.01.2015, cu ocazia Zilei Culturii Naţionale: http://www.ico- 
mos.ro/COMUNICAT-CNR-ICOMOS-TEZELE-PATRIMONIULUI.pdf, 
accesat la 5.10.2017. 

10 În rândul specialiștilor, cuvântul „teză” este înţeles ca o anume sinteză, fapt 
care a dus la reproșuri vehemente din partea unui astfel de reputat specialist 
atunci când a fost solicitat să exprime un punct de vedere privind „tezele prea- 
labile”, care se întind pe 69 de pagini. Cum am mai subliniat, specialiștii nu se 
apleacă asupra cadrului juridic sau administrativ cu ușurință, astfel că am con- 
statat că această sintagmă legală a „tezelor prealabile” a născut așteptări gre- 
șite în acest sens. 

— patrimoniul cultural este o resursă a competitivităţii teritoriale, 
economice și sociale; protejarea și punerea sa în valoare concordă 
cu principiile dezvoltarii durabile; 

— protejarea patrimoniului cultural naţional este obligaţia tuturor, 
dar nu trebuie să fie povară pentru nimeni; 

— conservarea patrimoniului cultural este un complex de acțiuni 
care necesită înaltă specializare. 

Fiecare dintre aceste principii are consecințe pragmatice foarte clare. 

Pe unul dintre acestea îl consider extrem de important și trebuie să recunosc 
că am fost foarte surprins de greutatea cu care am reușit să-l promovez în 
grupul de lucru. Mă refer aici la acel principiu care recunoaște distribuția 
responsabilităţii pentru patrimoniul cultural în rândul întregii societăți, pen- 
tru evitarea situației actuale care generează atât de multe probleme în ges- 
tiunea sa prin faptul că deținătorii privaţi se consideră de regulă apăsaţi de 
o povară lăsată exclusiv pe urmerii lor, în calitate de proprietari cu obli- 
gaţii certe, dar cu drepturi vagi și — de cele mai multe ori — iluzorii. La fel 
de crucial mi se pare afirmarea netă a principiului autenticităţii, un princi- 
piu nicăieri prezent în legislaţia curentă. Este timpul să ne decidem ca soci- 
etate dacă facem efortul de a proteja, conserva și pune în valoare mărturii 
istorice (al căror caracter primordial trebuie să fie adevărul/autenticitatea) 
sau ne folosim de ceva ce nu este decât un instrument economic care poate 
fi oricând substituit de o replică butaforică sau care poate fi oricând copiat 
în tot atâtea locuri unde s-ar putea găsi un beneficiu (material, de cele mai 
multe ori) din asta. 

Aceste zece principii sunt miezul dezbaterii pentru obținerea consensului 
politic și chiar doctrinar și, alături de structura cadru propusă pentru viito- 
rul Cod, cred că sunt cel mai important rezultat al promovării Tezelor prea- 
labile în mod public și asumat de către autoritatea centrală a Guvernului prin 
publicarea lor în Monitorul Oficial. 


Continuare 

Continuarea firească ar fi scrierea propriu-zisă a articolelor de lege 
care să umple cu conţinut concret structura propusă a Codului. O mare parte 
dintre acestea, anume cele legate de patrimoniul imobil, sunt deja scrise 
într-o formă ce poate genera dezbatere parlamentară, dar asta numai dacă 
ar fi înțelese ca parte subordonată unui întreg. Scoaterea lor din acest con- 
text general le-ar putea schimba radical modul de înțelegere și de amen- 
dare în consecință. Pentru a fi completate, e nevoie de decizia administra- 
tivă a Guvernului, prin Ministerul Culturii. Pentru moment, acest lucru încă 
așteaptă pentru că s-a conceput și s-a depus un proiect de finanțare euro- 
peană care cuprinde necesarul mai multor schimbări normative, iar acest 
proiect încă se află în evaluare. În paralel, pornind de la ceea ce există, au 
mai apărut și iniţiative parlamentare care ar putea viza un cod restrâns, menit 
să rezolve doar problemele patrimoniului imobil. De asemenea, există iniţi- 
ative punctuale, din zona acelor direcţii de acţiune concentrate pe modificări 
făcute fiecărui act normativ în parte, ca proiect de Ordonanţă a Guvernului 
sau prin Ordin al Ministrului Culturii”. 


11 Din informațiile pe care le dețin, există în lucru o formulă de amendare prin 
ordonanță a legislației privind arheologia, pe fondul nemulțumirii arheologilor 


18 


BCMI 2017 


CRONICĂ LEGISLATIVĂ 


1. 


Aceste căi paralele se pot însă dovedi a fi o cursă privind desemnarea 
celui mai bun în a dilua sau chiar a strica un concept unitar de care avem atât 
de mare nevoie. Dacă aș fi adeptul teoriilor conspiraţioniste, văzând de-a 
lungul timpului opoziția și chiar frânele puse procesului de codificare, aș 
spune că unii beneficiază din plin de ambiguitatea și imperfecțiunea cadru- 
lui legislativ actual. În fond, înțelepciunea populară ne învaţă că pentru unii 
este întotdeauna mai profitabil pescuitul atunci când apele sunt tulburi. Prin 
urmare, nefiind neapărat sceptic în șansele Codului de a fi adoptat cândva, 
am certitudinea că va mai dura vreme destul de îndelungată până când acest 
proiect de reformă legislativă va fi promovat în Parlament, cu atât mai mult 
până va fi și promulgat într-o formă sau alta. 


referitoare la uzul detectoarelor de metale și a achiziţiei de tezaure găsite „întâm- 
plător”. În acest timp, deja a fost emis un Ordin al Ministrului Culturii care a 
deblocat o situaţie care sufoca de multă vreme activitatea Comisiei Naţionale a 
Monumentelor Istorice, a secţiunilor și zonalelor acestei comisii. Acest ordin sta- 
bilește acele categorii de intervenţii pentru care avizul este unul ce nu presupune 
investigaţii științifice care să implice comisiile, ci pentru care avizul este unul 
tehnic, relativ formal. 

CUVINTE CHEIE monumente, comisii de specialitate, avizare, regim 


fiscal, legislație 


REZUMAT Articolul își propune să urmărească schimbările legislative din 
ultimii doi ani în ceea ce privește două teme referitoare la 
legislaţia patrimoniului cultural imobil: rolul comisiilor monu- 
mentelor istorice și fiscalitatea. Deși în această perioadă s-au 
produs și alte schimbări cu consecinţe în domeniul protejării 
patrimoniului cultural imobil (spre exemplu legea prin care a 
fost deblocată posibilitatea de acordare de către autoritățile 
locale a finanțărilor pentru reabilitarea anvelopantei clădirilor 
sau existența meteorică a OUG nr. 100/2016 prin care au fost 
modificate legile urbanismului și construcțiilor), temele alese 


sunt cele care au, în prezent, implicații mai ample. 


Rolul comisiilor monumentelor istorice 
Anterior anului 2016, multe comisii ale monumentelor istorice analizau 
relativ puține documentaţii pe lună. O mare parte a avizelor emise de către 
Ministerul Culturii și serviciile publice deconcentrate ale acestuia, indife- 
rent de complexitatea intervențiilor avizate, nu se bazau pe o consultare a 
comisiilor. Se petrecea aceasta în condiţiile în care, deși legislația în vigoare 
la acel moment preciza rolul consultativ al comisiilor de specialitate, avi- 
zele putând să fie sau nu în același sens cu punctul de vedere al comisii- 
lor, consultarea comisiilor era considerată obligatorie. Relativitatea puterii 
avizelor emise punea în pericol protejarea patrimoniului și siguranța inves- 
tițiilor. Este de subliniat și contextul dat de numărul foarte mic al specia- 
liștilor din Ministerul Culturii și serviciile publice deconcentrate ale aces- 
tuia, număr cu posibilități minime de a fi crescut într-un orizont de timp 
scurt/mediu din cauza impactului bugetar semnificativ al unor creșteri sala- 
riale la nivele rezonabile necesare a fi efectuate. O altă observaţie de context 
privește numărul total de membri în comisiile de specialitate care este net 
superior numărului total de funcționari de specialitate din sistem; în plus, 
de multe ori comisiile au mai multe specializări decât există într-un servi- 
ciu deconcentrat. O altă trăsătură a perioadei analizate este cea a relatărilor 
din presă ale unor cazuri de corupţie privind mediul construit și prezentarea 
unui număr crescut de intervenţii distructive la adresa patrimoniului. 

Modificările din 2016 ale Legii 422/2001 privind protejarea monumen- 
telor istorice fac necesară preluarea în aviz a punctului de vedere al comisi- 
ilor de specialitate pentru majoritatea cazurilor și stabilesc faptul că pentru 


20 


BCMI 2017 


CRONICĂ LEGISLATIVĂ 


1. 


intervenţii „care afectează în mică măsură substanţa istorică și/sau sunt tem- 
porare” realizate cu respectarea unor condiții stabilite prin ordin de minis- 
tru, avizul poate fi emis fără consultarea comisiilor. Deși proiectul de ordin 
apare în dezbatere la sfârșitul lui 2016, va mai trece aproape un an până 
la adoptarea unui astfel de act (OMCIN 2797/2017). Prin modificarea legii 
se clarifică necesitatea analizei în comisie a documentaţiilor, utilizându-se 
resursa profesională a comisiilor (cele zonale vor trebui să aibă cel puţin un 
arhitect, un arheolog și un inginer constructor), este scăzută vulnerabilita- 
tea la corupție (deciziile nu sunt luate de două persoane angajate pe perioadă 
nedeterminată, uneori fără o formare profesională în domeniu, ci de comisii 
alcătuite din mai multe persoane care au un mandat de doi ani). 

Există voci care afirmă că prin aceste modificări ministerul și servici- 
ile lui deconcentrate devin subordonate comisiilor de specialitate. Urmărind 
procesul avizării, încă din primul moment al acestuia, se observă că admi- 
nistraţia verifică dacă documentaţia este completă și corect întocmită, iar 
acolo unde se impune, este datoare să solicite modificări și completări îna- 
inte de analiza acesteia în comisii (în caz contrar ajungându-se la reveniri). 
Tot administraţia este cea care alcătuiește ordinea de zi a comisiilor de 
specialitate și, constatând că solicitarea nu respectă prevederile legale din 
domeniu, decide să nu o introducă în analiza comisiilor. Comisiile, care, 
potrivit legii, sunt organisme științifice, nu pot decide din alte puncte de 
vedere decât cele pentru care au fost constituite (spre exemplu nu pot decide 
din punct de vedere administrativ neaplicarea unor prevederi legale). Un alt 
aspect discutat referitor la modificările legislative din 2016 privind comi- 
siile de specialitate este dacă acestea/membrii acestora pot fi chemaţi în 
instanță pentru deciziile lor. Potrivit Legii 234/2010 privind Codul de pro- 
cedură civilă, art. 56, alin. (2), Comisia Naţională a Monumentelor Istorice, 
organism fără personalitate juridică, poate sta în judecată. De asemenea, în 
baza prevederilor Legii nr. 554/2004 a contenciosului administrativ, art. 16 
pot fi formulate cereri în instanţă personal împotriva membrilor comisiei. 

O altă implicaţie a modificării Legii 422/2001 pare a fi întârzierea în 
avizare. Un aviz elaborat de către unul sau doi funcţionari fără consulta- 
rea unei comisii poate fi emis mai rapid decât unul care implică analiza unei 
comisii, chiar și atunci când aceasta se întrunește aproape săptămânal, cum 
a fost cazul comisiei zonale din București. Marea problemă a sistemului 
actual constă, de fapt, în lipsa unui cadru minimal adecvat al documentaţiei 
(privind atât piesele, cât și conţinutul acestora) care trebuie depusă în vede- 
rea solicitării avizului pentru a se preveni cazurile în care comisia de speci- 
alitate solicită completarea dosarului. 


Scutirea de impozit pentru monumentele istorice 

Până la adoptarea Legii nr. 227/2015 privind Codul fiscal, clădirile cla- 
sate monument istoric, cu excepţia încăperilor folosite pentru activităţi eco- 
nomice, erau scutite de impozit. Noul cod fiscal a trecut scutirea de la nive- 
lul obligativităţii, între posibilităţile lăsate administraţiilor locale. Acestea 
sunt în măsură să opteze să acorde sau nu scutirea sau să o transforme într-o 
reducere a impozitului. Pe de altă parte noile prevederi privind reducerea/ 
scutirea de impozit se referă nu doar la clădiri monument istoric, ci și la tere- 
nurile cu acest regim și la alte forme de patrimoniu cultural. 

Se observă că, prin forma din 2015, Codul fiscal nu asigură o predicti- 
bilitate privind acordarea scutirii de impozit, poate cel mai important aju- 
tor acordat de stat proprietarilor de monumente în contrapondere cu obliga- 
tiile suplimentare rezultate din statutul de protecţie, impuse de legislație, în 
interes public. Mai mult, în multele localităţi care au doar câteva monumente 
istorice decizia de a acorda sau nu scutirea de impozit poate fi privită ca o 
decizie individuală, luată arbitrar. 

După adoptarea noului cod, multe primării nu au adoptat hotărâri de 
consiliu care să prevadă scutirea; Bucureștiul a adoptat o astfel de hotărâre 
în ultima clipă. O mare parte dintre primăriile care au scutit/redus impozitul 
nu s-au referit la alte tipuri de scutiri/reduceri față de cele anterioare codu- 
lui fiscal adoptat în 2015. Câteva orașe (spre exemplu Oradea sau Timișoara) 
au încercat construirea unui sistem în care proprietarii din zonele protejate, 
nu doar cei ai monumentelor istorice, sunt scutiți de impozit, în condițiile 
în care clădirea nu se află în stare fizică proastă, în caz contrar fiind chiar 
supraimpozilaţi. 

HG nr. 905/2017 pentru aprobarea tezelor prealabile ale proiectului 
Codului patrimoniului cultural, care are valoare de recomandare până la 
adoptarea codului, face referire la zece principii care „ar trebui să funda- 
menteze orice măsură publică sau privată luată în raport cu patrimoniul cul- 
tural”. Unul dintre acestea este „principiul responsabilităţilor cetățenești 
echitabile în protejarea patrimoniului cultural. Protejarea patrimoniului cul- 
tural național este în responsabilitatea fiecărui cetățean, dar nu trebuie să 
devină povară pentru niciunul”. Demersul de a trece în zona obligativității 
unele scutiri de impozit poate fi o măsură a statului în sensul acestei echități. 

Cea mairecentă modificarea legislaţiei carereglementează acestsubiect, 
care asigură o predictibilitate și înlătură posibile suspiciuni privind impar- 
țialitatea deciziei de scutire a avut loc la sfârșitul lui 2017, când s-a revenit 
la obligativitatea de scutire a clădirilor clasate ca monument istoric atunci 
când „au faţada stradală și/sau principală renovată sau reabilitată conform 
prevederilor Legii nr. 422/2001 privind protejarea monumentelor istorice, 
republicată, cu modificările şi completările ulterioare, cu excepţia încăperi- 
lor care sunt folosite pentru activități economice.” Noua lege definește doar 
un minim al sprijinului fiscal al statului; în continuare, autoritățile locale pot 
construi un sistem fiscal în vederea protejării patrimoniului cultural. 

Dincolo de expunerea unor aspecte ce țin de legiferarea recentă a celor 
două teme, consider că aceasta poate fi baza invitaţiei la reflecţie în ceea ce 
privește necesitatea elaborării de politici publice în domeniul patrimoniu- 
lui cultural imobil și, în baza acestora, a adoptării de legi sau metodologii. 

CUVINTE CHEIE World Monuments Fund, Europa Nostra, Pro Patrimonio, 
biserici de lemn, comunitate, peisaj cultural, patrimoniu 
în pericol 

REZUMAT World Monuments Watch și Seven Most Endangered Sites of 


Europe sunt două programe internaţionale prin intermediul 
cărora se desfășoară acţiuni de salvare a patrimoniului cultu- 
ral material prin implicarea societăţii civile. Printre obiecti- 
vele din România care au beneficiat de sprijinul acestor două 
programe s-au numărat recent bisericile de lemn din nordul 
Olteniei și sudul Transilvaniei, construcţii cu valoare istorică și 
identitară semnificativă, amenințate cu dispariţia. În momen- 
tul de față, programele internaționale pentru monitorizarea 
patrimoniului și a prezervării sale urmăresc și alte situri din 
ţară: Sinagoga Mare din Iași, situl minier Roșia Montană, zona 


istorică a Bucureștiului. 


World Monuments Fund este o organizaţie internaţională înființată în 1965, 
cu sediul în New York, care are ca obiectiv diminuarea pierderilor de patri- 
moniu din întreaga lume și conştientizarea cetăţenilor cu privirea la valoa- 
rea siturilor de patrimoniu. În cei peste 50 de ani de existență, World 
Monuments Fund a realizat mai mult de 600 de proiecte în circa 90 de ţări 
din toată lumea. Din 1996 a luat naștere programul World Monuments Watch 
care selectează, o dată la doi ani, situri de patrimoniu în pericol din întreaga 
lume. Includerea în acest program este o oportunitate pentru comunitățile 
locale de a fi sprijinite în efortul lor de a conserva patrimoniul, de a atrage 
atenția comunității internaţionale, de a găsi resurse pentru conservare, de a 
găsi colaboratori și parteneri. În 2012, proiectul „60 de biserici de lemn din 
nordul Olteniei și sudul Transilvaniei”, derulat de fundaţia Pro Patrimonio, 
a fost selectat cu scopul de a fi inclus în Watch List 2014. 

Bisericile din nordul Olteniei — cea mai sudică regiune din Europa unde 
s-a folosit lemnul și tehnica blockbau? — și sudul Transilvaniei datează, în cea 
mai mare parte, din secolele al XVIII-lea și al XIX-lea și sunt modeste ca 
dimensiuni, dar păstrează autenticitatea meșteșugului și a valorilor locale. 
Odată cu formarea României moderne, la sfârșitul secolului al XIX-lea, 
comunităţile au abandonat vechile biserici de lemn, mici și neîncăpătoare, 


1 Pentru informaţii referitoare la programul World Monuments Watch se poate con- 
sulta pagina web https://wwwwmf.org/watch. 
2 Termenul Blockbau se referă la un sistem de construcţie alcătuit din bârne de 


lemn așezate orizontal unele peste altele (n.a.). 

construind clădiri de zid. Vechile lăcașe de cult au rămas să deservească 
cimitirele, fiind în prezent fie folosite ocazional, fie complet abandonate. 
Luate individual, fiecare biserică are ceva specific, fiind un document de 
istorie nescrisă locală, dar prea puţin pentru a trezi un interes dincolo de 
limitele satului sau comunei. Ca ansamblu însă, cele câteva sute de bise- 
rici răspândite într-o arie relativ mică, definesc un peisaj cultural valoros. 
Se estimează că cele 60—100 de biserici, documentate din 2000 până în pre- 
zent, însumează circa 2000 m? de pictură murală (al secco sau al fresco). 
Pentru comparaţie, bolta capelei Sixtine din Vatican are 1000 n. 

În 2000, situaţia bisericilor de lemn din nordul Olteniei a ajuns în aten- 
ţia Ordinului Arhitecţilor din România. În vara aceluiași an, în parteneriat 
cu Universitatea de Arhitectură și Urbanism „Ion Mincu” și cu Universitatea 
Naţională de Arte București, s-a realizat o amplă campanie de documentare 
şi relevare a bisericilor de lemn din nordul Olteniei și sudul Transilvaniei 
(judeţele Vâlcea, Gorj, Hunedoara și Sibiu). Au fost realizate și lucrări de 
intervenţie de urgenţă (2009—2010) prin acoperirea provizorie a învelitorilor 
degradate cu diferite folii. Un caz special l-a reprezentat biserica de lemn din 
satul Urși, judeţul Vâlcea, unde bolta altarului s-a prăbușit sub ochii volun- 
tarilor care realizau releveul. O amplă mobilizare a ajutat la salvarea biseri- 
cii de lemn, întâi printr-o intervenţie de urgenţă pentru protejare și apoi prin 
demararea unui proces de restaurare (încă în curs). Acest moment a însemnat 
implicarea directă a Fundaţiei Pro Patrimonio, care, prin fondatorul ei, arhi- 
tectul Șerban Cantacuzino, a mobilizat și comunitatea internaţională pen- 
tru a sprijini salvarea bisericii de lemn din satul Urși. Valoarea de patrimo- 
niu a acestei biserici este mare, prin vechime (secolul al XVIII-lea) și fresca 
care acoperă bolta și pereții interiori și exteriori. Mobilizarea specialiștilor 
pentru această clădire de patrimoniu a fost dublată de mobilizarea comuni- 
tăţii. Preoţii parohi, Vasile Șerban (tatăl) și Valentin Șerban (fiul), primarii 
care s-au succedat din 2010 până în prezent și localnicii au sprijinit activ tot 
efortul de restaurare. 

Acest exemplu a reprezentat un moment important pentru tot proiectul 
„60 biserici de lemn”, coordonat din 2012 de fundaţia Pro Patrimonio: inter- 
venţiile de documentare și/sau intervenţie de urgenţă au fost completate cu 
acțiuni de reintegrare a obiectului de patrimoniu în viața curentă a comuni- 
tăţii. Capacitatea de intervenţie a fundaţiei Pro Patrimonio și a parteneri- 
lor este limitată și nu poate echilibra ritmul accelerat de distrugere. În lipsa 
implicării active a autorităților responsabile — Direcţiile Judeţene de Cultură 
şi Ministerul Culturii — eforturile voluntarilor au rezultate limitate. În ciuda 
repetatelor informări pe această temă, autoritățile nu au avut nici o reacție 
privind pericolul în care se află un număr mare de clădiri de patrimoniu, fapt 
care a determinat fundaţia să ceară sprijin internațional. 

Efortul de a conserva un număr așa mare de clădiri de dimensiuni 
reduse, abandonate și împrăștiate poate părea uriaș. În realitate, sprijinul și 
implicarea comunităților sunt prioritare; fără acesta, orice acțiune de con- 
servare este aproape inutilă, clădirea rămânând abandonată după interven- 
ție. Trezirea interesului localnicilor pentru valorile de patrimoniu are con- 
secinţe pe termen lung, de întărire a identităţii și coeziunii sociale, factor 
semnificativ pentru bunăstarea economică. Acesta a fost argumentul princi- 
pal al selectării acestui proiect, în 2012, cu scopul de a fi inclus în programul 

internaţional Watch 2014. World Monuments Fund a sprijinit direct, pe peri- 
oada de monitorizare (doi ani), evenimente pentru comunitate: Watch Day 
și Watch Week. Timp de o zi (Watch Day) au fost organizate evenimente de 
educaţie și conștientizare în satul Urși, biserica de lemn fiind luată ca un 
exemplu de implicare și interes din partea localnicilor. Din toate cele 67 de 
situri din toată lumea selectate în 2012, World Monuments Fund a ales bise- 
rica de lemn din Târnăviţa, judeţul Hunedoara, ca model pentru o machetă 
educativă cu care copii din toată lumea s-au jucat pentru a o asambla. Watch 
Week a fost o săptămână de comunicare online a proiectului, care a atras 
parteneri și sponsori pentru derularea ulterioară a șantierului de restaurare 
de la Urşi și a altor intervenţii de urgenţă. 

Un program similar, 7 most endargered*, a fost iniţiat și în Europa, în 
2013, de către Europa Nostra împreună cu Institutul Băncii Europene de 
Investiţii ca partener fondator și de Consiliul Băncii Europene de Dezvoltare 
ca partener asociat. Europa Nostra este o federaţie europeană a organiza- 
țiilor de patrimoniu. Membrii provin din peste 50 de ţări din Europa și din 
lume, organizaţia fiind vocea societăţii civile care se angajează să prote- 
jeze și promoveze patrimoniul cultural și natural al Europei. A fost fon- 
dată în 1963 la Paris și are, în prezent, sediul central la Haga și un birou la 
Bruxelles. Reţeaua sa pan europeană cuprinde: 250 ONG-uri cu câteva mili- 
oane de membri, 150 de organizaţii publice sau companii private și 1500 de 
membri individuali. Europa Nostra coordonează campanii pentru a salva 
monumente, situri și peisaje în pericol sau pe cale de dispariţie, celebrează 
excelența printr-o serie de premii în parteneriat cu Comisia Europeană și 
încearcă să influenţeze politicile europene și naționale cu privire la patri- 
moniu. Plâcido Domingo, renumitul tenor, este Președintele Europa Nostra. 
Ansamblul bisericilor de lemn a fost inclus în 2014 pe lista 7 most endan- 
gered. Prin acest program, experți în patrimoniu au elaborat un raport pentru 
salvarea bisericilor de lemn, care să ajute autorităţile române. Acest raport 
afirma că, fără implicarea autorităților, efortul societății civile va fi depă- 
şit de ritmul accelerat de pierdere a patrimoniului. Prin implicarea activă a 
autorităților, program coerent și în parteneriat cu organizaţiile nonguver- 
namentale, în circa 5 ani, cu un buget de 5 milioane de Euro, s-ar salva un 
patrimoniu valoros pentru identitatea locală și peisajul cultural. „Pe termen 
scurt, Fundaţia Pro Patrimonio poate fi în măsură să continue să acționeaze 
ca promotor eficace, coordonator și manager de proiect, dar pe termen lung 
este nevoie de o abordare mai structurată, integrată și cuprinzătoare. Acest 
lucru necesită o mai mare implicare și un angajament din partea proprie- 
tarului, Biserica Ortodoxă Română, autorităților, precum și Ministerului 
Culturii și a altor părți. Este necesar să fie discutat exact un modus operandi 
și convenit între părțile implicate, iar acest lucru trebuie pus în aplicare cât 
mai curând. Ca prim pas se recomandă organizarea unui comitet director 
alcătuit din reprezentanți ai principalelor părți implicate.”* Ca un prim pas, 
Institutul Băncii Europene de Investiţii a finanţat realizarea proiectelor teh- 
nice pentru două biserici de lemn și publicarea unui ghid de întreţinere a 


3 Detalii despre programul 7 most endargered sunt disponibile pe pagina web htt- 
p://7mostendangered.eu/about/. 
4 Peter Bond, Wooden churches in southern Transylvania and northern Oltenia, 


Romania. Report, p. 9, http://www.europanostra.org/wp-content/uploa- 
ds/2016/11/7ME-2014-Romania-Report.pdf accesat la 5.10.2017. 

bisericilor de lemn. Ghidul a fost cerut de câțiva preoţi care doresc să con- 
serve clădirile vechi, dar nu au cunoștințele necesare. „Ghidul a fost gân- 
dit să fie accesibil pentru oricine și oferă îndrumări pentru acţiuni simple de 
întreţinere, dar și pentru a înțelege procesul complex de reparaţie, dacă este 
cazul. El conţine și liste de verificare pentru proprietarii bisericilor (paro- 
hii sau primării în anumite cazuri) cu scopul de a nota și urmări acțiunile 
curente de întreținere și observaţie a clădirii religioase.” Publicația, apărută 
la sfârșitul anului 2016, se dovedește un succes, prin faptul că preoți și din 
alte zone, din afara celor patru judeţe, au solicitat acest ghid. Biserici nefo- 
losite sunt acum deschise ocazional, aerisite și folosite pentru slujbele din 
timpul săptămânii, pentru a reintra în conștiința localnicilor. 

„Sperăm ca manualul practic să ajute la conservarea și ameliorarea con- 
diției fizice în care se găsesc multe dintre aceste bisericuțe din lemn ce repre- 
zintă o moștenire importantă la nivel naţional și chiar european. De aseme- 
nea, ne exprimăm nădejdea că ghidul va contribui la un schimb de opinii, 
încurajând interesul peniru a îmbunătăţi grija acordată clădirilor istorice din 
lemn în general. Ar putea să ajute și la încurajarea sponsorilor și a donatorilor 
pentru a sprijini restaurarea bisericilor de lemn din România, ca un exemplu 
semnificativ de patrimoniu cultural rural. EIBI [Institutul Băncii Europene 
de Investiţii] este deosebit de mulțumit să fie asociat cu această iniţiativă 
care-și are originea în programul The Seven Most Endangered Heritage Sites 
in Europe — 2014 (Cele mai periclitate şapte situri de patrimoniu din Europa — 
2014) desfășurat de organizația Europa Nostra / Institutul Băncii Europene 
de Investiţii. (Peter Bond — consultant pentru Institutul Băncii Europene de 
Investiţii)”. Din păcate, proiectele tehnice realizate cu sprijinul Institutului 
Băncii Europene de Investiţii în scopul de a obține finanțare nu pol fi folosite 
din diferite motive birocratice (acte de proprietate incomplete sau lipsa regu- 
lamentului local). Acest fapt ilustrează perfect riscul identificat de raportul 
Europa Nostra privind bisericile de lemn: fără implicare activă a autorități- 
lor, pierderile de patrimoniu se vor accentua dramatic, eforturile societății 
civile și ale comunităţilor locale fiind limitate. Interesul internaţional pen- 
tru peisajul cultural și patrimoniul de lemn a crescut prin includerea biserici- 
lor de lemn în aceste liste de monitorizare internațională, dar infrastructura 
precară și degradarea accelerată a peisajului cultural va descuraja, în timp, 
turismul. Alături de proiectul 60 de biserici de lemn, alte situri de patrimo- 
niu au fost incluse în aceste programe internaționale de advocacy: Marea 
Sinagogă din Iași (Watch 2014) și situl minier Roşia Montană (7 most endan- 
gered 2013, Watch 2016), Bucureşti — zona istorică (Watch 2016). 


5 Raluca Munteanu, Biserici de lemn. Ghid pentru lucrări obișnuite de întreținere și 
reparaţii, Pro Patrimonio, București, 2016, p. 9. 

Fig. 1 Biserica de lemn din Vălari, judeţul Hunedoara 
(foto Dan Cioclu, 2015) 


Fig. 2 Pictură murală biserica de lemn din Șirineasa, judeţul Vâlcea 
(foto Raluca Munteanu, 2016) 


Fig. 3 Frescă biserica de lemn din Urși 
(foto Raluca Munteanu, 2016) 

Fig. 4 Biserica de lemn din Urși Fig. 5 Iconostasul restaurat al bisericii 
(foto Thomas Laschon, 2016) de lemn din Urși 
(foto Thomas Laschon, 2016) 


în Nol job dp kaia Pata Ehn [i i 


4 Mortina Diyas ned Meziimarm Parmanlazni di 


Fig. 6 World Monuments Fund, Watch Day poster, 
2014 


Fig. 7 World Monuments Fund, macheta 
de promovare a bisericii de lemn 
din Târnävița, 2014 


Hiseriri de lemn 


ibid panion barrari otion na e 
de imterținere și erpazaţii 


Fig. 8 Pro Patrimonio, Biserici de lemn. Ghid pentru 
lucrări obișnuite de întreținere şi reparaţii, 2016 

Marca Patrimoniului European, 
expresie a unui deziderat pentru Europa 


ALEXANDRA ȚÎNȚĂREANU 


Institutul Naţional al Patrimoniului 
alexandra tintareanuepatrimoniu.ro 


CUVINTE CHEIE Marca Patrimoniului European, situri, monumente, 
istorie, cultură, libertate, pace, democrație, dreptate, 
unitate europeană 


REZUMAT Marca Patrimoniului European este o iniţiativă a Uniunii 
Europene al cărei scop este promovarea patrimoniului istoric 
al continentului astfel încât publicul larg și în special generaţi- 
ile tinere să înțeleagă mai bine și să preţuiască cultura și trecu- 
tul lor. Dialogul intercultural și evidenţierea valorilor comune 
europene trebuie să întrețină sentimentul apartenenţei la o 
societate bazată pe principiile libertăţii, dreptăţii, democra- 
ției, solidarităţii și toleranţei. Prin intermediul siturilor care 
primesc Marca patrimoniului european se înfățișează secvenţe 
de istorie și de cultură, interesante atât în context supranaţio- 
nal, cât și în contextul societăţii contemporane. 


Ideea instituirii unei Mărci a Patrimoniului European s-a concretizat pentru 
prima dată la 25 aprilie 2006 prin așa-numita inițiativă interguvernamen- 
tală a Franţei, Spaniei și Ungariei, lansată la Granada (Spania), la care au 
aderat, ulterior, mai multe state membre ale Uniunii Europene, precum și 
Elveţia. Viziunea asupra iniţiativei era aceea că în acest mod patrimoniul 
Europei va fi pus în evidență, fără însă a concura programul UNESCO și 
Lista Patrimoniului Mondial. Indiferent de argumentele oficiale vehiculate, 
este evident că se punea în mișcare un angrenaj menit să consolideze coope- 
rarea dintre statele europene prin cultură și să alimenteze sentimente iden- 
titare supranaţionale, de apartenenţă la un spaţiu cultural comun, european, 
care transcende granițele statelor naţionale. 

În scurt timp, această formă de colaborare dintre câteva state, pusă în 
slujba dezideratului unei Europe unite prin cultură, s-a dovedit a fi puţin efi- 
cientă în raport cu amploarea și importanța demersului, întrezărindu-se posi- 
bilitatea de a se aduce această inițiativă sub patronajul Uniunii Europene. 

Faptul a fost îndeplinit prin Decizia nr. 1194/2011/UE a Parlamentului 
European și a Consiliului din 16 noiembrie 2011 de instituire a unei acţiuni 
a Uniunii Europene privind Marca patrimoniului european, prin care au fost 
puse bazele unui program cultural preconizat să dureze. 

În sens actual, Marca Patrimoniului European reprezintă o distinc- 
ție conferită unui „sit”! care îndeplinește anumite criterii, fiind de natură 

1 Conform Deciziei nr. 1194/2011/UE a Parlamentului European și a Consiliului, 

noţiunea „situri” se referă la: monumente, situri naturale, subacvatice, arheo- 
logice, industriale sau urbane, peisaje culturale, locuri comemorative, bunuri 


și obiecte culturale și patrimoniu imaterial asociate unui loc, inclusiv patrimo- 
niu contemporan. Vezi Decizia 1194/2011/UE a Parlamentului European și a 

să atragă asupra acestuia un plus de vizibilitate la nivel european. Întregul 
demers a fost regândit și, în această notă, se remarcă o schimbare radicală 
de abordare între cele două inițiative (cea interguvernamentală și cea actu- 
ală), importantă pentru evoluţia acestui program. Prin urmare, s-a trecut de 
la formula iniţială de nominalizare directă a siturilor de către statele mem- 
bre la așa-numita abordare „de jos în sus”, care se bazează pe voinţa și pe 
capacitatea diferitelor structuri de a promova situri pentru obținerea Mărcii. 
Au fost definite noțiunile utilizate, criteriile de selecţie, calendarul acţiunii 
şi alte aspecte organizatorice, lăsând, însă, o mare libertate de acţiune state- 
lor membre în organizarea programului și competiţiei la nivel naţional. Din 
punct de vedere tehnic, competiţia are două etape: prima o reprezintă prese- 
lecţia națională de care se îngrijește fiecare stat membru, în urma căreia pot 
fi preselectate maximum două situri care îndeplinesc cel mai bine toate cri- 
teriile și a doua etapă, finală, în urma căreia juriul european selectează situ- 
rile care întrunesc cel mai bine condiţiile pentru a primi Marca. 

Dificultăţile contemporane ale integrării europene, în termeni de pro- 
liferare tot mai accentuată a tendinţelor eurosceptice în multe state mem- 
bre, mai pronunţate în ultimii ani, au determinat și orientarea politicilor 
către o mai bună valorificare a potenţialului patrimoniului cultural, din care 
s-ar putea desprinde un important aspect: se mizează pe stimularea dialo- 
gului cultural dintre naţiuni prin apel la istoria Europei și la valorile comune 
europene, care au vocaţia de a contribui la menţinerea unei anumite soli- 
darităţi comunitare și, în ultimă instanţă, a idealului suprem, pacea. Marca 
Patrimoniului European a fost concepută să reamintească în permanență 
noilor generaţii de idealurile pe care s-a clădit, în timp, Uniunea Europeană 
— toleranța, solidaritatea, cooperarea, democraţia, pacea — și de oamenii 
care le-au susținut cu tărie. 

Sub egida Mărcii Patrimoniului European, instituţiile care candidează 
speră la o creștere și mai mare a vizibilităţii lor și la atragerea unui public 
numeros. Marca trebuie să favorizeze accesul la cultură prin descoperirea 
istoriei într-un alt cadru decât cel strict școlar. Poate că, mai presus de toate, 
accentul este pus pe circulaţia ideilor și a informaţiei prin mijloacele pe care 
tehnologia modernă le creează și utilizează. 

Un dezavantaj al programului european al Mărcii, așa cum este el con- 
turat în prezent, ar fi acela că rețeaua siturilor desemnate nu beneficiază de 
niciun fel de finanţare directă, iar avantajele obţinerii distincției sunt foarte 
greu întrezărite de majoritatea potenţialilor candidaţi, deși ele cu siguranță 
există. Notorietatea Mărcii este un proces care se câștigă gradual, iar pro- 
gramul este încă „tânăr”, însă nu mai puțin importantă și fructuoasă este 
relația de colaborare care se poate stabili între siturile care fac parte din 
rețea. În pofida acestor prezumţii, numai trecerea timpului poate să demon- 
sireze dacă această iniţiativă este viabilă pe termen lung și dacă beneficiile 
pe care le va aduce vor fi cele preconizate. 

La începutul anului 2018, când va avea loc ceremonia de decernare a 
premiilor pentru noile situri desemnate de Comisia Europeană să primească 
Marca, lista patrimoniului european se va îi îmbogățit cu încă 9 situri pe 


Consiliului din 16 noiembrie 2011, Articolul 2: Definiţii, aliniatul 1. Disponibil 
la adresa web https://eur-lex.europa.eu/LexUriServ/ LexUriServ.do?uri=0- 
J:L:2011:303:0001:0009:RO:PDF, accesat la 11.10.2017. 

lângă cele 29 existente până atunci. O incursiune în istoria acestor situri 
înseamnă o incursiune în istoria Europei, din cele mai vechi timpuri până 
aproape de zilele noastre, cu mari sincope, desigur. Dacă ar fi să realizăm o 
împărţire a siturilor care dețin în prezent Marca pe criteriul temelor în care 
pot fi încadrate, ar rezulta o imagine mai clară a ceea ce înseamnă dimensi- 
unea europeană a unui sit și cum acestea capătă un sens în context european, 
nu doar în cel al statului național. 


Europa preistorică 

Este evidenţiată prin Situl Neanderthal de la Krapina, Croaţia, sit pale- 
ontologic, unde au fost descoperite cele mai multe oase de om de Neanderthal 
din Europa, cu o vechime de 125.000 de ani, iar cercetarea lora influențat teo- 
riile despre evoluţia speciei umane. 


Europa educaţiei și a cooperării în știință 

Instituții de învățământ și de cercetare 

Academia de Muzică Liszt Ferenc, Budapesta (1875) 

Este singura înființată de Liszt însuși. Principiile fundamentale de edu- 
caţie de la Academia de Muzică, melanj între tradiţie și inovaţie, sunt conti- 
nuate și astăzi în spiritul instituit chiar de ctitor. Funcţiile curente sunt multi- 
ple: instituţie de educaţie, centru pentru concerte și, mai mult decât atât, for 
superior al mai multor instituţii muzeale și de cultură: Muzeul Ferenc Liszt, 
muzeul Kodaly. 

Ansamblul Istoric al Universităţii din Tartu, al doilea oraș ca impor- 
tanță din Estonia. Începuturile instituţiei se plasează în secolul al XVII-lea 
(1634), când a fost înființată de regele Suediei, Gustav al II-lea Adolf. Partea 
cea mai veche a ansamblului datează de la începutul secolului al XIX-lea, din 
epoca în care ţarul Alexandru I a reînfiinţat instituţia. În anul 1918, aceasta 
și-a câștigat titlul de universitate naţională a Estoniei. 

Residencia de Estudiantes, Madrid, Spania a fost înființată în anul 1010 
pentru încurajarea schimbului de experienţă dintre cercetători. Astăzi este 
reședință pentru cercetători din diferite domenii ale științei și pentru artiști. 
Într-o ambianţă de emulaţie intelectuală se desfășoară o varietate de activităţi 
culturale și științifice: concerte, conferințe, expoziţii (rețele internaţionale 
ale culturii spaniole), programe de cercetare. 


Europa valorilor documentare 

Arhive și Biblioteci 

Biblioteca Generală a Unversităţii din Coimbra, Portugalia este con- 
stituită din două clădiri: una veche, datând de la începutul secolului 
al XVIII-lea, unde se află una dintre cele mai frumoase săli de bibliotecă 
din lume, Joanina, și care găzduiește cele mai valoroase piese de bibliofi- 
lie și de cartografie ale acesteia și o clădire mai nouă, construită în anul 
1962. O biblie de la Strasbourg din secolul XII, cu miniaturi, o biblie ebra- 
ică din secolul al XV-lea (considerată cea mai valoroasă carte din biblio- 
tecă), o hartă de navigaţie din anul 1566 a unui cartograf portughez și cărți 
tipărite înainte de începutul secolului al XVIII-lea se numără printre cele mai 
preţioase obiecte. 

Mondaneum, Mons, Belgia este o organizaţie particulară fondată în anul 
910 de doi avocaţi, Paul Otlet și Henri La Fontaine, cu scopul de a constitui 
şi găzdui un repertoriu bibliografic universal. Tot cei doi sunt autorii siste- 
mului universal decimal de indexare a lucrărilor, utilizat până astăzi în bibli- 
oteci. Paul Otlet și Henri La Fontaine identificau premisele păcii în cunoaș- 
tere, în cultură. 

Arhivele Coroanei de Aragon, Barcelona, Spania este una dintre cele mai 
vechi instituţii arhivistice din Europa și posedă colecții deosebit de valo- 
roase de documente ale Europei medievale. Coroana de Aragon a fost rea- 
lizată în anul 1162 prin uniunea a două regate iberice, Aragon și Catalonia: 
cele mai importante arhive sunt cele intitulate Arhivele Cancelariei Regale 
care conţin, în volume legate, copii întocmite sistematic după toate docu- 
mentele emise de rege și de marii demnitari. 


Europa artei creștine și a misionarismului 

Centre de difuzare a culturii și valorilor creștine 

Abația Cluny, Franţa, fondată în anul 910 de un rege carolingian pen- 
tru ordinul benedictin a devenit, în timp, centrul uneia dintre cele mai mari 
reţele de mănăstiri, locul în care se creau valori, transmise apoi prinților și 
conducătorilor epocii și care acum reprezintă patrimoniu european. 

Castelul Premyslid şi Muzeul Arhidiocezan din Olomouc, Cehia. Centru 
timpuriu al creștinătății, Olomouc a fost sediu episcopal din secolul XI. 
Episcopii locali au arătat un deosebit interes pentru artă, cultură și educaţie, 
cultivând producţia de obiecte de artă. Prin urmare, colecţiile de picturi ale 
Arhiepiscopiei Olomouc le secondează ca importanţă pe cele ale Galeriei 
Naţionale de la Praga. Patrimoniul Arhiepiscopiei, care ilustrează moșteni- 
rea unui mileniu de istorie și artă în Moravia, a fost pus în valoare din punct 
de vedere muzeistic prin cooperare cu muzeul local de artă. 


Europa ideilor politice inovatoare și a manifestațiilor 

pașnice pentru libertate și democrație 

Istoria democraţiei 

Inima Atenei Antice: Acropola și siturile arheologice înconjurătoare 
— leagănul democraţiei. Cea mai elocventă ilustrare a ideii de democraţie 
rezidă în monumentele arheologice ale Atenei antice și cu acestea poate 
debuta o incursiune în istoria democraţiei. Mai mult de 100 de monumente 
aflate în zona istorică a Atenei, vechi centru politic unde s-a născut demo- 
craţia, deţin astăzi Marca. Democraţia ateniană a fost primul model de parti- 
cipare civică la viaţa politică a unei cetăţi și în valorile întruchipate de monu- 
mentele antichității ateniene se reflectă, totodată, valorile fundamentale ale 
Europei contemporane. 

Uniunea de la Lublin, Polonia (1569—1795), uniune între două state 
medievale europene: Regatul Poloniei și Marele Ducat al Lituaniei; a fost 
primul eveniment politic de acest fel din istoria Europei, unul dintre pri- 
mele exemple de state federale. Situl este format dintr-un ansamblu de trei 
monumente reprezentative: Castelul Lublin cu Capela Sf. Treime unde a fost 
semnat actul de uniune, Mănăstirea Dominicană unde s-a oficiat slujba reli- 
gioasă imediat după semnare și monumentul sub formă de obelisc ridicat 

în Piaţa Lituania. Dincolo de semnificaţia istorică a actului politic înfăp- 
tuit atunci, Uniunea de la Lublin reprezintă un simbol al păcii și al toleran- 
tei religioase. 

Constituţia din 3 mai 1791, Varșovia, Polonia a fost prima constituție 
modernă din Europa și una dintre primele din lume adoptate în mod demo- 
cratic. Documentul a avut o valabilitate de un an numai, ceea ce explică căde- 
rea sa în uitare. 

Castelul Hambach, Neustadt an der Weinstrasse, Germania. Acest cas- 
tel medieval este legat de rădăcinile democraţiei în spaţiul german: Marșul 
din anul 1832 când circa 30.000 de oameni, locuitori ai spațiului german, 
de diferite etnii, provenind din clase sociale diferite, s-au îndreptat spre 
Castelul Hambach cerând unitatea statelor germane, libertate și democra- 
ție și au arborat steagul în culorile, negru, roșu și auriu. O particularitate a 
acestei manifestații populare a fosi maniera pașnică în care s-a desfășurat. 

Șantierul Naval Istoric din Gdansk (anii 1970), locul în care a apărut 
una dintre cele mai mari mișcări sociale și politice din Europa de rezis- 
tență faţă de regimul comunist și totodată locul de naștere al sindicatului 
Solidaritatea, simbol al luptei pentru drepturi civile, desfășurate pașnic. 
Monumentul lucrătorilor din șantierul naval, victime ale protestului din anii 
1970, care a fost reprimat în forță, a fost ridicat în anul 1980 și constituie 
primul monument oficial din blocul sovietic dedicat memoriei victimelor 
comunismului. Centrul European al Solidarităţii este un muzeu care come- 
morează mișcarea Solidarităţii și căderea comunismului în Europa, însă, în 
egală măsură, perpetuează memoria luptei pașnice pentru libertate, drep- 
tate, democraţie și drepturi civile. 

Picnicul Pan-European de la Sopron, Ungaria (19 august 1989). Într-o 
notă similară Șantierului Naval Istoric din Gdansk, un alt eveniment subsu- 
mat ideii de luptă pașnică pentru libertate a primit, odată cu Marca, o șansă 
în plus de a transmite cetăţenilor europeni povestea unui moment semni- 
ficativ din istoria recentă a Europei, poate mai puţin cunoscut publicului 
larg. Picnicul Pan-European a fost organizat de opoziția ungară din Sopron 
în ziua de 19 august 1980, aproape de granița dintre Ungaria și Austria, 
când gardurile de sârmă ghimpată care înconjurau orașul au fost forțate de 
sutele de demonstranți pentru libertate, printre care și numeroase familii 
de refugiați est-germani. Evenimentul a însemnat prima străpungere, paș- 
nică, a „cortinei de fier”, care a premers „căderii” definitive a acesteia odată 
cu înlăturarea regimurilor comuniste din Europa. Picnicul Pan-European 
poate fi explicat în contextul evoluției regimului comunist din Ungaria, 
care vădea tendinţe reformatoare pro-democratice, necunoscute în experi- 
ența românească. 


Europa comemorării victimelor regimurilor 

totalitare nazist și comunist 

Două muzee reamintesc de flagelurile secolului XX și de victimele 
represiunii extreme a regimurilor nazist și comunist: 

Lagărul Westerbork, Hooghalen, Țările de Jos (1942). Centrul Memorial 
al Lagărului Westerbork a fost deschis în anul 1983 pe locul unde a exis- 
tat, din anul 1930, un lagăr (ulterior tabără) cu nenumărate funcțiuni succe- 
sive: inițial destinat adăpostirii refugiaților evrei din Germania și Austria, a 

fost transformat, în scurt timp, în lagăr nazist de tranzit de unde mai mult de 
100.000 de oameni, evrei și țigani, au fost duși în lagărele de concentrare 
de la Auschwitz, Sobibor, Mauthausen, Bergen-Belsen, Theresienstadt; din 
1945, lagăr de internare pentru criminalii de război naziști și cei suspectați 
de a fi colaborat cu regimul nazist, laolaltă cu câteva sute de evrei rămași 
aici; din 1948, timp de un an, tabără militară; redenumit Schattenberg, din 
1950 a devenit tabără pentru repatriaţii din fostele colonii olandeze din 
Indonezia. Deşi muzeul își prezintă întreaga sa istorie amestecată, acesta 
este cu precădere dedicat memoriei evreilor și țiganilor care au tranzitat 
acest lagăr spre pieire. 

Memorialul Sighet, Sighetu Marmaţiei, România”. 

Memorialul Victimelor Comunismului și al Rezistenței a fost realizat înce- 
pând cu anul 1993 de scriitorii Ana Blandiana și Romulus Rusan, fonda- 
tori ai organizației neguvernamentale Alianţa Civică și are ca scop „recon- 
stituirea și păstrarea memoriei unor popoare, în particular a celui român, 
cărora timp de jumătate de secol li s-a indus în conștiință o istorie falsă”?. 
Memorialul de la Sighet a fost realizat în incinta uneia dintre cele mai odi- 
oase și cunoscute închisori politice comuniste din România, în care au 
suferit și și-au pierdut viaţa, începând din anul 1048, o bună parte din eli- 
tele intelectuale, politice și religioase din România. 

În ceea ce privește statutul său internaţional, în anul 1998 Memorialul 
de la Sighet a fost așezat de Consiliul Europei, sub egida căruia se află, în 
rând cu Memorialul de la Auschwitz și cu Memorialul Păcii din Normandia 
ca principale locuri de păstrare a memoriei Europei. 


Europa „unită în diversitate” 

Unitate Europeană 

Muzeul Casa De Gasperi, Pieve Tesino, Trento, Italia funcţionează în 
casa în care s-a născut, în anul 1881, Alcide de Gasperi, om de stat italian 
şi declarat unul dintre „părinţii Europei” alături de Robert Schuman, Jean 
Monnet, Konrad Adenauer ș.a. Motto-ul lui Alcide de Gasperi era „unitate în 
diversitate” și pe fundamentul acestei idei generoase s-a construit Uniunea 
Europeană. Astăzi ea reprezintă unul dintre principiile promovate de Marca 
Patrimoniului European. Pe cât de cuprinzătoare este ea în esenţă, pe atât de 
dificil este de ilustrat cu exemplele cele mai sugestive din trecut. 

Casa lui Robert Schuman, Scy-Chazelles, Franţa este considerată locul 
de „naștere” al Uniunii Europene întrucât în această casă Robert Schuman, 
om de stat francez, a redactat prima variantă a Declaraţiei de la ọ mai 1050, 
care a premers constituirii Comunităţii Europene a Cărbunelui și Oţelului, 
formă de cooperare anterioară Uniunii Europene de astăzi. Martor al expe- 
rienței mutilante a Primului Război Mondial și al eșecului diplomaţiei inter- 
belice, cu ale sale cumplite consecinţe, izbucnirea celui de-al Doilea Război 
Mondial, Robert Schuman a imaginat o schimbare de paradigmă în gândirea 
relațiilor diplomatice postbelice dintre învinși și învingători, care să garan- 
teze menţinerea păcii. 


2 Primul sit din România care urmează să primească oficial Marca, la începutul 
anului 2018; face parte din seria noilor situri, selectate în sesiunea din anul 2017. 
3 Conform prezentării făcute în Memorialul victimelor comunismului și al rezis- 


tentei, publicate on-line pe www.memorialsighet.ro/memorialul/ acce- 
sat la 11.10.2017. 


37 


Cartierul European din Strasbourg, Franţa este zona unde se află concen- 
trate sediile mai multor instituţii europene: Parlamentul European al Uniunii 
Europene, Consiliul Europei, Curtea Europeană a Drepturilor Omului. 


Europa diplomației, a dialogului reconciliator și a toleranţei 

etnice și religioase — Pacea 

Siturile Păcii Westfalice, Münster — Osnabrück, Germania (1645). 
După cinci ani de negocieri, la Miinster și Osnabriick, în regiunea Westfalia, 
au fost semnate tratatele de pace care au pus capăt Războiului de 30 de ani 
din Europa, dus pentru supremație politică și religioasă. Maniera diploma- 
tică prin care s-a câștigat pacea, neobișnuită în perioadă, a adus un pro- 
gres în concepțiile de politică externă și de negociere. Evenimentele istorice 
înfăptuite atunci sunt asociate indivizibil cu cele două orașe - supranumite 
orașele păcii — și constituie astăzi o resursă culturală exploatată de comu- 
nităţile locale cu mândrie, convingere și spirit de răspundere. Iată de pildă, 
la Miinster se desfășoară anual o serie de manifestări sub motto-ul „Pacea 
Westfalică — ieri, azi, mâine” și a fost instituit Premiul Păcii Wesifalice. La 
Osnabriick se află sediul Fundaţiei Germane pentru Cercetarea Păcii, înfiin- 
tată în anul 2000 de Ministerul Federal al Educaţiei și Cercetării. 

Palatul Păcii de la Haga, Țările de Jos (1907—1913) a fost construit pen- 
tru a găzdui Curtea Permanentă de Arbitraj (1899), una dintre primele institu- 
ţii din lume de acest fel, înființată pentru mediere conflictelor dintre naţiuni 
prin tratative și nu pe calea armelor. Industriașul american Andrew Carnegie 
a donat suma de 1.5 milioane de dolari expres în acest scop. Astăzi Palatul 
Păcii găzduiește Curtea Permanentă de Arbitraj, Curtea Internaţională de 
Justiţie (organul judiciar al O.N.U.) și Academia de Drept Internaţional de la 
Haga cu a sa faimoasă Bibliotecă. Palatul se află în proprietatea Fundaţiei 
Carnegie de la Haga, care o administrează din 1913 până în prezent. 


Europa umanitarismului 

Dintre siturile desemnate pe care le-am putea asocia ideii de umani- 
tarism, nu ar putea fi așezat altceva în fruntea seriei decât Carta Legii privind 
Abolirea Pedepsei cu Moartea, Lisabona, Portugalia (1867). Documentul se 
păstrează în Arhivele Naţionale Portugheze Torre do Tomba și a adus, după 
jumătatea secolului al XIX-lea, o importantă schimbare în sistemul judiciar 
portughez al penitenței. Pedeapsa cu moartea este un răspuns extrem și ire- 
vocabil dat unei fapte condamnabile, prin care nu se obține nicio rezolvare, 
acesta fiind argumentul fundamental care a mobilizat Parlamentul portu- 
ghez să propună o astfel de reformă. Documentul, prin semnificaţiile sale 
istorice și nu numai, oferă prilej de reflecţie la teme de actualitate precum 
integrarea socială și lupta împotriva terorismului. 

Cimitirul Nr. 123 de pe Frontul de Est din Primul Război mondial, Łużna- 
Pustki, Polonia (1915). Lângă Łużna, în sud-estul Poloniei, aparţinând în tre- 
cut vechii provincii Galiţia, se află cimitirul soldaţilor căzuţi în luptele de la 
Gorlice, desfășurate pe Dealul Pustki în anul 1915 și aici au fost înmormântați 
toţi soldaţii, indiferent de tabăra beligerantă, de naţionalitate sau de religie. 

Spitalul Franja al Partizanilor, Cerkno, Slovenia (Al Doilea Război 
Mondial) tace parte din categoria spitalelor clandestine înființate de mem- 
brii armatei partizanilor din Slovenia, în timpul celui de-al Doilea Război 

Mondial, ca formă de rezistenţă și de reacție umanitară la distrugerile și 
lipsa de umanitate a fascismului și nazismului. Așezate în locuri foarte 
retrase, în spitalele partizanilor erau tratați soldaţii aliaţi răniți pe front, 
indiferent de naționalitatea lor. Spitalul Franja a fost construit în pădurea 
din regiunea Cernko, într-o trecătoare îngustă deasupra cursului unui râu și 
poartă numele femeii medic, Franja Bojc Bidovec, care a administrat spita- 
lul o perioadă îndelungată. 


Europa conexiunilor și a schimburilor comerciale 

Parcul Arheologic Carnuntum, Petronell-Carnuntum, Austria este o 
instituție muzeală care pune în valoare vestigii ale așezării antice romane 
Carnuntum (așezare civilă și militară), una dintre cele mai importante colo- 
nii din provincia Pannonia Superior. Așezarea se afla pe ruta comercială a 
Chihlimbarului, care traversa Europa de la Nord, din Țările Baltice la Sud, 
în Aquileia și pe Limesul Dunărean. 

Casa Marii Bresle, Tallinn, Estonia este aproape singurul sit care evocă 
atât de clar trecutul comercial al Europei. Casa a fost comandată de Marea 
Breaslă, formată din negustori germani hanseatici. Liga Hanseatică a repre- 
zentat una dintre cele mai importante organizaţii comerciale și militare din 
Nordul Europei (sec. XIII-XVII). 

Promontoriul de la Sagres, Portugalia (sec. XV) este o fortăreață con- 
struită de Henric Navigatorul, a cărei istorie se leagă de descoperirile geo- 
grafice portugheze. Prin poziţia sa geografică, promontoriul face conexiu- 
nea dintre Marea Mediterană și Oceanul Atlantic. 


Europa multiculturalismului 

Palatul Imperial din Viena, Austria, construcţie ale cărei începuturi 
datează din secolul al XIII-lea, extinsă ulterior; a devenit reședință imperială 
la mijlocul secolului al XVI-lea. „Martor” al istoriei de secole a Imperiului 
Habsburgic, al celui Austriac (1804—1867) și, în final, al celui Austro-Ungar 
(1867—1918) — imperii multietnice și multireligioase — Palatul din Viena este 
locul unde s-au luat decizii istorice importante care au influenţat evoluţia 
popoarelor din cuprinsul lor. 


Europa peisajelor culturale 

Orașul Kaunas al anilor 1919—1940, Lituania descrie un peisaj urban 
cu arhitectură modernistă, specifică perioadei interbelice, când orașul a fost 
temporar capitala Lituaniei. 


Orașe, ansambluri și clădiri, muzee și situri arheologice, instituţii de 
învățământ, de cercetare și de cultură, documente, locuri, cimitire care vor- 
besc despre evenimente și istorii a căror importanţă se ridică deasupra inte- 
resului local, naţional și regional, se dezvăluie prin intermediul Mărcii 
Patrimoniului European. Încărcătura simbolică și idealurile pe care siturile 
le reprezintă se cer a fi împărtășite și înțelese într-un cadru cât mai larg. 
Multe dintre ele au relevanţă pentru societatea de astăzi și tribulaţiile pe 
care aceasta le străbate, aducând în atenţie probleme care, în esenţă, nu sunt 
necunoscute și idealuri care par tot mai îndepărtate. Nu ar fi astfel de mirare 

surpriza revelatoare pe care o poate trăi oricine, interesat de istorie și patri- 
moniu, când le descoperă semnificaţiile. 

Siturile memoriale, fie că înfățișează ravagiile războiului, fie că rea- 
mintesc de ororile unor regimuri extremiste, contribuie la educarea publicu- 
lui pentru preîntâmpinarea repetării unor astfel de experienţe. 

Istoriile Europei, mai mult sau mai puțin cunoscute, îndeamnă la 
reflecţie: prin cunoașterea trecutului, prezentul poate fi mai bine înţeles, 
iar viitorul poate fi privit cu mai multă luciditate și spirit de răspundere. 
În cultură se află premisele păcii, pe cât de prețioasă, pe atât de fragilă. 

"RMS în Rua 


Auu aaa Nunun 


Fig. 1 Memorialul Sighet. 
Fațada principală dinspre strada Corneliu Coposu 
(foto Alexandra 'Țînţăreanu) 


Fig. 2 Memorialul Sighet. Galeria foștilor deținuți 
și deportaţi politici 
(foto Alexandra 'Țînţăreanu) 

Fig. 3 


Memorialul Sighet. Vedere din celularul fostului 
penitenciar Sighet 
(foto Alexandra Tînțăreanu) 

Fig. 4 


Memorialul Sighet. Curtea interioară 2, cu Fig. 5 Memorialul Sighet. Curtea interioară 2.Listă a celor morți în 


„Spaţiul de reculegere și rugăciune”, operă a închisori, lagăre de muncă și deportări din România 
arhitectului Radu Mihăilescu (foto Alexandra Țînţăreanu) 
(foto Alexandra Țînţăreanu) 


Fig. 6 Memorialul Sighet. „Cortegiul Sacrificatilor” - grup statuar în bronz 
realizat de sculptorul Aurel Vlad în anul 1998 amplasat în curtea 
interioară 1 a Memorialului Sighet 
(foto Alexandra Tînțăreanu) 

Șantiere de restaurare 


Proiecte cu finanţare externă gestionate de 


Ministerul Culturii și Identităţii Naţionale 


prin Unitatea de Management a Proiectului, 
finalizate între 2012—2017 


Fonduri provenite din Granturile Spaţiului Economic European și Norvegiene (PA16/RO12) 


și credite acordate de Banca de Dezvoltare a Uniunii Europene (F/P 1562) 


Nr. Program de finanțare Tip de finanțare 
crt. 
1 FA16/RO12 Conservarea și revitalizarea patrimoniului Nerambursabilă 
cultural și natural (fonduri SEE) 
2 F/P 1562 (2006) Reabilitarea monumentelor Rambursabilă 
istorice din România (credite externe acordate de BDCE) 
Informaţii detaliate aici: 
http://www.umpcultura.ro/ctg_4_fonduri-rambursabile_pg_o.htm 
1.  Froiecte finanţate în cadrul Programului PA16/RO12 
Conservarea și revitalizarea patrimoniului cultural și natural 
Nr. Proiect Beneficiar Valoarea Valoarea 
crt. $ totală a finanțării 
$ g proiectului (euro) 
E 2 (euro) 
22 
5S 
& E 
1 Patrimoniu deschis. Creșterea Complexul 3 ani 3.692.147,27 2.692.147,27 
accesibilităţii publicului la valorile Naţional Muzeal și 4 luni 
multi-etnice din patrimoniul ASTRA din Sibiu 


Muzeului ASTRA 

Tip de monumente finanțate 


Buget total 


Perioadă de implementare 


Monumente înscrise cu cod distinct în Lista 
Monumentelor Istorice 2010, actualizată 


Consolidarea și restaurarea unui număr de 16 
clădiri-monumente istorice aparţinând unor 
instituţii publice de cultură de importanţă naţio- 
nală, aflate în subordinea MCIN 


Proiectant Scurtă descriere 


S.C. Construcţii S.A. Crearea unui nou muzeu interior (Muzeul 
Civilizației Transilvane) și facilitarea 
accesului la Muzeul în aer liber; 


18.451,295 euro 


114.878,000 euro 


Octombrie 2013 — 
31 decembrie 2017 
Aprilie 2007 — 
decembrie 2018 


Tipuri de Stadiul 
lucrări actual al 
efectuate proiectului 
Conservare Finalizat 
preventivă. 

Restaurare 


18 monumente specifice minorităţilor 
etnice conservate, restaurate sau recon- 
struite; 2.000 de obiecte de patrimoniu 
cultural mobil restaurate sau conservate; 
derularea unui program cultural complex 
de divertisment și educaţie cu accent pe 


patrimoniul minorităţilor. 


Durata 
lucrărilor 


1 an și 
3 luni 


2 Atelierul Intercultural „Victoria” 1an şi 1.715-433,42 1.642.143,82 
9 luni 
3 Iniţiativă de patrimoniu — Fundaţia Kâlnoky 2 ani și 1.173.214,26 1.027.713,41 
Muzeul vieții transilvănene 5 luni 
4 Concept de amenajare, funcționare 2 ani și 1.469.064,13 1.469.064,13 
şi revitalizare a unor spații interi- 5 luni 


oare și a curții Muzeului Județean 
Bistriţa-Năsăud 


Bistriţa-Năsăud 


5 Conservare - restaurare și punere 
în valoare a bisericilor din lemn 
Petrindu și Cizer 

Judeţean Cluj 


2 ani și 969.659,31 969.659,31 
5 luni 

S.C. KXL S.R.L. 


S.C. Ex Libris S.R.L. 


S.C. 
Megavox Proiect 
S.R.L. 


Un monument istoric restaurat și pus în 
valoare prin crearea unui spaţiu cultural. 
Clădirea monument istoric a fost trans- 
formată într-un obiectiv cu o multiplă 
funcţiune: sală de cinema, sală de teatru, 
spațiu expozițional, sală de conferinţe. 
Planul de dezvoltare strategică al 
Atelierului Intercultural Victoria. 


Restaurare 


Finalizat 


6 luni 


Restaurarea și conservarea Castelului 
Kalnoky de la Micloșoara (jud. Covasna) 
și amenajarea Muzeului vieţii transilvă- 
nene în cadrul acestui obiectiv. 

Au fost organizate cursuri de antrepre- 
noriat cultural, cursuri de ghizi culturali 
și turistici, precum și Școala de Vară 

de la Micloșoara. 


Un monument istoric restaurat. 
Amenajarea și deschiderea unor spaţii noi 
în demisolul muzeului. 

425 bunuri de patrimoniu din colecţia 
George Coșbuc, Liviu Rebreanu și Primul 
Război Mondial digitizate. 


Restaurare 


Restaurare 


Finalizat 


Finalizat 


1an și 
10 luni 


Bler ee 
Arhitectură 
Gubovici Şerban 


2 monumente istorice restaurate. 
O strategie de extindere și amenajare a 
Parcului Etnografic al Transilvaniei 

Restaurare 


Finalizat 


2ani 


6 MUSEIKON. Un nou muzeu al icoa- Consiliul 1an și 2.092.635,75 2.092.635,75 S.C. Polarh 1 monument istoric restaurat. Restaurare Finalizat 1anși 
nei revitalizează o clădire monument Județean Alba 10 luni Design S.R.L. 67 obiecte de patrimoniu cultural 4 luni 
istoric restaurată în Alba Iulia mobil restaurate. 

5-643 bunuri de patrimoniu digitizate. 

3 spații culturale create / dezvoltate. 


7 Centru de interpretare a culturii Fundația 1an și 1.726.252,22 1.546.376,74 S.C. Un monument istoric format din 4 tur- Restaurare Finalizat 1an și 
tradiționale Alma Vii - Restaurare și Mihai Eminescu 8 luni Opus — Atelier de nuri, o anexă (casa îngrijitorului) și zid de 3 luni 
refuncţionalizare a incintei fortificate Trust arhitectură S.R.L. incintă a fost restaurat și amenajat. 

S.C. Linea S.R.L. Un Centru de interpretare a culturii tradi- 


tionale a fost creat și deschis publicului. 
O cercetare multidisciplinară 
româno-norvegiană în domeniul 
arheologiei medievale a fost realizată. 
Documentaţia de fotogrametrie realizată 
de partenerul norvegian include detali- 
erea metodei în sine și modelele 3D ale 
descoperirilor arheologice din Alma Vii. 
Un Plan de management al sitului de 
patrimoniu a fost elaborat. 


8 Moștenirea culturală Castelul Primăria 1an și 937.850,88 937.850,88 S.C. Ilcor 94 obiecte de patrimoniu cultural Restaurare Finalizat 1 an și 
Corvinilor - Muzeul Casa Breslelor, Municipiului 10 luni Consulting S.R.L. mobil restaurate. 4 luni 
Municipiul Hunedoara Hunedoara 1 spaţiu cultural creat - 


Muzeul Casa Breslelor 


9 Restaurarea și consolidarea Casei Consiliul 1an și 566.402,21 566.402,21 S.C. Rom Liant Un monument istoric restaurat. În cadrul Restaurare Finalizat 9 luni 
Atelier Gabriel Popescu, Comuna Județean 10 luni Construct S.R.L. obiectivului au fost organizate expoziţii, 
Vulcana Pandele, Judeţul Dâmboviţa Dâmboviţa cursuri de iniţiere în arta gravurii și o 

g tabără-concurs de grafică. 
& Un ghid pentru valorificarea muzeului 
& (turistică și științifică). 

Revitalizarea şi accesibilizarea 
pentru public a turnului sudic al 
Catedralei Medievale Romano 


Catolice din Alba Iulia 


Conservarea și revitaliza- 
rea Conacului Benedek din 
Municipiul Gheorgheni 


Bisericile fortificate UNESCO din 
Transilvania — o reţea pentru „apă- 
rarea” patrimoniului cultural, cu 
„porţile” deschise pentru facilitarea 
accesului la el 

Arhiepiscopia 


Romano-Catolică 


din Alba Iulia 


Primăria 
Municipiului 
Gheorgheni 


Parohia 
Unitariană Dârjiu 


1an și 84.438,23 75-994,40 
2 luni 
1an și 81.820,09 81.820,09 
6 luni 
11 luni 87.973,41 79-176,07 

S.C. Plant 
Studio S.R.L. 


S.C. Larix 
Studio S.R.L. 


S.C. Apsis S.R.L. 
(pictură) și S.C. 
Plant Studio 
S.R.L. (restaurare) 


Revitalizarea turnului sudic al Catedralei 
Medievale Romano Catolice din Alba 
Iulia. Procesul de restaurare a fost 
documentat și prezentat sub forma unei 
expoziţii de fotografie. 


Un monument istoric restaurant și revita- 
lizat. Înfiinţarea Casei Creaţiei Populare, 
spațiu dedicat organizării de expoziţii și 
evenimente culturale. 


Picturile murale din incinta bisericii din 
Dârjiu au fost conservate și restaurate. 

În incinta bisericii fortificate a fost creată 
o expoziţie muzeală cu patru secţiuni: 
expoziţie interculturală, expoziţie de 
artă populară, expoziţie fotografică și 
expoziţie etnografică. 

A fost înfiinţată o rețea de colaborare și 
de promovare a celor șapte biserici for- 
tificate din Transilvania, incluse pe lista 
patrimoniului cultural mondial UNESCO 

Restaurare Finalizat 


Restaurare Finalizat 
Restaurare Finalizat 
pictură 


12 luni 


10 luni 


11 luni 


2. Proiecte finanţate în cadrul Programului F/P 1562 (2006) 
privind reabilitarea monumentelor istorice din România 
Nr. Beneficiar Perioada de Valoarea totală a Proiectant 
crt. implementare proiectului (euro) 
1 Complexul Muzeal octombrie 2007 — ianuarie 26.433.342 S.C. 


Naţional „Moldova” Iași 
— Palatul Culturii 


2016, cu o întrerupere de 3 ani 
(oct. 2011 — oct. 2014) 


Mai multe informaţii şi fotografii aici: 
http://www.umpcultura.ro/investitii-finalizate_doc_14_muze- 
ul-national-de-arta-al-romaniei-palatul-regal_pg_o.htm 


Foto Petru Mortu 


Impex Romcatel S.A. 

Scurtă descriere 


Tipuri de lucrări efectuate 


Palatul Culturii, recunoscut ca 
efigie a orașului Iași, a fost con- 
struit în stil neogotic și a repre- 
zentat una din ultimele expresii 
ale romantismului în arhitectura 
oficială. Edificiul, ridicat între 
1906 și 1925, este creația cea 

mai însemnată a arhitectului 
român I.D. Berindei, format la 
şcoala pariziană. Din punct de 
vedere decorativ, în holul central 
se remarcă un mozaic figurativ 
în care sunt dispuse concentric 
diverse reprezentări de bestiarum 
gotic: acvila bicefală, dragonul, 
grifonul, leul. În ciuda aspec- 
tului arhaizant, la construirea 
Palatului, blocurile de piatră au 
fost înlocuite cu materiale ușoare 
și mult mai puţin costisitoare. 

În plus, la decorarea unor săli, 
s-a folosit materialul brevetat de 
Henri Coandă, denumit bois-ci- 
ment (rumbeton), un amestec 

de ipsos cu clei și ciment, care 
imită textura lemnului de stejar. 
Remarcabile sunt și elementele de 
feronerie decorativă, care se pot 
admira, de exemplu, la ușile de la 
Sala Voievozilor. Clădirea a fost, 
de asemenea, dotată cu facilităţi 
ultramoderne pentru epoca 
respectivă, cum ar fi iluminatul 
electric, încălzitul (pneumatic), 
sistemul de ventilaţie, termostate, 
aspiratoare, care porneau toate 
de la subsol, unde se afla centrala 
mașinilor. Clădirea, inaugurată 
pe 11 octombrie 1925, a servit 

ca Palat de Justiţie până în 1955 
când a fost destinat găzduirii 
unora din cele mai de seamă 
instituţii culturale ale orașului 
lași, reunite astăzi sub denumirea 
de Complexul Muzeal Naţional 
„Moldova” Iași. 


Soluţia de restaurare a cuprins: 

- restaurarea pavimentului din mozaic simplu 
marmorat și restaurarea integrală a pavimentului 
ornamental cu marmură, granit și mozaic, astfel 
cum a fost realizat originar; 

- restaurarea și refacerea medalioanelor din 

mozaic și dale de beton desenat din holul de acces, 
Sala Gotică, Turnul de Vest și Turnul de Est cu 
replici din granit, marmură și compozit, reeditând 
soluția originară; 

- restaurarea zidurilor și tavanelor prin aplicarea 
tencuielilor de finisaj și zugrăvelilor pe bază de vop- 
sele speciale compatibile cu sfârşitul sec. al XIX-lea 
și începutul sec. XX; 

- refacerea pardoselilor din parchet; 

- restaurarea tâmplăriei din lemn; restaurarea fero- 
neriei originare, cu blazon regal; 

- refacerea învelitorii uzate din tablă zincată și 
azbociment (eternit) cu tablă de zinc, restau- 

rarea fațadelor; 

- completarea zidurilor de faţade cu ornamente, 
frontoane și ancadramente; 

- restaurarea scărilor monumentale și restaurarea 
parapetului traforat în acoladă, a mâinii curente 
decorată și a scărilor secundare; 

- amenajarea podului, realizarea unei scări de acces 
în turnul cu ceas conform normelor în vigoare cu 
posibilitate de a permite accesul facil în sera situată 
deasupra palatului; 

- restaurarea elementelor decorative și artistice a 
Holului de Onoare (Sala Gotică), Sălii Voievozilor, 
Sălii Coandă și a sălilor de muzeu din corpul central 
(parter și etajul 1) și a încăperilor de birouri și labo- 
ratoare de la etajul TI; 

- amenajarea turnului cu ceas și restaurarea compo- 
nentelor artistice (ipsoserie, metal, vitralii, pictură); 
Soluţiile de intervenţii de consolidare au cuprins: 

- lucrările de consolidare a fisurilor prin realizarea 
de injectări, matări și cămășuieli locale ale fisurilor 
existente în pereții structurali de zidărie; 

- refaceri ale prinderii elementelor ornamen- 

tale interioare și exterioare de structura princi- 

pală de rezistență; 

- placarea cu pânze din fibră de sticlă și rășini ca 
sistem de fretaj pentru coloanele de zidărie fisurate, 
care înglobează sau nu profile metalice interioare; 
- la turnul cu ceas s-au realizat lucrări prin con- 
solidarea acestuia prin cămășuieli interioare ale 
pereţilor de contur. 


Stadiul 
actual al 
proiectu- 
lui 


Finalizat 


ărilor 


Durata 
ări 


lucr: 

Muzeul Naţional de 
Artă al României 
- Palatul Regal 


Mai multe informaţii şifotografii aici: 
http://www.umpcultura.ro/investitii-finalizate_doc_14_muze- 
ul-national-de-arta-al-romaniei-palatul-regal_pg_0.htm 


Teatrul Naţional „V. 
Alecsandri” Iași 


Mai multe informații și fotografii aici: 


hitp:/www.umpcultura.ro/investitii-finalizate_doc_31_tea- 
trul-national-vasile-alecsandri-iai_pg_0.htm 

August 2009 — februarie 2012 15.820.508 


August 2009 — aprilie 2012 9.284.155 


S.C. 
Carpaţi Proiect S.A. 


S.C. Genesis S.R.L. 


2017 


BCMI 


ŞANTIERE DE RESTAURARE 


3. 


Edificiul este componentă a 
fostului Palat Regal, clădit 
inițial după planurile arhitectului 
francez Paul Gottereau, între 
anii 1882-1885 și refăcut, ulterior 
distrugerii din 1927, între anii 
1935-1937, după planurile arh. 
Nicolae Nenciulescu. Clădirea 
este compusă din trei corpuri 
-"Corpul Kretzulescu”, "Corpul 
Central”și”Corpul Știrbey”- în 
forma de U, cu o curte de onoare 
spre Calea Victoriei. Fațadele, 
executate din piatră de Bașchioi, 
sunt în stil neoclasic. Din deco- 
rațiile interioare se pot remarca 
finisajele scărilor principale: 
Arabescato, scara Voievozilor 
(din marmură de Cararra), Scara 
Galbenă (din marmură de Siena), 
Sala Tronului sau Sufrageria în 
stil Adams, Sălile Florentine etc. 
Structura de rezistenţă a 
Corpului Central este alcătuită 
din stâlpi din beton armat de 
diverse dimensiuni, grinzi din 
beton armat și pereţi de zidă- 
rie de cărămidă. 

Datorită monumentalităţii 
clădirii și rolului său istoric 

de centru al puterii monarhice 
în România, intervenţiile de 
restaurare au impus un înalt 
standard profesional. 


Clădirea centenară a Teatrului 
Naţional din Iași care, din 1956 
primește numele poetului și omu- 
lui de teatru Vasile Alecsandri, 
este clasată ca monument 

istoric, cu rol emblematic pentru 
patrimoniul și cultura naţională; 
construcţia este opera arhitecţilor 
vienezi Ferdinand Fellner junior 
și Hermann Helmer, iar inaugu- 
rarea a avut loc la 2 decembrie 
1896, în cadrul unei fastuoase 
ceremonii culturale. Monumentul 
arhitectural adăpostește nu doar 
una dintre cele mai prestigioase 
instituții teatrale din țară, ci 

și adevărate bijuterii de artă: 
balcoane și loje bogat ornamen- 
tate; cortina pictată la finele 
secolului XIX de maestrul vienez 
Maximilian Lenz, reprezentând o 
alegorie a vieţii cu cele trei vârste 
și o alta, a Unirii Principatelor 
Române; plafonul cu numeroase 
decorații și cortina de fier, 
ambele pictate de austriacul 
Alexander Demeter Goltz. 

Măsurile de consolidare au avut ca scop mărirea Finalizat 
capacităţii și a rigidităţii construcţiei la solicită- 

rile orizontale și au constat în executarea unor 
diafragme din beton armat, alipite zidurilor 
existente, dublarea și cămășuirea cu beton armat 

a stâlpilor existenţi și injectarea terenului de sub 
diafragme. Lucrările de restaurare majore au fost: 
refacerea zugrăvelilor în toate încăperile principale, 
finisarea cu schlagmetal a tuturor profilelor și orna- 
mentelor din ipsos. S-au refăcut toate pardoselile 
degradate din marmură sau parchet și finisajele. 
S-au recondiționat feroneria, piesele din lemn, con- 
fecţiile metalice ornamentale și s-au restaurat corpu- 
rile de iluminat, profilele și ornamentele din ipsos. 
S-au refăcut toate tipurile de instalaţii interioare, 
spaţiile fiind dotate cu echipamente noi, specifice 
funcţiunii de muzeu. În cadrul lucrărilor de resta- 
urare s-au efectuat și lucrări de amenajări speciale 
în zona intrărilor, precum și asigurarea accesului la 
etajul III prin prelungirea cursei liftului existent, cu 
refacerea decoraţiilor în jurul puțului liftului. 


Investiţia a cuprins următoarele tipuri de interven- Finalizat 
ţii: consolidarea structurii, înlocuirea/refacerea 
acoperișului, refacerea pardoselilor ornamentale 
din marmură, restaurarea componentelor artistice: 
stuccaturi, aurituri, pictură și poleituri, componente 
din lemn și metal, corpuri de iluminat, refacerea 
instalaţiilor electrice, de ventilare și condiţionare, 
sanitare și de curenţi slabi și a sistemelor de antiin- 
cendiu și antiefracţie. O atenţie cu totul deosebită 
s-a acordat restaurării corpurilor de iluminat și 
realizării mecanicii de scenă. S-au recondiționat 
draperiile din holuri, scaunele din sala de spectacol 
și cortinele, s-au montat tapet și mochete noi, proce- 
dându-se la încadrarea cromatică a materialelor. 


2 ani și 
6 luni 


2 ani și 
8 luni 


Muzeul Naţional Martie 2016 — noiembrie 2017 5.282.264 S.C. Muzeul Ţăranului Român, înfiin- Lucrările de execuţie propuse prin proiect vor În curs 1 an și 
al Ţăranului Impex Romcatel S.A. tat la 5 februarie 1990, este con- asigura la finalizarea lor integritatea structurală 8 luni 


Român, București 


Mai multe informaţii şi fotografii aici: 
http://www.umpcultura.ro/investitii-in-curs_doc_19_muze- 
ul-taranului-roman_pg_0.htm 


tinuatorul unor tradiţii muzeale 
datând încă din anul 1875, când a 
fost constituită, pe lângă Muzeul 
Naţional al Antichității, prima 
secțiune de artă textilă cu „lucrări 
făcute la ţară”. Clădirea, ilustrare 
a stilului neoromânesc inspirat 
din tradiţia brâncovenească, 
dispusă în forma incintelor de tip 
monastic, a fost finalizată în anul 
1941, luând înfățișarea actualului 
monument de arhitectură care 
este sediul Muzeului Naţional al 
"Ţăranului Român. Zidăria apa- 
rentă din cărămidă roșie, arcadele 
și elementele traforate, dimpre- 
ună cu foișorul, conferă clădirii 
somptuozitatea unui adevărat 
palat al artei. Zidită pe temelii de 
piatră și în cărămidă aparentă, 

în maniera preferată a lui Ghica- 
Budești, construcţia îmbină 
tradiţia națională de arhitectură 
cu elementele de artă feudală, 
având aspectul de cetate întărită. 
Fațada se distinge prin alternanţa 
de șiruri de cărămidă, de un efect 
și o simetrie impecabile. 


a monumentului în limitele rigorilor impuse de 
normele actuale și revenirea la „starea de sănătate” 
de debut, prin intervenţii structurale cu materialele 
originare puse în operă tradiţional și completate cu 
eficienţă și discreţie de cele moderne. Monumentul 
va fi adus cât mai aproape posibil de înfățișarea 
inițială, prin eliberarea construcţiei de intervențiile 
târzii, parazitare, real lipsite de valoare funcţională 
și arhitecturală, operaţie care să îi confere acestuia 
atributele arhitecturii contemporane. Totodată, 
clădirea va beneficia de dotarea tehnică și utilităţile 
caracteristice unui spaţiu muzeal modern, precum 
și de o funcţionalitate actuală, în concordanță cu 
necesităţile unui muzeu contemporan. Pentru rea- 
bilitarea edificiului, se prevăd lucrări de structură, 
arhitectură și instalaţii. 

Proiecte cu finanţare guvernamentală 
de la bugetul Ministerului Culturii și 
Identității Naţionale, gestionate de 
Institutul Naţional al Patrimoniului 


Programul Naţional de Restaurare 
(PNR 2017) 


LUANA FLORICICĂ 


Director adjunct, Institutul Naţional al Patrimoniului 
luana..floricica&patrimoniu.ro 

BCMI 2017 


ȘANTIERE DE RESTAURARE 


3, 


1 Mănăstirea Agapia 
Agapia, com. Agapia, jud. Neamţ 
COD LMI 
NT-II-m-A-10627 
Valoare alocată prin Programul Naţional de Restaurare: 
1.500.000,00 lei 


Descriere generală a obiectivului: 

Mănăstirea Agapia (denumită și Agapia Nouă, pentru a nu se confunda 
cu schitul Agapia Veche din apropiere), se situează pe valea pârâului Agapia, 
la aproximativ 3 km de satul cu același nume și la o distanţă de ọ km de Târgu 
Neamţ. Ansamblul este compus din biserica cu hramul „Sfinţii Voievozi”, 
paraclisul „Nașterea Maicii Domnului”, biserica de lemn „Sfântul Ioan 
Bogoslov”, clădirile de incintă, turnul clopotniţă, casele monahale și bolniţa 
de lemn „Adormirea Maicii Domnului”. Deși a fost înființată la jumătatea 
secolului al XVII-lea, majoritatea componentelor mănăstirii sunt de dată 
mult mai recentă, datând din secolele XIX-XX. Dintre clădirile vechi se 
păstrează doar biserica principală, ctitorită de hatmanul Gavril Coci, fratele 
domnitorului Vasile Lupu, renumită pentru pictura murală interioară în ulei, 
datorată lui Nicolae Grigorescu. 

Începând cu anul 1995, mănăstirea Agapia a făcut obiectul unor lucrări 
complexe de restaurare, conservare și consolidare, care s-au desfășurat pe 
parcursul a peste două decenii. Dintre lucrările efectuate în acest interval men- 
ționăm restaurarea bisericii, inclusiv a picturii interioare. Între 2008 și 2012 
s-a elaborat documentaţia tehnică pentru efectuarea de lucrări suplimentare 
la corpurile de chilii (infrastructură, suprastructură, instalații). 

Lucrări executate în anul 2017 
—  consolidare-conservare clădire incintă - acoperiș; 

—  consolidare-restaurare — chilii S-V; 

—  consolidare-restaurare — chilii S-E; 

—  planșeu bibliotecă; 

—  consolidare-conservare incintă — chilii N parter; 

—  consolidare-conservare incintă — chilii N etaj; 

—  subzidiri zid fundaţii cerdac; 

—  consolidare-conservare incintă — chilii N subzidiri fundaţii beciuri,; 
—  consolidare-conservare incintă — chilii N subzidiri fundaţii clădiri. 


Ea = 

2 Biserica „Sfântul Nicolae” 
Bălinești, com. Grămești, jud. Suceava 
COD LMI 
SV-II-m-A-05403 
Valoare alocată prin Programul Naţional de Restaurare: 
200.000,00 lei 


Descriere generală a obiectivului: 

Biserica Sfântul Nicolae din Bălinești, ctitorie a logofătului Ioan Tăutu, 
a fost ridicată în ultimii ani ai secolului al XV-lea. Edificiul se compune din 
altar poligonal decroșat, naos pătrat, pronaos poligonal și pridvor deschis 
cu turn clopotniță deasupra, pe latura de sud. Biserica din Bălinești a fost 
pictată atât la interior, cât și pe exterior. Pictura interioară, datând proba- 
bil de la finele secolului al XV-lea, poartă semnătura zugravului Gavriil 
Ieromonahul, asemănându-se cu cea de la mânăstirea Voroneţ și „Sfântul 
Nicolae” din Dorohoi. Potrivit specialiștilor, decorul parietal al exterioru- 
lui, în mare parte distrus, a fost realizat în timpul domniei lui Petru Rareș, 
mai precis între anii 1535—1538. 

Monumentul a fost vandalizat în mai multe rânduri: în secolele XVI- 
XVIII turcii au incendiat biserica și au provocat daune picturii; austriecii 
au transformat-o în magazie. În 1872, clădirea era „tare stricată”. Primele 
lucrări de restaurare s-au desfășurat abia în perioada interbelică. La înce- 
putul anilor 2000, edificiul a fost inclus într-un amplu proces de cerce- 
tare și restaurare care a avut ca obiect principal pictura murală interioară 
şi exterioară. 

Lucrări executate în anul 2017 

Lucrări de conservare și restaurare componente artistice - pictură murală 
interioară și exterioară: 

— documentație în timpul execuţiei - studii științifice; 

— intervenţii la nivelul stratului de culoare; 

— intervenţii la nivelul stratului suport (arriccio și intonaco); 

— tratamente împotriva agenţilor biologici; 

— tratamente de prezentare estetică a lacunelor; 
— documentația post-execuţie. 

3 Biserica Episcopală „Adormirea Maicii Domnului” 
Mănăstirea Argeșului 
Curtea de Argeș, jud. Argeș 
COD LMI 
AG-II-m-A-13628.01 
Valoare alocată prin Programul Naţional de Restaurare: 
61.206,57 lei 


Descriere generală a obiectivului: 

Biserica episcopală din Curtea de Argeș, ctitorie a domnitorului 
Neagoe Basarab realizată între 1512—1517, a suscitat, până în prezent, aten- 
ţia mai multor specialişti experimentați. Conform celor mai recente cerce- 
tări, biserica episcopală a rezultat în urma reconstrucției vechii Mitropolii a 
Țării Românești, clădite probabil în vremea lui Vlad Dracul. Face parte din 
grupul clădirilor religioase muntenești de plan trilobat, cu pronaos supralăr- 
git și coloane la interior, în care se mai înscriu monumente de marcă prin- 
tre care vechea Mitropolie, actuala catedrală Patriarhală, biserica mănăstirii 
Cotroceni, biserica mănăstirii Hurezi și biserica mănăstirii Văcărești. 

Imaginea edificiului sugerează că lucrările au fost încredințate unui 
reprezentant al unei școli de arhitectură din Asia Mică sau Capadocia, șco- 
lit la Constantinopol. Această ipoteză este susținută nu numai de influența 
mauro-otomană a decoraţiei în piatră, ci și de forma pronaosului cu func- 
ție suplimentară de gropniță care amintește de un gavit armenesc, spaţiu de 
îngropăciune amplasat pe fațada vestică a unui edificiu de cult. 

Biserica episcopală din Curtea de Argeș a fost inclusă în Programul 
Naţional de Restaurare; au fost finanțate lucrările de conservare-restaurare 
piatră. 

Lucrări executate în anul 2017 
— lucrările de conservare și restaurare componente artistice — piatră para- 

ment policromat; 

— lucrări de impregnare piatră cu soluţie hidrofugă. 

4 Ansamblul Bisericii unitariene Dârjiu 
Dârjiu, com. Dârjiu, jud. Harghita 
COD LMI 
HR-II-m-A-12813.01 
LPM — UNESCO 
Valoare alocată prin Programul Naţional de Restaurare: 
61.231,91 lei 


Descriere generală a obiectivului: 

Biserica unitariană fortificată din Dârjiu este un monument de arhitec- 
tură de importanță naţională, ce se numără totodată printre cele șase biserici 
fortificate din Transilvania incluse, împreună cu satele din care fac pare, pe 
Lista patrimoniului mondial UNESCO, în anul 1999. 

Ansamblul se compune dintr-o biserică de tip sală, cu navă, cor și altar 
poligonal, amplasată într-o incintă patrulateră întărită cu bastioane etajate 
(patru la colțuri și unul pe latura de vest) și turn clopotniţă, pe sud. Biserica 
a fost construită în secolul al XIII-lea, suferind transformări importante la 
finele secolului al XV-lea și începutul celui următor. Potrivit datelor istorice, 
lucrările de fortificare a ansamblului — constând atât în construirea drumu- 
lui de strajă cu guri de păcură și guri de tragere la partea de sus a lăcașului 
de cult, cât și în realizarea curtinei întărite - s-au desfășurat în cursul seco- 
lelor XVI-XVII. 

Lucrările de restaurare, începute în 2008, au urmărit, pe lângă restau- 
rarea componentelor ansamblului, punerea în valoarea a acestuia prin ame- 
najarea zonei înconjurătoare, de protecție. De asemenea, s-au avut în vedere 
facilitarea circuitului turistic, precum și conservarea funcțiunilor tradițio- 
nale ale incintei. 

Lucrări executate în anul 2017 

Fortificaţii, inclusiv turn 
— desfacere componente ale structurii din lemn (șarpantă coif turlă); 

— revizuire și montare piese originare din lemn de stejar la 
structura șarpaniei; 
— confecționat și montat piese noi din lemn la șarpantă; 
—  montatastereală, tratament preventiv sau de stopare a atacului biologic; 
— desfacerea și refacerea învelitorii cu falțuri dese de tablă zinc prepatinat; 
— desfacere și refacere zidărie din piatră; 
— executat scară din lemn, executat balustradă la scară din lemn; 
— confecţionat și montat glob ornamental din tablă de cupru; 
— confecționat și montat globuri din zinc prepatinat la bastioane; 
— documentația post-execuţie. 

5 Biserica „Sfântul Nicolae” 
Dorohoi, jud. Botoşani 
COD LMI 
BT-II-m-A-01084.01 
Valoare alocată prin Programul Naţional de Restaurare: 
500.000,00 lei 


Descriere generală a obiectivului: 

Ridicată de Ștefan cel Mare la marginea de sud-est a târgului Dorohoi, 
biserica a fost finalizată în luna octombrie 1495. Edificiul se înscrie în cate- 
goria bisericilor de plan triconc cu altar, naos surmontat de turlă pe arce 
piezișe, cu bază stelată, și pronaos lărgit, acoperit cu calotă semisferică. 
Exteriorul are paramentul aparent (zidărie din piatră și cărămidă), împărțit 
în registre orizontale; partea superioară este decorată cu șiruri suprapuse de 
arcade oarbe, ocniţe și discuri din ceramică smălțuită policromă. Interiorul 
a fost acoperit cu pictură murală atribuită de specialiști epocii lui Ștefăniță 
Vodă cel Tânăr. Pictura originară, de o calitate artistică și tehnică remarca- 
bilă, este executată în tehnica boun affresco și se compune din scene de mari 
dimensiuni, cu impact vizual puternic asupra privitorului (scenele din regis- 
trul „Ciclul Patimilor”, expuse într-o succesiune cursivă și neîntreruptă). 

În secolele al XIX-lea și al XX-lea pictura a suferit mai multe refaceri 
şi repictări a secco inadecvate. Între 1896 și 1921 monumentul a trecut prin 
mai multe campanii de restaurare; printre lucrările întreprinse în această 
perioadă s-au numărat și operațiuni de spălare şi repictare locală a interi- 
orului. În anul 2010, pictura murală prezenta mai multe tipuri de degradări 
care necesitau lucrări de restaurare: exfolieri, solziri, fenomene de pulveru- 
lenţă ale stratului pictural, fisuri, desprinderi, reparaţii neadecvate, infiltra- 
ţii, eflorescenţe și cruste saline. 

Lucrări executate în anul 2017 
— intervenţii la nivelul stratului de culoare; 

— intervenții la nivelul stratului suport arriccio și intonaco; 

— intervenții la nivelul zidăriei; 

— tratamente împotriva agenţilor heterotrofi; 

— tratamente de prezentare estetică a lacunelor. 

6 Biserica de lemn „Nașterea Sfântului 
Ioan Botezătorul” 
Gârda de Sus, com. Gârda de Sus, jud. Alba 
COD LMI 
AB-II-m-A-00228 
Valoare alocată prin Programul Naţional de Restaurare: 
3.124,00 lei 


Descriere generală a obiectivului: 

Biserica Sfântul loan Botezătorul din Gârda de Sus, a fost ctitorită de 
comunitatea sătească în 1792. Din punct de vedere tipologic, monumen- 
tul aparţine grupului de biserici din lemn din nord-vestul Transilvaniei, 
caracterizate prin plan drept, altar acoperit cu semicalotă, amplasat într-o 
absidă poligonală decroșată, naos cu boltă semicilindrică și pronaos tăvănit. 
Silueta clădirii este dominată de acoperișul cu pante abrupte, fragmentat în 
două volume distincte, și de verticala turnului, cu foișor în consolă, ampla- 
sat în partea de vest. Interiorul a fost decorat de pictorii Simion și Gavril 
Szilagy, care au executat și cele două icoane împărătești. Pictura, realizată 
în tehnica tempera slabă aplicată pe suport de lemn, se remarcă prin acurate- 
tea programului iconografic și modul de adaptare al acestuia la spaţiul arhi- 
tectural. Limbajul plastic este caracterizat de fineţea desenului, precum și 
de schematizarea grafică și utilizarea unei palete cromatice bine echilibrate, 
într-o gamă restrânsă. 

În 1863, biserica a suferit modificări care i-au alterat aspectul originar: 
amplificarea pronaosului și, după toate probabilitățile, mutarea accesului 
de pe latura de sud pe cea de vest, transformarea turnului, închiderea vechi- 
lor goluri de ferestre și realizarea altora mai mari, tencuirea exteriorului. 

La începutul anilor '00 ai secolului trecut biserica de lemn din Gârda de 
Sus se afla într-o stare avansată de degradare, fiind scoasă din uz. Monumen- 
tul a fost inclus în Programul Naţional de Restaurare în anul 2010. Printre 
intervenţiile prevăzute la acea dată se numărau: lucrări la infrastructură, 
înlocuirea pieselor degradate ale șarpantei, refacerea învelitorii din șindrilă, 
lucrări la structura de rezistenţă a turnului, lucrări de protecţie biologică, 
ignifugare și protejarea suprafeţei picturale. 

Lucrări executate în anul 2017 

Continuarea lucrărilor de conservare și restaurare componente artistice 
(pictură pe lemn) începute în 2011: 

— intervenții la nivelul stratului pictural prin executarea de lucrări de inte- 
grare cromatică la pereţii din altar și naos; 

— măsurători și determinări de microclimat; 

— fotografii de detaliu la pereţi; 

— documentație de șantier. 

Biserica „Sfântul Nicolae” a fostului schit „Strâmbu 
(biserică, incintă, casă egumeneascăs) 

Găiseni, com. Găiseni, jud. Giurgiu 

COD LMI 

GR-II-a-A-14992 

Valoare alocată prin Programul Naţional de Restaurare: 
162.643,48 lei 


Descriere generală a obiectivului: 

Schitul Strâmbu, ctitorie a vornicului Drăghici Vintilescu din Florești — 
mare paharnic în vremea lui Neagoe Basarab — este menționat pentru întâia 
oară în primăvara anului 1526. Biserica, datând din prima parte a secolu- 
lui al XVI-lea, a fost modificată în mai multe rânduri, în cursul secolelor 
XVII, XIX și XX, cea mai veche parte a edificiului fiind extremitatea estică. 
La jumătatea anilor '9o ai secolului trecut, din ansamblu se mai păstra bise- 
rica (stare de pre-colaps), turnul clopotniţă și fragmente din chilii și zidul de 
incintă (în colaps). 

Primele lucrări, începute în 1996, au constat în intervenţii de urgenţă la 
biserică și turnul clopotniță; concomitent au fost întocmite proiecte de cer- 
cetare arheologică, de arhitectură și pictură murală. Restaurarea lăcașului a 
ridicat o serie de probleme, legate, în special, de identificarea corectă a eta- 
pelor de construcţie și de stabilirea fazelor de referință; zona care a solicitat 
cel mai mult atenţia specialiștilor a fost pronaosul, afectat de refaceri suc- 
cesive. Ulterior, s-a intervenit asupra celorlalte componente ale ansamblului 
(zid de incintă, case egumenești, fragmente ruinate). 

Lucrări executate în anul 2017 

S-au continuat lucrările de consolidare-restaurare la următoarele 
obiecte, cu categoriile de lucrări: 

Casa Egumenească: 

— consolidare și restaurare; 

— instalații electrice interioare. 

Amenajări exterioare: 

— trotuare și rigole; 

— consolidare ruine; 

— rampa exterioară. 

Zidul de incintă: 

— lucrări de arhitectură. 


67 


8 Mânăstirea Gura Motrului 
Gura Motrului, com. Butoiești, jud. Mehedinţi 
COD LMI 
MH-II-a-A-10340 
Valoare alocată prin Programul Naţional de Restaurare: 
150.000,00 lei 


Descriere generală a obiectivului: 

Conform hrisovului de danie, mănăstirea Gura Motrului ar fi fost făcută 
„de iznoavă” la începutul secolului al XVI-lea de Harvat din Grozești, prim 
sfetnic al domnitorului Neagoe Basarab. Tradiţia spune că mănăstirea servea 
ca avanpost al așezămintelor monastice din Gorj şi Vâlcea. Dintre construc- 
tiile realizate la acea dată se pare că nu se mai păstrează nimic, ansamblul 
cunoscând mai multe refaceri. În pisania bisericii se menţionează că lăcașul 
ar fi fost zidit „den temelie” în 1653 de Preda Brâncoveanu, fiind zugrăvit 
jumătate de secol mai târziu de nepotul acestuia, Constantin Brâncoveanu. 

Mănăstirea Gura Motrului are o incintă rectangulară, delimitată de o 
curtină cu înălțimea de 6 m și grosime mai mare de 1 m, cu turn de poartă 
pe latura de vest și casele stăreţiei pe sud. Vechile chilii amplasate pe latu- 
rile de nord și sud au dispărut; acestea au fost parţial înlocuite de clădiri rea- 
lizate în a doua jumătate a secolului al XX-lea (corpul cu bucătărie și tra- 
peză de pe latura de est). Biserica, amplasată în centrul incintei, are plan 
triconc, cu abside circulare la interior și poligonale pe exterior, și se com- 
pune din altar, naos, pronaos şi pridvor deschis, pe stâlpi octogonali din 
zidărie. Edificiul a fost prevăzut cu trei turle, una principală, deasupra nao- 
sului și alte două, mai mici, peste pronaos. În 1852, pictura realizată în vre- 
mea lui Brâncoveanu a fost acoperită cu o alta, executată de zugravul Niţă 
Stoenescu. Proiectul de conservare-restaurare întocmit în a doua parte a ani- 
lor 2000 a prevăzut, printre alte lucrări, cercetarea stratigrafică pentru iden- 
tificarea zonelor cu pictură originară urmată de punerea în valoare a picturii 
brâncovenești prin îndepărtarea picturii de secol XIX, respectiv restaurarea 
picturii de secol XIX acolo unde nu exista pictură brâncovenească. 

Lucrări executate în anul 2017 

Lucrări de conservare și restaurare executate la biserică (componente 
artistice — pictură murală interioară): 
— documentație în timpul execuţiei; 
— intervenții la nivelul stratului de culoare; 
— intervenții la nivelul stratului suport (arriccio și intonaco); 
— intervenții la nivelul zidăriei; 
— tratamente de prezentare estetică a lacunelor; 
— documentația post-execuţie. 

9 Biserica „Sfântul Nicolae” 
Holboca, com. Holboca, jud. Iaşi 
COD LMI 
IS-Il-m-B-04181 
Valoare alocată prin Programul Național de Restaurare: 
28.792,74 lei 


Descriere generală a obiectivului: 

Biserica „Sfântul Nicolae” a fost clădită pe la 1800—1805 de vornicul 
Nicolae Balș. Pe locul actualului locaș de cult se pare că ar fi existat un altul, 
cu același hram, ctitorit în veacul al XVIII. 

Arhitectura edificiului adoptă formele artei baroce târzii care se 
observă în special în rotunjirea colțurilor clădirii și curbarea laturilor tur- 
nului. Clădirea are plan în cruce, cu abside laterale drepte, și turn clopot- 
niță pe pronaos. Accesul în turn se realizează printr-o scară adosată pere- 
telui de nord al pronaosului. Intrarea, situată pe latura de sud, este marcată 
de un mic portic. În privinţa pieselor de mobilier, în biserică se mai păs- 
trează, în bună stare, catapeteasma barocă, de bună calitate, tronul arhie- 
resc și cafasul. 

Lucrări executate în anul 2017 
— injectare zidărie cu pastă de var; 

— decapare tencuială degradată la pereţi, arce, bolți; 
— confecționat și montat ferestre și uși din lemn; 
— vopsitorie tâmplărie de lemn. 

10 Biserica „Sfântul Ioan cel Nou” Nicoriţă 
Iași, jud. lași 
COD LMI 
IS-II-m-B-03955 
Valoare alocată prin Programul Naţional de Restaurare: 
400.000 lei 


Descriere generală a obiectivului: 

Biserica Nicoriţă se află în partea de răsărit a orașului lași, pe dealul 
'Tătărașilor. A fost construită în al treilea deceniu al secolului al XVII-lea, 
pe locul unei biserici de lemn, fiind ctitoria hatmanului Nicoară Baltag și a 
soţiei sale, 'Teodosia, sora lui Miron Barnovschi. 

Clădirea, zidită din piatră și cărămidă, are plan triconc și cuprinde 
altar, naos și pronaos formând un spațiu unic, boltit, și pridvor. Absidele 
laterale sunt încadrate de contraforți. Paramentul exterior este împărțit în 
registre orizontale inegale, decorate cu arcade oarbe înalte (în partea medi- 
ană, pe pereţii de nord și sud, respectiv pe abside) și ocnițe (sub cornișă). 
Edificiul a fost prevăzut cu o turlă de secțiune octogonală cu bază stelată, 
deasupra naosului. Peste pridvor s-a construit un turn clopotniţă masiv, cu 
plan rectangular. 

Lucrări executate în anul 2017 
— consolidare infrastructură; 

— injectare fisuri la pereţi — turlă naos, absidă, altar, pronaos; 
—  ţesere zidărie de epocă; 

— tencuieli de epocă la cupolă turlă, intrados arce; 

— reparații tencuieli exterioare; 

— reparații scafe sau profiluri; 

— trotuar din beton. 

11 Catedrala Mitropolitană „Întâmpinarea Domnului” 
Taşi, jud. Iaşi 
COD LMI 
IS-Il-a-A-04069 
Valoare alocată prin Programul Național de Restaurare: 
2.349.964,00 lei 


Descriere generală a obiectivului: 

Construcția catedralei mitropolitane din Iași a început în anul 1833, în 
vremea Mitropolitului Veniamin Costachi. Proiectul edificiului, încredin- 
tat arhitectului vienez Gustav Freywald, se înscrie în curentul neo-clasic, în 
vogă la acea epocă. Spaţiul interior este conceput după modelul edificiilor 
religioase occidentale, fiind împărțit într-o navă centrală amplă, încadrată 
de colaterale înguste, cu câte două rânduri de galerii deasupra. Extremităţile 
edificiului sunt marcate de turnuri, două de o parte și de cealaltă a altarului, 
două în dreptul exonartexului. Soluţia inițială prevedea și o cupolă, în par- 
tea mediană a edificiului; această componentă, realizată inițial din zidărie 
și refăcută ulterior din lemn, a provocat probleme structurale grave, soldate 
cu amânarea finalizării lucrărilor. Catedrala mitropolitană a fost terminată 
în 1887, cu sprijinul arhitectului Alexandru Orăscu. 

Lucrările de restaurare începute în cursul anilor 2000 au avut ca obiect 
consolidarea infrastructurii și suprastructurii (corp central și turnuri). 
Soluţia de consolidare a constat în realizarea unei carcase de elemente ver- 
ticale şi orizontale de beton armat înglobate în partea exterioară a pereţilor, 
de la fundaţii și până la cornișă. 

Lucrări executate în anul 2017 

S-au continuat lucrările de consolidare restaurare la următoarele 
obiecte, cu categoriile de lucrări: 

Nava centrală: 

— intervenții din exterior și din interior pentru suprastructură / 

intervenţii din exterior și din interior pentru consolidare 
și restaurare / intervenţii din exterior și din interior pentru 
arhitectură. 

Turnuri Est: 

— arhitectură / infrastructură / intervenţii din interior și din exterior 

la suprastructură. 

Turnuri Vest: 

— arhitectură / infrastructură / intervenții din interior și din exterior 

la suprastructură. 

12 Biserica Sfânta Treime — „Sfântul Nicolae” 
Istria, com. Istria, jud. Constanţa 
CODIM 
CT-II-m-A-20919 
Valoare alocată prin Programul Naţional de Restaurare: 
281.007,05 lei 


Descriere generală a obiectivului: 

Biserica de rit ortodox „Sfânta Treime — Sfântul Nicolae” din Istria 
(Caranasuf până în 1924), încadrată în categoria bisericilor „îngropate”, 
a fost ridicată de comunitatea bulgară stabilită aici la începutul secolului 
al XIX-lea. Lăcașul a primit avizul de construire în 1857; la realizarea sa, 
meșterii au fost obligaţi să respecte o serie de condiții impuse de Imperiul 
Otoman (nu se putea depăși înălțimea geamiei, biserica nu putea avea turle 
şi clopotniţă, nu trebuia să fie vizibilă de la depărtare, nu putea fi ridicată de 
la nivelul solului). 

Planul bisericii amintește de vechea arhitectură bizantină, atât prin 
forma dreptunghiulară a planului, la care se adaugă cele trei abside, cât și 
prin împărţirea interiorului în trei nave, compartimentare realizată, în cazul 
de faţă, prin două șiruri de stâlpi din lemn. Interiorul este acoperit cu lemn: 
boltă semicilindrică, pe zona centrală; planșeu orizontal, pe părţile laterale. 
Intrarea în biserică este precedată de un pridvor deschis, dezvoltat pe toată 
lungimea laturii de vest. Cota de călcare a pridvorului se situează cu jumă- 
tate de metru sub cea a terenului, diferenţa de nivel fiind preluată printr-un 
grup de trei trepte așezate între stâlpii pridvorului, în axul intrării. 

În anul 2000, la biserică s-au făcut lucrări de reparaţie și moderniza- 
rea care au alterat imaginea lăcașului: modificări ale formei ferestrelor și ale 
arcadei centrale a pridvorului; montarea tâmplăriei din PVC; realizarea de 
tencuieli pe bază de ciment, cu acoperirea cornișei; înlocuirea treptelor din 
piatră cu trepte de beton. 

Documentaţia de avizare a lucrărilor de intervenție asupra monumen- 
tului, întocmită în 2008, propunea două variante; în varianta maximală pre- 
zentată erau prevăzute lucrări de consolidare și refacere a finisajelor, înlătu- 
rarea cauzelor degradărilor, precum și a intervențiilor necorespunzătoare. 

Lucrări executate în anul 2017 

Biserică: 

— executat termoizolaţie în pod; 

— refacere trotuar din dale de piatră și pavimentul din fața bisericii; 

— rigole din piatră buciardată; > 

— zugrăveli exterioare, montat jgheaburi; 

Spaţiu tehnic, centrală termică și muzeu: 

— desfacere și reface acoperiș muzeu. 

13 Biserica „Sfântul Nicolae Vechi” 
Râşnov, jud. Braşov 
CODIMI = d 
BV-II-m-A-11762 
Valoare alocată prin Programul Naţional de Restaurare: 
272.815,00 lei 


Descriere generală a obiectivului: 

Potrivit cercetătorilor, biserica „Sfântul Nicolae Vechi” din Râșnov, 
clasată ca monument de arhitectură, este prima clădire religioasă româ- 
nească de zid din Țara Bârsei. Data exactă la care au început lucrările de 
construcție nu este cunoscută dar cercetările arheologice au scos la iveală 
trei etape majore de construire. Prima dintre acestea datează de la finalul 
secolului al XIV-lea (pe catapeteasmă este inscripționat anul 1384); atunci 
au fost construite altarul și partea răsăriteană a naosului. A doua etapă, în 
care s-a realizat extinderea pronaosului spre vest, s-a desfășurat între 1779— 
1780. Ultima etapă, datând de la începutul secolului al XIX-lea, s-a materia- 
lizat prin realizarea pronaosului și a turnului clopotniță. 

În a doua jumătate a secolului trecut, la biserică s-au efectuat o serie de 
intervenţii inadecvate. Menţionăm reparaţiile din 1965—66, care au provo- 
cat creșterea nivelului de igrasie în zidărie. Trei decenii mai târziu, asupra 
monumentului a avut loc o intervenţie agresivă ce a constat, între altele, în 
acoperirea pereților cu tencuială de ciment, realizarea unui soclu din beton 
armat și realizarea unui trotuar cu dale din beton rostuite cu ciment. 

Proiectul de restaurare autorizat în 2012 propunea remedierea daune- 
lor produse de intervenţiile anterioare și evidențierea etapelor distincte din 
evoluţia monumentului. 

Lucrări executate în anul 2017 

Finalizarea lucrărilor de consolidare-restaurare și amenajări exteri- 
oare la biserică: 

— consolidare: armare, cofrare și turnare beton acces biserică; 

— restaurare: acces biserică — pardoseli din plăci de piatră, mână curentă 
din lemn de stejar montată pe zidărie, trepte masive din piatră; poartă — 
vopsitorie tâmplărie de lemn, vopsitorie exterioară de tip REMMERS, 
confecționat și montat uși interioare, montat plăci piatră la masa altar; 

— instalații interioare — montare pendulă specială în altar și naos, mon- 
tare cutie distribuţie RTV, antifurt şi antiincendiu; 

— instalaţii electrice iluminat — montat corpuri de iluminat tip bornă, 
montat proiector special tip TERRA; 

— amenajări exterioare — paviment din lespezi de râu pe latura N şi acces 

principal, rigolă din beton pe laturile de N și V, rost perimetral de aeri- 

sire pe laturile de E, S și N, trotuar din bolovani de râu și trepte masive 
din piatră acces biserică, poartă de a acces incintă. 

Lucrările au fost recepționate la terminarea lucrărilor. 


14 Biserica „Nașterea Domnului” Săcuieni 
Gura Ocniţei, com. Gura Ocniţei, jud. Dâmboviţa 
COD LMI 
DB-II-m-A-17693 
Valoare alocată prin Programul Naţional de Restaurare: 
365.433,06 lei 


Descriere generală a obiectivului: 

Datând din anul 1655, Biserica „Nașterea Domnului” se află în vechea 
vatră a satului Săcuieni, situat la circa 14 km de Târgoviște, capitala Țării 
Românești în acea perioadă. Proprietăţile boierilor Săcuieni, mari dregători 
ai vremii, au ajuns în posesia fiicei lui Neagoe Săcuianu, Bălașa, care, văduvă 
şi fără urmași, cedează averea sa Mitropoliei din Târgoviște. Construită pe 
locul unui vechi lăcaș de lemn, biserica „Nașterea Domnului” din Săcuieni 
se încadrează în familia clădirilor religioase de plan drept, cu clopotniță pe 
pronaos și scara de acces circulară, adosată laturii nordice. Colţurile fațadei 
de vest sunt întărite cu doi contraforți dispuși oblic, caracteristică întâlnită la 
un număr restrâns de lăcașe de cult de secol XVII, printre care se mai numără 
bisericile „Sfinţii Împărați Constantin și Elena” din Târgoviște și biserica 
din satul Bărbuleţ, judeţul Dâmboviţa. În secolul al XIX-lea, biserica a trecut 
prin refaceri care au avut ca rezultat modificarea părții superioare. În 1822 
s-a demolat turla, în locul ei construindu-se o alta, din lemn; s-a redus înăl- 
țimea zidurilor și s-au refăcut bolțile din paiantă; fresca originară a fost aco- 
perită cu un strat de tencuială şi pictură în tempera. Cinci decenii mai târziu, 
biserica a primit o a doua turlă din paiantă pe naos, și a fost învelită cu tablă. 
Tot atunci a fost realizată o pictură în ulei. De asemenea, se pare că la ace- 
eași reparaţie s-a adăugat un pridvor deschis. 

Lucrări executate în anul 2017 

Săpătură arheologică perimetru biserică, săpare șanț orizontal latura 
sud, latura vest, latura nord. 

— desfacere zidărie de cărămidă, latura sud, vest, nord pentru execu- 
ție centură / executat schele din lemn rășinoase pentru lucrări interi- 
oare, fațada de vest și interior pronaos / demontare elemente de aco- 
periș, învelitori de tablă, pereți turlă și biserică, latura sud, vest, nord / 
desfacere șarpanta acoperișului, elemente componente la pereţi turlă, 
cupolă și biserică, latura sud, vest, nord / desfacere planșee lemn, pro- 
naos / susțineri bile manele cofraj cruci, sprijiniri acoperiș, latura sud, 
vest, nord / montat armături pentru fundaţii subzidire, turn clopotniță / 
confecționat și montat armătură la elemente de beton armat ce se con- 
solidează / turnat beton armat în elemente de rezistență, turn clopot- 
niță, străpungeri în zidărie latura sud+nord / executat cofraje scânduri 
rășinoase, turn clopotniță, pentru returnări stâlpi, grinzi, buiandrugi / 
străpungeri manuale în zidărie cărămidă, turn clopotniță, latura nord și 
sud / matare găuri cu mortar ciment, zidărie de piatră pe 2 laturi / exe- 
cutat schele pentru zidărie din cărămidă, latura sud, vest și nord / exe- 
cutat zidărie de epocă în ziduri drepte, cărămizi de epocă cu mortar, 
latura sud, vest, nord, pronaos Și peste centura C1, cota +6,38m / înve- 
litoare peste supraînălțare, centura C1. 

15 Biserica „Sfântul Nicolae — a Bulenilor” 
Săliştea de Sus, com. Săliştea de Sus, jud. Maramureş 
COD LMI 
MM-II-m-A- 04635 
Valoare alocată prin Programul Naţional de Restaurare: 
8.306,16 lei 


Descriere generală a obiectivului: 

Biserica „Sfântul Nicolae” din Săliștea de Sus face parte din categoria 
edificiilor de cult de lemn, de tip maramureșean. A fost construită la începu- 
tul secolului al XVIII-lea și este alcătuită din altar decroșat, naos, pronaos 
surmontat de turn clopotniță cu foișor, şi pridvor supraetajat deschis, dezvol- 
tat pe toată latura de vest. Volumul este învelit cu acoperiș cu pantă abruptă, 
cu poală dublă. Una dintre cele mai valoroase componente ale bisericii, care 
a contribuit la clasarea edificiului în Lista Monumentelor Istorice, în rândul 
obiectivelor de grupă valorică A, este pictura murală interioară, realizată 
între anii 1730—1740 de Alexandru Ponehalschi. Biserica „Bulenilor” a fost 
inclusă în Programul Naţional de Restaurare pentru restaurarea și conserva- 
rea picturii pe lemn. 

Lucrări executate în anul 2017 

Lucrări de conservare și restaurare componente artistice— 

pictură pe lemn: 

— documentație în timpul execuţiei — studii științifice; 
— intervenţii la nivelul stratului de culoare; 

— tratamente împotriva agenţilor biologici; 

— tratamente de prezentare estetică a lacunelor; 

— documentația post-execuţie. 

16 Biserica „Sfântul Gheorghe” Mirăuţi 
Suceava, jud. Suceava 
COD LMI 2004 
SV-II-m-A-05475 
Valoare alocată prin Programul Naţional de Restaurare: 
277.381,19 lei 


Descriere generală a obiectivului: 

Actuala biserică „Sfântul Gheorghe” din Suceava, numită și Mirăuţi, 
a fost construită în prima parte a secolului al XVII-lea, pe locul unui locaș 
de cult ridicat în vremea lui Petru T Mușat. Biserica veche s-a numărat prin- 
tre cele dintâi edificii religioase clădite în Moldova. Începând cu anul 1402, 
biserica Mirăuţi a îndeplinit funcţia de Mitropolie a Moldovei, funcţie pe 
care a deținut-o vreme de peste un veac. La începutul secolului al XVI-lea, 
lăcașul a fost grav avariat. Biserica a fost reparată în mai multe rânduri în 
deceniile care au urmat; potrivit unor specialiști, la începutul secolului al 
XVII-lea a fost refăcută în totalitate, cu respectarea vechiului contur. 

Biserica Mirăuţi a suferit de pe urma lipsei de întreținere în timpul ocu- 
paţiei austriece; văzând starea proastă în care ajunsese, autorităţile habsbur- 
gice au adus în discuţie demolarea ei și reutilizarea materialelor de construc- 
ție. A fost restaurată la sfârșitul secolului al XIX-lea de arhitectul austriac 
Karl A. Romstorfer. 

Prima etapă a lucrărilor de restaurare a picturii murale interioare 
şi exterioare din biserica Sfântul Gheorghe „Mirăuţi”, întreprinse în cur- 
sul anilor '90, au avut un caracter de asistență pe lângă constructor, con- 
stând în extragerea picturii aflate în zona de interes pentru consolidarea 
structurii de rezistență. Etapa următoare a avut în vedere replantarea frag- 
mentelor extrase. Lucrările de restaurare-conservare au fot reluate în cur- 
sul anilor 2000. 

Lucrări executate în anul 2017 

Lucrări de conservare și restaurare componente artistice — 
pictură murală interioară: 

— documentație în timpul execuţiei — studii științifice; 

— intervenţii la nivelul stratului de culoare; 

— intervenţii la nivelul zidăriei; 

— tratamente împotriva agenților biologici; 

— tratamente de prezentare estetică a lacunelor; 
— documentația post-execuţie. 

17 Muzeul Național al Bucovinei — Suceava 
Laboratorul zonal de restaurare 
Suceava, jud. Suceava 
COD LMI 
SV-II-m-B-05480 
Valoare alocată prin Programul Naţional de Restaurare: 
306.478,06 lei 


Descriere generală a obiectivului: 

Amplasat în municipiul Suceava, laboratorul de restaurare are un regim 
de înălțime demisol, parter și mansardă. Se compune din patru tronsoane 
separate prin rosturi antiseismice, și o curte interioară acoperită. Terenul era 
ocupat de o clădire constând în două corpuri cu un regim de înălțime de sub- 
sol și parter, și două anexe. Vechimea imobilului depășea 100 de ani. Fațada 
principală, aliniată la Strada Dragoș Vodă, apare pe lista monumentelor 
istorice, având ca specificaţie „front de clădire de secol al XIX-lea”, men- 
ținându-se în continuare. În vederea reabilitării, clădirea a fost expertizată 
în conformitate cu legislaţia în vigoare, o atenţie deosebită fiind acordată 
corpului de clădire principală „A”, corp ce conţine și faţada orientată spre 
Strada Dragoş Vodă. În ceea ce privește corpurile de clădire „B”, „C” și „D”, 
starea de degradare fiind foarte avansată, s-a hotărât demolarea acestora. 

Lucrări executate în anul 2017 

S-au continuat lucrările de consolidare restaurare la următoarele 
obiecte, cu categoriile de lucrări: 

Instalaţii termotehnice în centrala termică: 

— montare cazan de încălzire, 

—  montarestaţie de dedurizare, boiler, pompe, țevi și fitinguri circuit. 

Instalaţie de aer comprimat: 

— montare compresor de aer, ţevi și fitinguri instalaţie. 

Instalaţie de ventilare și condiționare: 

— montare unităţi exterioare, 

— montare tubulatură, unităţi ventilare interioare. 

Instalaţii sanitare interioare. 

Lucrări corp laborator. 

Lucrări amenajări exterioare. 

18 Mânăstirea Suceviţa — biserică 
Suceviţa, com. Suceviţa, jud. Suceava 
COD LMI 
SV-II-a-A-05651 
Valoare alocată prin Programul Naţional de Restaurare: 
399.932,36 lei 


Descriere generală a obiectivului: 

Biserica cu hramul „Învierea Domnului” a mănăstirii Suceviţa face parte 
din grupul celor opt biserici pictate din nordul Moldovei înscrise în Lista 
Patrimoniului Mondial — UNESCO. A fost construită de familia Movilă în 
anii '80 ai veacului al XVI-lea, fiind ultima construcţie reprezentativă a sti- 
lului arhitectural cristalizat în vremea lui Ștefan cel Mare. Edificiul are plan 
triconc și cuprinde altar, naos, gropniță cu tainiţă deasupra, pronaos drept- 
unghiular și exonartex. Gropniţa este separată de naos, respectiv de pro- 
naos, prin ziduri groase, străpunse de câte un gol de ușă poziţionat în ax. 
Biserica are două intrări așezate faţă în față, pe laturile de nord și sud ale 
exonartexului, marcate prin două pridvoare deschise, diferite ca arhitectură. 

Pictura în frescă se păstrează în forma originară; poartă semnătura pic- 
torilor Ioan Zugravul și a fratelui său, Sofronie și a fost finalizată, probabil, 
în primii ani ai secolului al XVII-lea. În linii mari, programul iconografic 
este cel stabilit în epoca lui Petru Rareș, dar apar și unele elemente de nou- 
tate. Se constată o înclinaţie deosebită spre naraţiune, pictura cuprinzând 
cicluri complete din vieţile unor sfinţi (Sfântul Pahomie, Sfântul Ioan cel 
Nou de la Suceava, Sfântul Mucenic Gheorghe). Biserica mănăstirii Suceviţa 
este singura din grupul clădirilor ecleziastice moldovenești care și-a păstrat 
fresca de pe faţada nordică, o reprezentare impresionantă a „Scării virtuți- 
lor”, atât prin amploarea scenei, cât și prin contrastul pronunţat între ordi- 
nea îngerilor și haosul Iadului. 

Biserica mănăstirii Suceviţa a fost inclusă în Programul Naţional de 
Restaurare pentru lucrări de conservare și restaurare a picturii murale exte- 
rioare și interioare. În anul 2017 s-au executat intervenţii în gropniță, pro- 
naos și exonariex. 

Lucrări executate în anul 2017 

Lucrări de conservare și restaurare componente artistice — pictură 
murală interioară și exterioară: 

— documentație în timpul execuţiei — studii științifice; 

— intervenții la nivelul stratului de culoare; 

— intervenții la nivelul stratului suport (arriccio și intonaco); 
— tratamente de prezentare estetică a lacunelor; 

— documentația post-execuţie. 

19 Biserica „Adormirea Maicii Domnului a Târgului” 
Târgovişte, jud. Dâmbovița 
COD LMI 
DB-II-m-A-17204 
Valoare alocată prin Programul Naţional de Restaurare: 
1.514.707,56 lei 


Descriere generală a obiectivului: 

Biserica „Adormirea Maicii Domnului a Târgului” a fost construită la 
jumătatea secolului al XVII-lea, cu cheltuiala lui Udrişte Năsturel, sfinţirea 
sa având loc în anul 1654. Edificiul este de tip trilobat și se compune din altar 
alungit, naos cu abside laterale puţin adâncite, pronaos și pridvor pe pilaștri 
din zidărie, adăugat la sfârșitul secolului al XVIII-lea. Arhitectura spaţiului 
interior este ilustrativ pentru tranziţia petrecută în arhitectura ecleziastică 
muntenească la acea epocă, când zidul masiv dintre naos și pronaos a fost 
înlocuit printr-o delimitare mult mai transparentă, formată din doi stâlpi 
uniți prin arcade. În privinţa arhitecturii exterioare, se identifică elementele 
caracteristice epocii lui Matei Basarab, cu elevaţiile împărţite printr-un pro- 
fil orizontal median în două registre cu înălțime comparabilă, decorate cu 
panouri dreptunghiulare, în partea de jos, respectiv cu arcade, la partea de 
sus. Silueta edificiului este echilibrată de cele trei verticale: turla principală 
din dreptul naosului, ridicată pe o bază simplă, cu secțiune pătrată și cele 
două turle identice (de tipul celor de la biserica mănăstirii Dealu) cu bază 
dreptunghiulară comună, amplasate în partea vestică a pronaosului. 

Reparaţiile întreprinse în secolele XVIII și XIX-lea au avut ca rezul- 
tat modificarea edificiului; printre transformările produse amintim elimina- 
rea stâlpilor dintre naos și pronaos și înlocuirea turlelor de pe pronaos cu un 
turn clopotniţă din lemn. Cu ocazia lucrărilor de restaurare coordonate de 
Direcţia Monumentelor Istorice, între 1974-76, au fost refăcute prin analogie 
atât turlele, cât și zidul despărțitor dintre pronaos și naos. Intervenţiile actu- 
ale, finanţate prin Programul Naţional de Restaurare, prevedeau conserva- 
rea și restaurarea edificiului, dar și refacerea rețelelor de instalaţii. 

Lucrări executate în anul 2017 

S-au continuat lucrările de consolidare restaurare la următoarele 
obiecte, cu categoriile de lucrări : 

Consolidare — restaurare: structură, arhitectură. 

Instalaţii sanitare / reţele exterioare de apă, rețele exterioare de canali- 
zare / instalaţii sanitare interioare. 

Instalaţii electrice / iluminat și prize / reţele electrice exterioare. 

Instalaţii de gaze / Instalaţii termice biserică, clopotniţă și reţele exte- 
rioare / Lucrări de amenajări exterioare. 

20 Biserica „Sfinții Împărați Constantin și Elena” 
Târgoviște, jud. Dâmboviţa 
COD LMI 
DB-II-m-A-17192 
Valoare alocată prin Programul Naţional de Restaurare: 
450.000,00 lei 


Descriere generală a obiectivului: 

Biserică ctitorită de domnul Matei Basarab şi doamna Elina în 1650 a 
fost ridicată pe temeliile unui mai vechi lăcaș în care se spune că ar fi fost 
oficiată căsătoria dintre domnul Mihai Viteazul și domnița Stanca. Edificiul 
are plan drept şi cuprinde altar, naos şi pronaos. În 1707, pe latura de vest 
s-a adăugat un mic pridvor deschis. La origine, edificiul avea turlă pe naos și 
turn clopotniță pe pronaos. Monumentul a suferit degradări majore, în spe- 
cial în secolul al XIX-lea; la 1875, biserica era ruinată și părăsită. În deceni- 
ile următoare, au existat mai multe tentative de refacere și întreținere care, 
de cele mai multe ori, s-au rezumat la intervenţii asupra acoperișului. În 
1999 edificiul a fost reintrodus în cult. Reparaţiile făcute cu această ocazie, 
fără vreo aprobare, au produs alterări serioase. 

Proiectul de restaurare întocmit în anii "2000 a avut ca obiect, în pri- 
mul rând, reabilitarea structurală și arhitecturală a edificiului, cu respecta- 
rea tehnicilor și materialelor tradiționale. Soluţia și-a propus reabilitarea 
tuturor componentelor în forma lor originară, în baza mărturiilor puse la 
dispoziţie de istoricul monumentului, şi prin analogii cu alte edificii reli- 
gioase contemporane bisericii. Un alt obiectiv al acestei intervenţii a con- 
stat în restaurarea picturii murale executate în 1753, de popa Ion Zugravul, 
fiul acestuia, Gheorghiţă, și Ioan Ieromonahul. În acest scop, într-o primă 
etapă, s-a acordat asistența de specialitate pentru consolidarea structurii 
de rezistenţă; ulterior consolidării structurale, s-au început intervenţiile de 
conservare și restaurare a picturilor murale. 

Lucrări executate în anul 2017 

Lucrări de conservare și restaurare componente artistice — pictură 
murală interioară: 

— documentație în timpul execuţiei - studii științifice; 

— intervenţii la nivelul stratului de culoare; 

— intervenții la nivelul stratului suport (arriccio și intonaco); 
— intervenţii la nivelul zidăriei; 7 a 
— tratamente împotriva agenților biologici; 

— tratamente de prezentare estetică a lacunelor; 
— documentația post-execuţie. 

21 Muzeul de Artă, Palatul Baroc — Timișoara 
Timișoara, jud. Timișoara 
COD LMI 
TM-II-m-A-06174 
Valoare alocată prin Programul Naţional de Restaurare: 
529.848,27 lei 


Descriere generală a obiectivului: 

Palatul baroc din Timișoara, datat în unele surse bibliografice la jumă- 
tatea secolului al XVIII-lea, a fost realizat în mai multe etape, prin modifi- 
carea unor construcții existente (Oficiul Minier şi Casieria Militară) și extin- 
derea lor treptată cu noi corpuri de clădire. Palatul Baroc a ajuns la forma 
actuală abia între 1885—86, printr-o așa numită „purificare stilistică” coor- 
donată de arhitectul Jakob Jacques Klein, originar din Cernăuţi. Intervenţia 
a avut ca rezultat, printre altele, mansardarea acoperișului dinspre piaţă, 
recompartimentări de spaţii, înlocuirea ancadramentelor și refacerea deco- 
rului fațadelor. În 1970, Palatul Baroc a devenit sediu al Muzeului Banatului, 
având în componenţă o secţie de arta și o alia de istorie. Cu această oca- 
zie s-a întocmit proiectul de consolidare și restaurare a monumentului. 
Lucrările s-au desfășurat în etape, în funcţie de fonduri, pe de o parte, și de 
priorități și urgenţe, pe de alta. Concomitent cu lucrările de consolidare s-a 
realizat reconstituirea fațadei baroce după martorii vechilor decoraţii (fron- 
toane, profilaturi, cornișe, bosaje). În 2005, Muzeul Banatului a fost reorga- 
nizat prin transformarea celor două secțiuni în instituții de sine stătătoare, 
cu administrație proprie. Atunci a luat ființă Muzeul de Artă Timișoara. Prin 
schimbările de natură organizatorică, această reorganizare instituțională a 
impus și o adaptare a Palatului la noile necesităţi funcţionale. 

Lucrări executate în anul 2017 

S-au continuat lucrările de consolidare restaurare la următoarele 
obiecte, cu categoriile de lucrări: 

Subsol recuperat: 

— arhitectură, tâmplărie, pardoseli, placaje, tavane suspendate, ten- 
cuieli / zugrăveli, vopsitorii / rezistenţă / instalaţii electrice ilumi- 
nat și prize, aparaie și accesorii. 

Sala barocă: 

— tâmplărie lambriuri; 

Aripa unirii: 

— lucrări construcţii / instalaţii electrice interioare, tuburi şi acce- 
sorii, aparate și accesorii, curenţi slabi / instalaţii sanitare, cana- 
lizare, încălzire. 

Aripa Mercy: 

— lucrări construcție. 

Din activitatea 
sistemului public 
de protecţie a 
patrimoniului 
cultural 


Prin trei secole alături de Comisia 
Naţională a Monumentelor Istorice 


HANNA DERER 


Universitatea de Arhitectură și Urbanism „Ion Mincu”, București 
hanna_derereyahoo.com 


Cu 125 de ani în urmă, în noiembrie 1892, intra în vigoare Legea pentru 
Conservarea şi Restaurarea Monumentelor Publice și era înființată 
Comisiunea Monumentelor Publice, cunoscută mai degrabă drept 
Comisiunea Monumentelor Istorice. Întâia sa menire a constat în elabora- 
rea unui inventar al imobilelor și al bunurilor mobile care prezentau inte- 
res istoric sau artistic aparte, inventar ce urma să fie actualizat periodic, din 
cinci în cinci ani, prin clasări și declasări. De asemenea, comisia urma să 
se pronunţe cu privire la orice intervenţie dedicată oricărui monument isto- 
ric, acționând, prin cei numai trei membri, ca un consultant al Ministerului 
Cultelor și Instrucțiunii Publice. Rămasă în subordinea acestuia, comisia își 
va desfășura activitatea pe lângă Casa Bisericii, de facto încă din 1904, de 
jure începând cu 1913, în condiţiile în care, din același (ultim) an a fost com- 
pusă din nouă personalități cărora li se alăturau membrii corespondenți. 
În fine, în conformitate cu legislaţia intrată în vigoare în 1919, comi- 
sia rămâne exclusiv la dispoziţia ministerului, dar cei în continuare nouă 
membri onorifici au de acum posibilitatea de a colabora cu secțiuni regi- 
onale, constituite din personalul necesar, de asemenea onorific sau retri- 
buit. În această formulă — a unei instanţe naţionale secondată de instanţe 
zonale — Comisiunea Monumentelor Istorice a funcționat până la desființa- 
rea sa, în anul 1948. Trei ani mai devreme își încetase apariția organul ofi- 
cial, Buletinul Comisiunii Monumentelor Istorice, înființat încă în 1908 și 
periodic principal, de vreme ce anuarul a fost publicat doar sporadic, în anii 
1914, 1915, 1942 și 1943". 

Prin schimbările induse de legislația adoptată în 1947, rolul Comisiunii 
Monumentelor Istorice a fost preluat, în parte, între 1051 și 1959, de către 
Comisia Științifică pentru Muzee, Monumente Istorice și de Artă, tutelată de 
Academia Republicii Populare Române, și, mai ales, de către Comitetul de 
Stat pentru Arhitectură și Construcţii (C.S.A.C.), înființat în 1952. În cadrul 
acestuia a fost organizată Direcţia Generală a Monumentelor Istorice care, 
alături de alte atribuţii, asigura și secretariatul secțiunii dedicată monumen- 
telor istorice a Consiliului de Avizare al aceluiași comitet de stat, pe scurt 
„C.S.A.C. Consiliul de Avizare. Secţia Monumente Istorice”. Această enti- 
tate a fost înlocuită în anul 1954 cu o Comisie de Avizare autonomă, care 
însă a continuat să funcţioneze pe lângă Direcţia Generală a Monumentelor 

1 Toate informaţiile și datele referitoare la înfiinţarea și evoluţia comisiei până la 

al doilea război mondial sunt preluate din Radu Greceanu, „Buletinul Comisiunii 
Monumentelor Istorice. 1908—1945. Anuarul Comisiunii Monumentelor Istorice. 


1914—1915, 1942—1943. Indici bibliografici”, în Buletinul Comisiei Monumentelor 
Istorice, nr. 3—4, 1990, pp. 48, 59, 50—51, respectiv 52-53. 

Istorice și după ce aceasta își va fi schimbat statutul, în 1957 și, apoi, în 
1959. În acest din urmă an, redenumită Direcţia Monumentelor Istorice, 
aceasta a devenit parte a Comitetului de Stat pentru Construcţii, Arhitectură 
şi Sistematizare (C.S.C.A.S.), care, beneficia deci, și de serviciile comisiei de 
avizare specializată în domeniul patrimoniului cultural construit, în condiţi- 
ile în care aceasta avea (în continuare) rol consultativ?. 

Dar nici restructurările din anii '50 (ai secolului al 20-lea) și nici cele 
ulterioare, de la debutul celui de-al optulea deceniu (al aceluiași veac) nu au 
afectat colaborarea dintre comisie și direcție. Numeroasele succese au fost 
înregistrate cu precădere în ceea ce privește cercetarea, proiectarea și execu- 
ţia, dar și publicarea unor rezultate, surprinse în „Buletinul” care și-a reluat 
apariția în anul 1071. Pe de altă parte, probabil cele mai semnificative eșe- 
curi au grevat activitatea de evidenţă, dovadă repetatele tentative (zadarnice) 
de completare a Listei Monumentelor de Cultură care, intrată în vigoare în 
1955, cuprindea numai 115 de situri arheologice, 3.359 așa numite monu- 
mente de arhitectură, 405 de opere de artă, precum și 466 așa numite monu- 
mente istorice. Această perioadă din existența comună a celor două entități 
complementare a fost curmată în 1977, prin înființarea Consiliului Culturii și 
Educaţiei Socialiste și a forului său de specialitate, Comisia Centrală de Stat 
a Patrimoniului Cultural Naţional, pentru ca în perioada imediat următoare, 
în România, pe ordinea zilei să se afle demolarea și neglijarea, în locul con- 
servării și restaurării”. 

În urma evenimentelor din luna decembrie a anului 1989, prin efortu- 
rile depuse de o serie de specialiști în domeniu, Comisiunea Monumentelor 
Istorice, ulterior Comisia de Avizare pentru Monumentele Istorice a 
reluat ființă încă din februarie 1090 sub denumirea de Comisia Naţională 
a Monumentelor, Ansamblurilor și Siturilor Istorice (C.N.M.A.S.1.). Din 
cauza experienţei cu regimul politic anterior, aceasta a fost constituită în 
calitate de „instituţie autonomă”, menită să asigure coordonarea tuturor 
tipurilor de activități dedicate patrimoniului cultural construit. În acest scop, 
simultan, a reluat ființă Direcţia Monumentelor, Ansamblurilor și Siturilor 
Istorice (D.M.A.S.1.), organizată ca „instituție bugetară, cu personalitate 
juridică, organ operativ al Comisiei Naţionale”*. Evident, toate atribuţiile 
ce îi reveneau celei din urmă au fost cuprinse detaliat în primul său regula- 
ment de organizare și funcționare, în următoarele capitole: evidență, pro- 
tecție, regimul juridic de proprietate, avizare, stabilirea priorităților, asis- 
tență de specialitate, cercetare, metodologii și acte normative, valorificarea 
cercetării, pregătirea personalului. De asemenea, comisia națională urma să 


2 Toate informaţiile și datele referitoare la perioada cuprinsă între anii 1947 și 1968 
sunt preluate din Oliver Velescu, „Indicele proceselor verbale ale comisiei de avi- 
zare 1952-1967”, în Buletinul Comisiei Monumentelor Istorice, nr. 1-2, 1996, pp. 
98—99 (text datat 1968). 

3 Informaţiile și datele referitoare la anii '70 și '80 sunt preluate din Dinu C. 
Giurescu, Distrugerea trecutului României, Ed. Museion, București, 1994, pp. 
33—34, respectiv 43, 47—48 — cu excepţia celor referitoare la Lista Monumentelor 
de Cultură emisă în anul 1955 care provin din Lista publicată în 1956. Vezi 
Academia Republicii Populare Române, Comisia Științifică a Muzeelor, 
Monumentelor Istorice și Artistice, Lista Monumentelor de Cultură de pe teritoriul 
R.P.R., București 1956. 

4 Consiliul Frontului Salvării Naţionale, „Decret privind înfiinţarea și organiza- 
rea Comisiei Naţionale a Monumentelor, Ansamblurilor și Siturilor Istorice, 
București, 5 februarie 1990, nr. 91”, în Buletinul Comisiei Monumentelor Istorice, 
nr. 1-2, 1990, pp. 6-7, articolele 1 și 2. 

se structureze (și) în subcomisii de specialitate și să creeze comisii zonales. 
În această formulă C.N.M.A.S.I. și D.M.A.S.I. au reușit într-un interval de 
timp scurt nu doar să se organizeze“ și să îşi înceapă activitatea”, dar și 
să rezolve numeroase probleme stringente, de la cele privind legislația în 
domeniu sau acțiuni menite să atragă atenţia opiniei publice asupra patrimo- 
niului cultural construit“ până la reluarea, inițierea și/sau dezvoltarea rela- 
ţiilor internaționale”. 

Din motive (la fel de) lesne de înţeles, strădaniile depuse de C.N.M.A.S.I. 
și D.M.A.S.I. nu au fost privite și primite cu bunăvoință de toţi actorii impli- 
cați direct sau indirect în domeniu, astfel încât primele piedici nu au întâr- 
ziat să apară'0, pentru ca (deja) la debutul anului 1093 să se facă simţite „sem- 
nele unei profunde cezuri între Ministerul Culturii și CNMASI”"!. Practic, 
fără a se consulta cu comisia sau fără măcar să răspundă la întrebările pe 
care aceasta i le adresa, ministerul a inițiat și a desfășurat demersurile nece- 
sare pentru a desființa D.M.A.S.]., organul operativ cu personalitate juridică 
proprie a C.N.M.A.S.I., scop în care a creat — în subordinea sa — o direc- 
ție paralelă, intitulată Direcţia Patrimoniului Imobil”. De altfel, în același 
an, în luna noiembrie, „Ministerul Culturii care-și formase o nouă comisie a 
refuzat să mai colaboreze cu specialiștii din C.N.M.A.S.]., solicitând în mod 
expres [și] schimbarea statutului Comisiei, care urma să fie numai consul- 
tativă şi nicidecum decizională. Astfel s-a întrerupt din voinţa uneia dintre 
părţi, munca anilor 1990—1993."%5 


5 „Regulament privind organizarea și funcționarea Comisiei Naționale a 
Monumentelor, Ansamblurilor și Siturilor Istorice”, în Buletinul Comisiei 
Monumentelor Istorice, nr. 1—2, 1990, pp. 8—14, capitolul II, articolele 4—26, 
respectiv capitolul III, articolele 37 și 41. În contextul constituit de scopul pen- 
tru care a fost elaborat textul de față, merită subliniat faptul că, în conformi- 
tate cu regulamentul în cauză, Buletinul Comisiei Naţionale a Monumentelor, 
Ansamblurilor și Siturilor Istorice urma să continue nu atât Buletinul Comisiunii 
Monumentelor Istorice, cât anuarul acesteia. Diferenţa iniţială dintre cele două 
periodice este prezentată în Radu Greceanu, Op. cit., 1990, p. 52. 

6 Începând cu recuperarea arhivelor care aparținuseră tuturor entităţilor anteri- 
oare — vezi luliu Șerban, „Recuperarea arhivei comisiei istorice și a Direcţiei 
Monumentelor Istorice”, în Buletinul Comisiei Monumentelor Istorice, nr. 

3—4, 1990, p. 34. 

7 Peter Derer, Aurel Botez, „Organizarea Comisiei Naţionale și a Direcţiei 
Monumentelor, Ansamblurilor și Siturilor Istorice”, în Buletinul Comisiei 
Monumentelor Istorice, nr. 1-2, 1990, pp. 15—16. 


8 Georgeta Pop, „Conferinţă de presă la DMASI”, în Buletinul Comisiei 
Monumentelor Istorice, nr. 3—4, 1990, p. 35. 

9 Sergiu losipescu, „Activitatea CNMASI, DMASI”, în Buletinul Comisiei 
Monumentelor Istorice, nr. 1-2, 1990, pp. 16—18. 

10 „Comunicatul Comisiei Naţionale a Monumentelor, Ansamblurilor și Siturilor 
Istorice”, în Buletinul Comisiei Monumentelor Istorice, nr. 2, 1991, p. 5. 

11 Cezara Mucenic, „Activitatea CNMASI în anul 1993 (ședințele din 27.1, 13.II — 


ședință extraordinară, 23.1], 3.111, 7.1V, 28.IV — ședință extraordinară, 26.1, 30.VI, 
28.VII, 29.1X, 27.X, 24.XI, 22.XI1)”, în Buletinul Comisiei Monumentelor Istorice, 
nr. 1—4, 1994, p. 77. 

12 Ibidem, p. 77. În fapt, în cadrul ministerului a fost înființată Direcția Generală 
de Protecție și Valorificare a Patrimoniului Cultural Național care, la rândul 
ei, a avut (și mai are) în subordine două direcţii și anume Direcţia Patrimoniu 
Imobil și Direcţia Patrimoniu Mobil. În prezent, direcția generală poartă denu- 
mirea Direcţia Patrimoniu Cultural, iar cele două direcţii subordonate sunt ser- 
vicii și anume Serviciul Arheologie și Patrimoniu Construit, respectiv Serviciul 
Patrimoniu Mobil și Imaterial (conform organigramei Ministerului Culturii și 
Identităţii Naţionale, actualizată la data de 01.10.2017 — www.cultura.ro/sites/ 
default/files/inline/files/organigrama%20minister%2001%20oct.%202017.X1s, 
fișier accesat la 17.10.2017). 

13 Cezara Mucenic, „Activitatea CNMASI în anul 1993, partea a Il-a”, în Buletinul 
Comisiei Monumentelor Istorice, nr. 1-2, 1995, p. 100. În ceea ce privește peri- 
oada 1990-1993 vezi și Peter Derer, „Re/Înființarea DM(AS)I. Un gest prematur 

Statutul Comisiei Naționale a Monumentelor (Ansamblurilor și Siturilor) 
Istorice a fost pus din nou în discuție în toamna anului 1996, când ministerul 
a luat în considerare posibilitatea ca aceasta să redevină un for de decizie'“, 
posibilitate care, însă, nu a fost transpusă în realitate. Astfel, în conformitate 
cu regulamentul de organizare și funcționare care a intrat în vigoare în anul 
2000, comisia a fost definită ca fiind „organul științific de specialitate al 
Ministerului Culturii având un rol de consultanță și de avizare științifică”!$. 
Șase ani mai târziu, prin modificarea Legii Monumentelor Istorice, Comisia 
Naţională a Monumentelor Istorice, în continuare „organism științific de 
specialitate, fără personalitate juridică” era „reorganizată” pentru a avea 
strict „rol consultativ”, urmând să funcționeze „pe lângă Ministerul Culturii 
şi Cultelor”'€. Între timp însă, ruptura faţă de descendentele D.M.A.S.I., la 
rândul ei restructurată în repetate rânduri”, ajunsese să fie deja deplină, o 
dovadă în acest sens fiind, de exemplu, faptul că, deși îi poartă în continuare 
numele, „Buletinul” nu mai cuprinde informaţii despre comisie decât, cel 
mult, în forma celor referitoare la fondurile de arhivă ale entităţilor prece- 
dente. În orice caz, Comisia Naţională a Monumentelor Istorice (C.N.M.I.), 
incluzând, desigur, secțiunile și comisiile zonale, a pășit în secolul al 21-lea 
nu doar ca o entitate pur consultativă, dar și privată de orice posibilitate de 
a iniția și de a desfășura acțiuni (proprii), căci ceea ce trebuia să îi servească 
drept organ operativ fusese practic anihilat prin subordonarea sa de către 
ministerul de resort. Această stare de fapt se dovedește a fi cu atât mai neo- 
bișnuită, cu cât, printre atribuţiile C.N.M.I., se numără, de exemplu, for- 
mularea priorităţilor privind intervenţiile necesare asupra (tuturor) monu- 
mentelor istorice. 

Abia în anul 2016, prin ordonanța de guvern numărul 10, din luna ianu- 
arie!'5, devenită Legea numărul 248, în decembrie'”, din textul Legii 422/2001 
(rep. și act.) privind protejarea monumentelor istorice, a fost eliminată par- 
tea prin care era stabilit explicit caracterul consultativ al C.N.M.I. (și ale 
tuturor componentelor sale) și s-a impus ca punctul său de vedere să fie 
inclus în avizele emise de către autoritățile abilitate în acest sens. Revenirea 


în istoria protecției monumentelor istorice”, în Revista Monumentelor Istorice, 
nr. 1,2017, pp. 16-21. 


14 Idem, „Noua Comisie Naţională a Monumentelor Istorice”, în Buletinul Comisiei 
Monumentelor Istorice, nr. 1—4, 1997, p. 113. 
15 „Regulament privind organizarea și funcţionarea Comisiei Naţionale a 


Monumentelor Istorice”, în Buletinul Comisiei Monumentelor Istorice, nr. 1—4, 
2000, pp. 328-335, articolul 2. 

16 „Legea 259/2006 pentru modificarea și completarea Legii 422/2001 privind pro- 
tejarea monumentelor istorice”, în Buletinul Comisiei Monumentelor Istorice, nr. 
1-2, 2007, pp. 7-22, articolul 31. 

17 În același an 2006, de exemplu, fosta D.M.A.S.I. fusese deja transformată 
în Institutul Naţional al Patrimoniului, de o parte, și în Oficiul Naţional al 
Monumentelor Istorice, de alta. Restructurări și, mai ales, comasări ulterioare 
au rezultat în actuala entitate, unică, numită (de asemenea) Institutul Naţional al 
Patrimoniului. Cel puţin la o primă vedere, superficială, pare că procesul de cen- 
tralizare respectiv a crescut atribuţiile entității respective, reducându-i simultan 
capacitatea de a acţiona. 

18 Ordonanţa numărul 10 din 27 ianuarie 2016 (actualizată) pentru modificarea și 
completarea Legii nr. 422/2001 privind protejarea monumentelor istorice (actu- 
alizată până la data de 10 decembrie 2016), http://legislatie.just.ro/Public/ 
DetaliiDocument/175401, accesată la 17.10.2017. 

19 Legea 248/2016 privind aprobarea Ordonanţei Guvernului nr. 10/2016 pentru 
modificarea și completarea Legii nr. 422/2001 privind protejarea monumente- 
lor istorice, http://legislatie.just.ro/Public/DetaliiDocumentAfis/ 184316, consul- 
tată la 17.10.2017. 

la statutul — și deci la responsabilităţile firești pentru comisie — nu a fost însă 
însoţită și de reînzestrarea ei cu organismul operaţional de care are nevoie 
pentru exercitarea atribuţiilor ce îi revin. Or, în condiţiile în care interven- 
țiile dedicate patrimoniului cultural construit devin (cum este firesc și de 
dorit) din ce în ce mai numeroase, precum și din ce în ce mai complexe, 
misiunea C.N.M..I., inclusiv deci a secţiunilor acesteia și a comisiilor zonale, 
reclamă mai mult efort și mai mult timp, necesitând, deci, o colaborare mult 
mai intensă, mai profundă și mai diversificată cu direcţiile de profil. Pentru 
atingerea acestui scop, la rândul său mijloc pentru o mai eficientă protejare a 
patrimoniului cultural construit, există, evident, diverse posibilități. Astfel, 
de exemplu, de îndată ce regulamentul de organizare și funcţionare ar per- 
mite, C.N.M.I. și-ar putea crea (dincolo de secțiuni) grupuri de lucru, apte 
să reacționeze mai prompt în situaţiile în care acest lucru este necesar, dorit 
și/sau așteptat din partea comisiei. De asemenea, de îndată ce direcţiile ar 
fi capabile să se adapteze unui mod de lucru mai flexibil, atât documenta- 
tiile depuse în vederea avizării, cât și alte chestiuni aflate pe ordinile de zi 
ale şedinţelor, ar putea fi analizate în prealabil de membrii comisiilor, dacă 
aceștia ar primi materialele în format electronic și în timp util”. Astfel, la 
un moment dat, ar fi posibil și ca proiectele și subiectele care nu ridică pro- 
bleme și care întrunesc aprobarea unanimă să fie prelucrate complet în spa- 
țiul virtual. Cu această ocazie sau, mai bine spus, în acest mod ar putea fi 
asigurată mai bine și coordonarea activităţii pe care o desfășoară toate com- 
ponentele C.N.M.I., birou, secțiuni și comisii zonale. Acest ultim deziderat” 
este justificat măcar de faptul că, cel puţin în condiţiile actuale, nici măcar 
președinții celor din urmă nu au răgazul necesar pentru un minim schimb de 
experiență, cu atât mai necesar cu cât, de la ultimele discuţii consistente la 
nivel naţional cu privire la filozofia și teoria domeniului precum și la prac- 
tica aferentă, a trecut deja prea mult timp. 

Dar toate acestea ar fi posibile numai dacă C.N.M.I. rămâne forul de 
decizie științifică determinant și, desigur, se dovedește permanent demnă 
de acest statut. 


20 Atât în ceea ce privește actualizarea regulamentului de organizare și funcţio- 
nare al comisiei, cât și în ceea ce privește distribuirea documentatiilor în format 
electronic înaintea ședinţelor propriu-zise, se depun diligente încă de la începu- 
tul verii din anul 2016. Trebuie subliniat faptul că propunerile avansate în acest 
sens au luat în considerare diversele aspecte relevante, de la faptul că multe direc- 
ţii de profil sunt excedate cantitativ și/sau calitativ și că, în consecinţă, nu tre- 
buie încărcate cu atribuţii suplimentare, până la dreptul de autor al celor care 
elaborează documentaţiile, dar și obligaţia ce revine membrilor comisiilor 
și secțiunilor de a asigura confidenţialitatea cu privire la subiectele care sunt 
supuse atenţiei lor. 

21 Ultim din punctul de vedere al textului de faţă, nu și al autoarei sale. 

Dosare de clasare și declasare 
din anul 2017 


SILVIA COSTIUC 


Ministerul Culturii și Identităţii Naţionale, Direcţia Patrimoniu Cultural 
silvia.costiucecultura.ro 


OBIECTIVUI, Vila Georgescu 
ADRESA str. Sarmisegetuza nr. 40, 

municipiul Constanţa, jud. Constanţa 
SOLICITANT Asociaţia DEMOS i 
STUDIU ISTORIC Margareta Mihăilescu 
CLASAT CONFORM Ordinului MCIN nr. 2176 din 3 aprilie 2017 
COD LMI ATRIBUIT CT-Il-m-B-21124 


Clădire construită între 1920 și 1938, situată în zona centrală a orașului 
Constanţa. Imobilul a fost clasat în baza următoarelor criterii: coerenţa pla- 
nimetrică (distribuţia spaţiilor interioare) și structurală; plastica arhitectu- 
rală a fațadelor (decoraţii de inspiraţie clasică îmbinate cu ornamente Art 
Nouveau); existența unor componente artistice semnificative (frontispiciul 
clădirii); prezenţa în memoria comunității (până în anul 2000, clădirea a ser- 
vit ca sediu al unei instituții de învățământ). De asemenea, s-a avut în vedere 
faptul că edificiul nu a suferit modificări care să altereze concepția şi substanţa 
originară. La momentul clasării, construcția se afla într-o stare avansată de 
degradare. 

OBIECTIVUL Casa morarului 
ADRESA sat Răstoci nr. 64, comuna Ileanda, 
jud. Sălaj 
SOLICITANT Petru Cornel Satmari, 
primar comuna Ileanda 
STUDIU ISTORIC Karl-Niels Auner 
CLASAT CONFORM Ordinului MCIN nr. 2336 din 8 iunie 2017 
COD LMI ATRIBUIT SJ-Il-m-B-21139 


Clădire construită probabil în jurul anului 1870; amplasată în partea 
de vest a satului, pe un teren în pantă. Evaluarea imobilului a pus în evi- 
dență următoarele criterii: vechime (construcţie realizată anterior anului 
1870, cu valoare istorică mare); coerenţa structurală și tehnică (materiale 
tradiţionale — piatră, lemn, paie, lipitură de pământ — tehnică tradiţională); 
reprezentativă în cadrul unei tipologii (clădire tradițională, cu acoperiș 
înalt, cu coamă, cu învelitoare din paie; păstrează planul de tip bicelular, cu 
tindă rece și prispă); tipicitate pentru zona istorică geografică; raritate (una 
dintre puţinele clădiri de acest tip și cu această vechime care se mai păs- 
trează). La momentul clasării, construcția se afla într-o stare avansată de 
degradare. 


Ii 

OBIECTIVUL Ansamblul Conacului Conţilor de 
Roma, cuprinzând: 


01 Fostul conac 
02 Clădirea anexă 
03 Ghețărie 
04 Incinta cu porțile de acces 
05 Parc 
ADRESA str. Trandafirilor, nr. 20, sat Viziru, 
comuna Viziru, jud. Brăila 
SOLICITANT Institutul Național al Patrimoniului 
STUDIU ISTORIC Raluca losipescu, Dan D. lonescu 
CLASAT CONFORM Ordinului MCIN nr. 2433 din 23 iunie 2017 
COD LMI ATRIBUIT BR-Il-a-B-21122 


BR-II-m-B-21122.01 
BR-II-m-B-21122.02 
BR-II-m-B-21122.03 
BR-II-m-B-21122.04 
BR-Il-m-B-21122.05 


„Conacul Conţilor de Roma” conservă părți construite care pot fi datate 
în intervalul 1860—68. Conţii de Roma au fost înrudiți cu familia Ipsilanti 
care a deținut moșii întinse în zonă, printre acestea numărându-se și dome- 
niul pe care s-a realizat ansamblul în discuţie. 

Clasarea a avut ca obiect includerea în Lista Monumentelor Istorice 
atât a ansamblului, cât și a unor componente individuale din cadrul aces- 
tuia (conacul propriu-zis, incinta cu porţile de acces, o construcție anexă, 
ghețţăria și parcul). Evaluarea s-a realizat în baza mai multor criterii, dintre 
care menţionăm: vechime (ansamblul conţine construcţii cu valoare mare, 
anterioare anului 1870); calitatea arhitecturală a componentelor ansam- 
blului; relaţia cu contextul natural (modul de organizare a domeniului și 
amenajarea peisageră); unicitatea unora dintre componente (turnurile care 
încadrează faţada); raritate, raportată la aria geografică (una dintre puţi- 
nele reședințe boierești păstrată în această zonă a țării, care a făcut parte 
din fosta Raia a Brăilei); personalităţi asociate (proprietari — descendenţi ai 
unor familii boierești și domnitoare). 

OBIECTIVUL Liceul „Stephan Ludwig Roth” 


ADRESA Piaţa George Enescu nr. 7, 
municipiul Mediaș, jud. Sibiu 
SOLICITANT Asociaţia Monumentum 
STUDIU ISTORIC Ioan Bucur 
CLASAT CONFORM Ordinului MCIN nr. 2566 din 11 august 2017 
COD LMI ATRIBUIT SB-II-m-A-21134 


Clădire de mari dimensiuni, amplasată în imediata vecinătate a biseri- 
cii evanghelice Sfânta Margareta și a incintei fortificate. Construit între 1909 
şi 1912, după proiectul arhitectului Fritz Balthes. 

Clasat în grupa valorică A, în baza următoarelor criterii de evalu- 
are: coerenţa concepției arhitecturale (calitatea excepțională a proiectu- 
lui); reprezentativitate pentru autor și stilul arhitectural (cea mai importantă 
lucrare a arhitectului Fritz Balthes); componente artistice valoroase (deco- 
rații; picturile sibianului Hans Hermann); relaţia cu contextul urban și apar- 
tenenţa la un ansamblu construit (relația cu nucleul central al localității con- 
stituit de ansamblul bisericii evanghelice fortificate); tipicitate pentru un stil 
(din seria clădirilor de învățământ în stil Secession, realizate în Transilvania 
în primii ani ai secolului XX); prezenţa în memoria comunităţii (liceul este 
continuatorul vechiului gimnaziu din Mediaș, înființat în 1604); imobil 
reprezentativ pentru comunitate (asociat unor personalități locale provenind 
din rândul comunității săsești). 

OBIECTIVUL Şcoala elementară evanghelică 

ADRESA sat Gherdeal nr. 51, comuna Bruiu, jud. Sibiu 
PROPRIETAR Cornelia Preda 

SOLICITANT Asociaţia Monumentum 

STUDIU ISTORIC Ioan Bucur 

CLASAT CONFORM Ordinului MCIN nr. 2567 din 11 august 2017 
COD LMI ATRIBUIT SB-II-m-B-21135 


Şcoala elementară evanghelică din Gherdeal se află în centrul localită- 
ţii, în apropierea bisericii fortificate și ocupă un teren cu denivelare accen- 
tuată. Clădirea este compusă din două corpuri realizate în etape diferite. 
Construcţia veche datează probabil din secolele XVII-XVIII; partea nouă 
a fost realizată după planurile arhitectului Fritz Balthes, finalizate în 1912. 

Obiectivul a fost clasat în baza criteriilor valorice următoare: vechime 
(partea veche are valoare istorică foarte mare / excepţională); plastica arhi- 
tecturală (compoziţie de volume expresivă; tratarea diferențiată a fațadelor); 
relaţia cu mediul construit și cu cadrul natural (modul de ocupare al terenu- 
lui; reper vizual în interiorul și exteriorul localităţii); reprezentativitate în 
cadrul unui program (din seria clădirilor de învățământ); asociat unui arhi- 
tect renumit în zonă (Fritz Balthes; singura clădire din localitate cu autor 
cunoscut); valoare memorial-simbolică pentru comunitatea săsească. 


Foto Hermann Balthes 

OBIECTIVUL Școala elementară evanghelică 

ADRESA sat Bruiu nr. 314, comuna Bruiu, jud. Sibiu 
SOLICITANT Asociaţia Monumentum 

STUDIU ISTORIC Ioan Bucur 


CLASAT CONFORM Ordinului MCIN nr. 2568 din 11 august 2017 
COD LMI ATRIBUIT SB-II-m-B-21137 


Școala se află în centrul satului Bruiu, în imediata vecinătate a biseri- 
cii evanghelice. Proiectul, constând în transformarea și extinderea unei clă- 
diri existente, a fost întocmit de arhitectul Fritz Balthes. Lucrările s-au des- 
fășurat între 1900 și 1013. 

Criteriile valorice luate în considerare în vederea clasării au fost: 
vechime (valoare istorică semnificativă deoarece construcţia, deși datează 
din prima parte a secolului al XX-lea, conţine un nucleu anterior acestei 
epoci); plastica arhitecturală (articularea volumelor și tratarea fațadelor; 
calitatea și coerenţa compozițională a spaţiilor interioare; calitatea detalii- 
lor); relaţia cu mediul construit înconjurător; asocierea cu un arhitect renu- 
mit (Fritz Balthes; singura clădire din localitate cu autor cunoscut); valoare 
memorial-simbolică pentru comunitatea săsească. 

Foto Eugen Vaida 


OBIECTIVUL Fostul cazinou al ofițerilor 


ADRESA str. Principală nr. 117, sat Dealu Frumos, 
comuna Merghindeal, jud. Sibiu 

SOLICITANT Asociația Monumentum 

STUDIU ISTORIC Joan Bucur 


CLASAT CONFORM Ordinului MCIN nr. 2560 din 11 august 2017 
COD LMI ATRIBUIT SB-II-m-B-21136 


Fostul cazinou al ofiţerilor este o clădire construită în anul 1900, după 
planurile arhitectului Fritz Balthes. Obiectivul se află peste drum de intrarea 
principală în Ansamblul bisericii evanghelice fortificate din Dealu Frumos. 

Criteriile valorice care au condus la clasarea construcției sunt: vechi- 
mea; coerenţa proiectului; plastica arhitecturală (compunerea volumelor; 
detalii decorative); înscrierea în sit (relaţia cu construcțiile învecinate, respec- 
tiv cu spațiul public; modul de ocupare a parcelei); reprezentativitate în ca- 
drul unui program, apartenenţa la o serie restrânsă (clădiri cu destinația de 
cazino); raritatea (una dintre cele două construcţii cu arhitect cunoscut, din 
localitate); prezenţa în memoria comunităţii locale. 

OBIECTIVUL Sala comunității 
ADRESA sat Dealu Frumos, 
comuna Merghindeal, jud. Sibiu, în incinta 
Ansamblului bisericii evanghelice fortificate 
SOLICITANT Asociaţia Monumentum 
CLASAT CONFORM Ordinului MCIN nr. 2570 din 11 august 2017 
COD LMI ATRIBUIT SB-II-m-B-12378.03 


„Sala comunității”, proiectată de arhitectul Fritz Balthes între anii 1913— 
1914, face parte din ansamblul bisericii evanghelice. Construcţia este alipită 
zidului de incintă al bisericii, înglobând în structura sa părți din fortificaţie. 

Clădirea a fost clasată deoarece îndeplinește următoarele criterii valo- 
rice: vechime (clădire cu valoare istorică medie, la care se adaugă părți con- 
struite cu valoare istorică ridicată); plastica arhitecturală (desenul fațadelor, 
alcătuirea spaţiilor interioare; compunerea volumelor); raritatea (una dintre 
cele două construcţii cu arhitect cunoscut, din localitate); prezența în memo- 
ria comunităţii săsești. 

Foto Hermann Balthes 


OBIECTIVUL Şcoala elementară evanghelică 


ADRESA sat Veseud, comuna Chirpăr, jud. Sibiu 
SOLICITANT Asociația Monumentum 

STUDIU ISTORIC Ioan Bucur 

CLASAT CONFORM Ordinului MCIN nr. 2574 din 11 august 2017 
COD LMI ATRIBUIT SB-II-m-B-21132 


Școala este amplasată în imediata vecinătate a bisericii evanghelice și 
a sălii comunitare, pe locul vechilor fortificaţii ale ansamblului (demolate 
anterior edificării școlii). A fost construită între 1913 și 1014, după proiectul 
lui Fritz Balthes, fiind una dintre ultimele lucrări ale arhitectului. 

Evaluarea obiectivului a adus în atenţie următoarele criterii: vechime; 
plastica arhitecturală (articularea corpurilor; expresivitatea siluetei clădirii 
și a spaţiilor interioare; tratarea și varietatea fațadelor; rezolvarea detaliilor 
de racord a anumitor părți de construcţie); existența unor componente artis- 
tice (ornamentele de stuc utilizate la exterior); relația cu mediul construit 
(inserarea în ansamblu bisericii evanghelice existent); asocierea cu un arhi- 
tect renumit (Fritz Balthes; singura clădire din localitate cu autor cunoscut); 
valoare memorial-simbolică pentru comunitatea săsească. 

OBIECTIVUL Casa parohială evanghelică 
ADRESA str. Principală nr. 42, sat Netuș, 
comuna Iacobeni, jud. Sibiu 
PROPRIETAR Biserica Evanghelică Luterană din Netuș 
SOLICITANT Asociaţia Monumenium 
STUDIU ISTORIC Ioan Bucur 
CLASAT CONFORM Ordinului MCIN nr. 2575 din 11 august 2017 
COD LMI ATRIBUIT SB-Il-m-B-21133 


Casa parohială evanghelică din Netuș se găsește în imediata vecinătate 
a bisericii fortificate. A fost construită în anul 1912, după planurile arhitec- 
tului Fritz Balthes. 

Criteriile în baza cărora s-a realizat clasarea sunt următoarele: 
vechime; coerenţa concepţiei arhitecturale (relaţia dintre plan, fațade și silu- 
eta clădirii; componente valoroase (scara interioară; elemente din fier for- 
jat); plastica arhitecturală (arhitectura fațadelor; rezolvarea acoperișului); 
relaţia cu contextul urban (respectarea modului tradițional de ocupare a par- 
celei și de inserare în frontul stradal); asocierea cu un arhitect renumit (Fritz 
Balthes; singura clădire din localitate cu autor cunoscut); unicitate (singu- 
rul proiect de casă parohială realizat de Balthes); una dintre puţinele case 
parohiale din zonă, construite în epocă; valoare memorial-simbolică pentru 
comunitatea săsească. 

OBIECTIVUL Fosta Judecătorie 


ADRESA Piața Republicii nr. 5, 
municipiul Turda, jud. Cluj 
PROPRIETAR Primăria Municipiul Turda 
SOLICITANT Municipiul Turda 
STUDIU ISTORIC Adriana Matei 
CLASAT CONFORM Ordinului MCIN nr. 2592 din 11 august 2017 
COD LMI ATRIBUIT CJ-Il-m-A-21117 


Ridicată între 1795—1806, sub coordonarea lui János Kövesi. La con- 
strucţie s-au folosit cărămizi romane aduse de la castrul Potaissa. În decur- 
sul timpului, destinaţia clădirii s-a modificat de mai multe ori (sediu pentru 
administraţia judeţeană, apoi pentru conducerea imperială; judecătorie etc.). 

Criteriile care au stat la baza clasării sunt: vechime (valoare istorică 
foarte mare; cuprinde vestigii materiale cu valoare istorică excepțională); 
coerenţa concepţiei arhitecturale; plastica arhitecturală (tratarea fațadelor; 
rezolvarea zonei de colț; marcarea accesului; arhitectura „sălii pașilor pier- 
duţi”); componente artistice valoroase; caracterul reprezentativ, raportat la 
programul de arhitectură în care se încadrează; unicitatea imobilului; pre- 
zenţa în memoria comunității. 


Foto Virgil Pop 

OBIECTIVUL Ansamblul conacului G-ral Ioan Emanoil 
Florescu și Epaminonda R. Dimitriu cu 
componentele sale: 


o1 Conacul 

02 Parcul 
ADRESA sat Vizureșii, 

comuna Ciocănești, jud. Dâmbovița 

SOLICITANT Institutul Național al Patrimoniului 
STUDIU ISTORIC Dan D. lonescu, Florentina Matache 
CLASAT CONFORM Ordinului MCIN nr. 2656 din 27 septembrie 2017 
COD LMI ATRIBUIT DB-Il-a-B-21130 


DB-II-m-B-21130.01 
DB-II-m-B-21130.02 


Conacul G-ral loan Emanoil Florescu și Epaminonda R. Dimitriu din 
Vizurești a fost construit pe un domeniu care s-ar fi aflat în posesia boierilor 
Florești încă din secolul al XVII-lea. Ansamblul propus spre clasare poate fi 
datat în intervalul 1830—40. 

Obiectivul a fost înscris în Lista Monumentelor Istorice conform urmă- 
toarelor criterii valorice: vechime (valoare istorică mare); plastica arhitec- 
turală a construcţiei (porticul de la intrarea principală; decorația fațadelor); 
relația cu cadrul natural (modul de inserare în sit; amenajarea peisageră); 
caracterul reprezentativ al ansamblului; valoare memorial-simbolică (aso- 
ciat unei renumite familii boierești din Muntenia). 

OBIECTIVUL Casa Conovici 
ADRESA Calea Călăraşilor nr. 14, 
municipiul Brăila, jud. Brăila 
PROPRIETAR Georgeta Andreev 
SOLICITANT Clasare de urgență, DJC Brăila 
STUDIU ISTORIC Dan D. Ionescu, Raluca Iosipescu 
CLASAT CONFORM Ordinului MCIN nr. 2703 din 26 octombrie 2017 
COD LMI ATRIBUIT BR-Il-a-B-02131 


Casa Conovici a fost construită anterior anului 1853, deasupra unor 
structuri subterane datând, probabil, din secolul al XVIII-lea. 

Evaluarea obiectivului a avut ca rezultat identificare următoarelor cri- 
terii în vederea clasării: vechime (construcție cu valoare istorică mare, la 
care se adaugă structurile mai vechi, cu valoare istorică foarte mare / excep- 
țională); coerenţa arhitecturală (planul clădirii, specific jumătății secolu- 
lui al XIX-lea); componente artistice valoroase; relația cu contextul urban 
(inserția în spațiu; modul în care constructorul a răspuns unor reglemen- 
tări urbanistice incipiente); modul de ocupare a parcelei; reprezentativitate 
(obiectiv ilustrativ pentru modernizarea Brăilei); asociat unor personalități 
marcante din trecutul Brăilei. 


OBIECTIVUL Casă, declasare parţială corp B 


ADRESA B-dul Lascăr Catargiu nr. 56, sector 1, 
municipiul București 

SOLICITANT Blue Ocean Retail S.R.L. 

STUDIU ISTORIC Ruxandra Nemţeanu 

DECLASARE 

PARȚIALĂ CONFORM: Ordinului MCIN nr. 2052 din 2 februarie 2017 

COD B-Il-m-B-18339 


Obiectul declasării l-a constituit o construcție anexă făcând parte din 
imobilul situat pe bulevardul Lascăr Catargiu nr. 56, Bucureşti; a fost rea- 
lizată în anul 1895, în același timp cu imobilul principal, dispus la stradă. 

Corpul anexă declasat este o construcţie de dimensiuni reduse, fără 
calități arhitecturale. Conform metodologiei actuale, construcția nu întru- 
nește criteriile minimale pentru a fi păstrată în Lista Monumentelor Istorice. 

OBIECTIVUL Fabrica de tricotaje Moldova (corp vechi) 
şi sediul Mica Industrie 
ADRESA str. Păcurari nr. 115, municipiul Iași, jud. Iași 
SOLICITANT Cristian Zămoșanu, proprietar 
STUDIU ISTORIC Ovidiu Alexievici 
DECLASARE 
PARȚIALĂ CONFORM: Ordinului MCIN nr. 2313 din 25 mai 2017 
COD LMI IS-Il-m-B-03992 


Fabrica de tricotaje „Moldova” (corp vechi) și sediu Mica Industrie este 
un ansamblu de arhitectură industrială situat în Iași, pe strada Păcurari nr. 
115, ce cuprinde componente realizate la sfârșitul secolului al XIX-lea, pre- 
cum și din perioada interbelică. 

Ansamblul a făcut obiectul a două declasări succesive: în 2010 (Ordinul 
2654/2010), respectiv în 2017 (declasarea în discuţie). Componentele decla- 
sate nu întruneau criteriile minimale pentru a-și păstra statutul de monu- 
ment. Își păstrează statutul juridic de monument corpul C2, inclus în LMI cu 
codul IS-II-m-B-03992. 


Foto Virgil Băbii 


OBIECTIVUL Casă 

ADRESA str. Berzei nr. 42, sector 1, 
municipiul București 

SOLICITANT Proprietar 


RADIEREA DIN 

LISTA MONUMENTELOR 

ISTORICE CONFORM: Ordinului MCIN nr. 2309 din 23 mai 2017 
COD B-Il-m-B-18138 


Imobilul din strada Berzei nr. 42 a fost inclus în Lista Monumentelor 
Istorice din 1092 cu denumirea „Casă”, fiind declasat câțiva ani mai târziu, 
prin adresa cu nr. 3025 din 11 ianuarie 1909, emisă de Direcţia Monumentelor 
Istorice din Ministerul Culturii; clădirea a fost demolată în baza unei auto- 
rizații de desființare, eliberate de Primăria Sectorului 1 în anul 1999. Ca 
urmare a unei erori materiale care s-a perpetuat, imobilul a fost menținut 
în Lista Monumentelor Istorice, figurând în toate ediţiile acesteia publi- 
cate începând cu anul 2004, cu codul B-II-m-B-18138. Ordinul Ministrului 
Culturii și al Identităţii Naţionale 2300 din 2017 a avut ca obiect rectificarea 
acestei erori prin radierea din Lista Monumentelor Istorice a imobilului din 
strada Berzei nr. 42. 

OBIECTIVUL Casă (foste atenanse ale Palatului Știrbei, 
Calea Victoriei nr. 107) 


ADRESA str. g-ral C-tin Budișteanu nr. 7, sector 1, 
municipiul Bucureşti 

SOLICITANT Proprietar 

STUDIU ISTORIC Anca Hanna Derer 

DECLASARE ȘI MODIFICARE 

CONFORM: Ordinului MCIN nr. 2604 din 23 octombrie 2017 

COD LMI B-II-m-B-18237 


Ordinul Ministrului și Culturii Naţionale cu numărul 2604 din 2017 a 
avut ca obiect declasarea imobilului din strada g-ral C-tin Budișteanu nr. 7, 
înscris în Lista Monumentelor Istorice la poziţia 516, sub denumirea de „casă 
(foste atenanse ale Palatului Știrbei, Calea Victoriei nr. 107)”, și modificarea 
cuprinsului corespunzător numărului curent 2204 din Lista Monumentelor 
Istorice pe București, în sensul corectării adresei Palatului Știrbei. 

Imobilul declasai este amplasat la intersecția străzii g-ral C-tin 
Budișteanu cu strada Calea Griviței, nu se învecinează cu ansamblul Palatului 
Știrbei și constă într-un teren liber de construcții supraterane (fiind figurat 
ca atare inclusiv în planul cadastral al Bucureștiului ridicat în perioada 1954-— 
1977). Potrivit studiului care a fundamentat demersul, includerea în listă a 
proprietății în discuţie, și asocierea acesteia cu atenansele Palatului Știrbei, 
ar putea avea la origine o eroare materială de transcriere a numărului poștal. 


Proveniența ilustraţiilor: 


Imagini preluate din dosarul de clasare, Arhiva Monumente Uitate 
și Arhiva Asociaţiei Monumentum 

Raportul anual de monitorizare 
a monumentelor istorice din 
România înscrise în Lista 
Patrimoniului Mondial — 2017 


ȘTEFAN BÂLICI 


Director general INP 


JOSEF KOVACS 


Șef secţie Patrimoniu Mondial, INP 


Vom publica începând din acest prim număr al noii serii a Buletinului 
Comisiunii Monumentelor Istorice rapoartele anuale de monitorizare a 
monumentelor istorice din România înscrise în Lista Patrimoniului Mondial, 
într-o formă prescurtată, sintetică. Urmărim să informăm astfel publicul cu 
privire la starea și problemele acestor monumente și la demersurile între- 
prinse, la nivel central și pe plan regional și local pentru mai buna lor prote- 
jare și punere în valoare. 

În rândurile următoare suni punctate câteva coordonate ale activită- 
ţii de protecţie și gestiune a acestui patrimoniu excepțional și sunt expuse 
câteva probleme de ordin general, care se reflectă asupra întregii activi- 
tăți în domeniu. 


Coordonate generale 

România a devenit parte a Convenţiei patrimoniului mondial prin 
Decretul Nr. 187 din 30 martie 1990 pentru acceptarea Convenţiei privind 
protecția patrimoniului mondial, cultural şi natural, adoptată de Conferința 
generală a Organizaţiei Naţiunilor Unite pentru Educaţie, Știință şi Cultură 
la 16 noiembrie 1972, publicat în Monitorul Oficial nr. 46 din 31 martie 1990. 

Urmarea acestui demers a fost transmiterea în anul 1991 către Comitetul 
Patrimoniului Mondial a primei Liste indicative a României, cuprinzând 18 
poziţii. Prima înscriere a fost cea a unui monument natural, tot în 1991 (Delta 
Dunării), urmată de înscrierea a trei poziţii culturale în anul 1093 (Biertan și 
biserica sa fortificată, Bisericile din Moldova, Mănăstirea Hurezi), în anul 
1999 a încă 3 poziţii și a unei extinderi (Bisericile de lemn din Maramureș, 
Centrul istoric al Sighișoarei, Cetățile dacice din Munţii Orăștiei, Satele cu 
biserici fortificate din Transilvania), în anul 2010 o extindere (Mănăstirea 
Suceviţa), iar în anul 2017 un nou monument natural, de tip serial (Pădurile 
seculare și virgine de fag din Carpaţi și alte regiuni ale Europei). 

În anii următori acceptării Convenţiei au fost adoptate o serie de 
măsuri legislative care asigură cadrul legal pentru protecția monumen- 
telor istorice, dar și cadrul special pentru monumentele înscrise în Lista 
Patrimoniului Mondial. 


106 


2017 


BCMI 


DIN ACTIVITATEA SISTEMULUI PUBLIC DE 
PROTECȚIE A PATRIMONIULUI CULTURAL 


4. 


Monitorizare 

Monitorizarea anuală a monumentelor istorice (individuale sau seriale) 
din România înscrise în Lista Patrimoniului Mondial este realizată de 
Institutul Național al Patrimoniului, prin structura proprie, Secția Patrimoniu 
Mondial. În 2016, INP a primit prin Hotărâre a Guvernului (nr. 908/2016) 6 
posturi noi pentru această structură, care însă nu au fost aprobate și alo- 
cate de facto de către Ministerul Culturii și Identităţii Naționale. În prezent 
această structură funcţionează cu doar doi specialiști, la care se adaugă alți 
plus față de cele curente ale posturilor lor. Este deci un mod de funcţionare 
care suprasolicită un personal insuficient. 


Protecţie și gestiune 

Gestionarea monumentelor istorice înscrise în Lista Patrimoniului 
Mondial este asigurată, conform normelor legale, de către Comitete de 
organizare UNESCO (COU), prin planurile anuale de gestiune și progra- 
mele de gestiune. Instrumentul-cadru specific, programul general de pro- 
tecţie și gestiune, reglementat prin Hotărârea Guvernului nr. 1268 / 2010, 
a avut însă un termen de valabilitate fix (sic!), de cinci ani, care s-a consu- 
mat în noiembrie 2015, conducând la blocarea întregului sistem. Ca urmare 
a acestei situaţii, în prezent nu există nici o structură organizatorică funcţio- 
nală care să asigure protecţia și gestiunea monumentelor istorice înscrise în 
Lista Patrimoniului Mondial. Niciunul dintre aceste monumente nu are plan 
de protecţie și gestiune, Comitetele de organizare UNESCO care reuneau 
reprezentanţi la nivelul judeţelor ai autorităţilor și comunităţii au încetat să 
funcţioneze, iar coordonatorii desemnaţi de fiecare Comitet nu mai au baza 
legală pentru a-și exercita funcția. 

INP a propus în 2016 ministerului de resort un proiect de reglementare 
care revizuiește și integrează atât prevederile privind monitorizarea, cât și 
pe cele privind protecţia și gestiunea, proiect care a fost analizat și avizat 
de Comisia Naţională a Monumentelor Istorice. Dată fiind situaţia expusă, 
rezolvarea acestei probleme este o urgenţă. Ulterior vor trebui elaborate pla- 
nurile de protecție și gestiune pentru fiecare monument istoric sau monu- 
ment istoric serial înscris în Lista Patrimoniului Mondial. 


Reglementare urbanistică 

Protecția monumentelor istorice înscrise în Lista Patrimoniului 
Mondial și a cadrului lor relevant, prin reglementarea urbanistică a unită- 
ților administrativ teritoriale (UAT) respective este o altă problemă struc- 
turală nerezolvată a sistemului de protecție și gestiune a acestui patrimoniu 
excepţional. Astfel, conform L. 564/2001, documentaţiile de urbanism pen- 
tru UAT cu monumente istorice înscrise în Lista Patrimoniului Mondial se 
aprobă prin Hotărâre a Guvernului, iar finanțarea elaborării acestor docu- 
mentaţii se face de la bugetul de stat prin MDRAP. Deși au fost demarate ast- 
fel de proiecte de către MDRAP — în baza HG 738/2008 care stabilește cadrul 
procedural — în prezent nu există nici un caz de UAT cu reglementări urba- 
nistice generale și zonale aprobate prin HG. Majoritatea UAT nu au regle- 
mentări urbanistice corespunzătoare sau nu le au deloc, ceea ce generează 
o mare vulnerabilitate a protejării patrimoniului mondial din România. 

Și această problemă este destul de complexă pentru a necesita rezolva- 
rea prin acţiune concertată a mai multor autorități centrale, cu implicarea 
directă a autorităţilor locale. 


Conservare și restaurare 

În faţa problemelor grave privind starea de conservare a numeroase 
monumente istorice înscrise în Lista Patrimoniului Mondial este necesară 
organizarea unui program de intervenţii sistematice dedicat acestei cate- 
gorii. INP a propus MCIN înființarea unui astfel de program, Programul 
Naţional de Restaurare — fila UNESCO (PNR — UNESCO), alături de activa- 
rea altor mecanisme de finanțare, cum ar fi Timbrul Monumentelor Istorice 
(TMI). Vom prezenta informări privind evoluţia acestor inițiative. 


Pază 

Pe lângă obligaţiile ce revin proprietarilor conform Legii 422/2001 
privind protejarea monumentelor istorice, legea specifică (OG 47/2000, 
art. 6, alin. 6, aprobată prin L. 564/2001) stabilește în sarcina Ministerului 
Afacerilor Interne asigurarea fără plată a pazei monumentelor istorice 
înscrise în Lista Patrimoniului Mondial. Aplicarea acestei prevederi nu este 
însă posibilă, din lipsa corelării cu dispoziţiile specifice, adoptate prin HG 
1486/2005 privind asigurarea pazei și protecției obiectivelor, bunurilor și 
valorilor cu efective de jandarmi, care cuprinde în anexă lista obiectivelor 
pentru care se asigură paza. Este, de asemenea, necesară elaborarea unor 
proceduri de pază adecvate pentru situri arheologice și monumente isto- 
rice. Rezolvarea acestor probleme necesită acțiunea comună a celor două 
ministere vizate — Ministerul Culturii și Identității Naţionale și Ministerul 
Afacerilor Interne. 


Alte probleme generale 

Ministerul Culturii și Identității Naţionale, prin Institutul Naţional al 
Patrimoniului, asigură monitorizarea continuă a elementelor înscrise în 
Lista Patrimoniului Mondial pe baza criteriilor culturale. Cele înscrise pe 
baza criteriilor naturale sunt în sarcina Ministerul Mediului și, mai recent, în 
cea a Ministerului Apelor și Pădurilor, înființat anul acesta. Corelarea din- 
tre aceste două ministere, dar și corelarea cu Ministerul Culturii și Identității 
Naţionale nu sunt reglementate 

Sate cu biserici fortificate din Transilvania 
IOZEFINA POSTĂVARU 


DENUMIREA MONUMENTULUI ISTORIC ÎNSCRIS ÎN 
LISTA PATRIMONIULUI MONDIAL (MI—LPM) 
Sate cu biserici fortificate din Transilvania 


PIP MI—LPM cultural, serial 
NUMĂR DE IDENTIFICARE ÎN LPM 596 bis 
ANUL ÎNSCRIERII 1993, extindere în 1999 
LOCALIZARE GEOGRAFICĂ 
ID Denumire și localizare Coordonate Suprafață Zonă de Total 
geografice (ha) protecție (ha) 
(ha) 
596 bis Sate cu biserici fortificate 553 3727.87 4280.87 
din Transilvania 
596 bis Biertan N46 8 9.00 84.57 300.14 384.71 
—001 com. Biertan, jud. Sibiu E24 46 23.00 
596 bis Prejmer N45 43 21.00 201.24 2248.59 2449.83 
—002 com Prejmer, jud. Brașov E25 46 32.00 
596 bis Viscri N46 3 19.00 48.4 216.75 265.15 
—003 com. Bunești, jud. Brașov E25 5 25.00 
596 bis Dârjiu N46 1214.00 2.94 83.79 86.73 
—004 com. Dârjiu, jud. Harghita E25 12 3.00 
596 bis Saschiz N46 11 41.00 126.9 411.2 538.1 
—005 com. Saschiz, jud. Mureş E24 57 22.00 
596 bis Câlnic N45 53 7.00 33.79 252.95 286.74 
—006 com. Câlnic, jud. Alba E23 39 28.00 
596 bis Valea Viilor N46 4 60.00 55.16 214.45 269.61 
—007 com. Valea E24 16 43.00 


Viilor, jud. Sibiu 


Declarația de Valoare Universală Excepțională 

În anul 2017, în cadrul INP a fost revizuită Declarația de valoare uni- 
versală excepțională (OUV) a sitului, în conformitate cu recomandările 
ICOMOS privind adaptarea textului Declarației la cerințele actualizate 
ale Ghidului operațional pentru implementarea Convenției Patrimoniului 
Mondial. Propunerea va fi înaintată Comitetului Patrimoniului Mondial în 
conformitate cu calendarul stabilit. 


Atribute care exprimă Valoarea Universală Excepțională (OUV)* 
criteriul (iv) — să fie un exemplu excepțional al unui tip de clădire, 
ansamblu sau peisaj arhitectural sau tehnologic care ilustrează o etapă sem- 
nificativă / etape semnificative în istoria umanității: 
Satele cu biserici fortificate din Transilvania oferă o imagine vie a 
peisajului cultural al sudului Transilvaniei. Ele se caracterizează 
prin sistemul specific de utilizare a terenului, dispunerea şi modul 
de organizare a gospodăriilor care se păstrează încă din Evul Mediu 
și prin dominanta bisericilor lor fortificate ilustrând perioade de 
construcție succesive, între secolele al XIII-lea şi al XVII-lea. 

Factori care influențează autenticitatea și integritatea 
monumentului istoric înscris în Lista Patrimoniului Mondial 


Construcţii și dezvoltare — autorizarea construcțiilor 

Înanul2017, în limita monumentului istoric înscris în Lista Patrimoniului 
Mondial și în Zona de protecţie au fost eliberate următoarele Autorizaţii de 
Construire și Certificate de Urbanism pentru lucrări cu caracter de conser- 
vare — restaurare a patrimoniului construit: Biertan: AC nr. 172/18.10.2017, 
Lucrări de reabilitare, conservare și restaurare în vederea punerii în valoare 
a Ansamblului bisericii fortificate și a sediului episcopal din Biertan; CU nr. 
503/6.11.2017, Reparaţii sediu primărie; Valea Viilor: AC nr. 145/4.09.2017 
Reabilitare Casa parohială evanghelică; CU nr. 362/7.08.2017 Modernizare 
străzi Intravilan și extravilan, CU nr. 422/20.09.2017 Reabilitare gospodă- 
rie, CU nr. 432/27.09.2017 Renovare sediu primărie. 

Raportul inegal dintre AC eliberate și avizele CNMI ilustrează aplica- 
rea necorespunzătoare și/sau limitată a prevederilor legale privind regimul 
autorizării construcţiilor în situri UNESCO, fenomen la care contribuie și 
PUG neactualizate. 


Infrastructura de transport 

În anul 2017 a fost eliberată o AC (nr. 40/28.02.2017) și trei CU 
(nr. 362/7.08.2017, nr. 421/20.09.2017 și nr. 465/16.10.2017) pentru 
Îmbunătăţirea infrastructurii fizice de bază prin modernizarea rețelei stra- 
dale din comuna Valea Viilor, CU nr. 322/24.07.2017 Reabilitare drum comu- 
nalintravilan și extravilan Biertan şi CU nr. 40/16.03.2017 reabilitare DJ 133 
Dârjiu. Resursele bugetare sunt, în general, reduse sau slab accesate faţă de 
nevoia de investiţii în infrastructură. 


Condiţii locale care afectează starea fizică 

Continuă să existe clădiri abandonate și în ruină, în general cele retro- 
cedate Deteriorarea stării fizice a fondului construit este cauzată de lipsa 
investițiilor directe pentru conservarea acestuia. 


Alte activități umane 

(activităţi ilegale, distrugeri voluntare ale patrimoniului) 

În anul 2017, Direcţiile Judeţene pentru Cultură, Inspectoratele Judeţene 
de Poliţie și Inspectoratele de Stat în Construcţii, autosesizate sau sesizate 
de INP sau ONG-uri au efectuat acțiuni de control, în două situaţii fiind sesi- 
zate organele de urmărire penală pentru intervenţii neautorizate în situ- 
rile Biertan și Viscri. Intervenţiile neautorizate sunt diverse, dar predomină 
înlocuirea neautorizată a tâmplăriei ferestrelor, uneori însoțită de modifica- 
rea golurilor, termoizolarea imobilelor, zugrăveli sintetice, înlocuirea înve- 
litorilor tradiţionale cu unele industriale. 

Protecţie, gestiune și monitorizare 


Limitele componentelor monumentului istoric 

serial şi ale zonelor lor de protecție 

Pentru evaluare eficienței limitelor monumentelor istorice înscrise în 
LPM și cele ale zonelor lor de protecție, precum și pentru cunoașterea și 
eventuala reconsiderare a acestora, actualizarea documentațiilor de urba- 
nism oferă cadrul administrativ adecvat. 

În anul 2017 a fost avizat de către CNMI Planul Urbanistic General 
al comunei Saschiz, jud. Mureş (Aviz nr. 348/U/2017). Redefinirea limitei 
Zonei de protecție a urmărit o mai judicioasă valorificare a valențelor peisa- 
gistice (în 1999, anul includerii în LPM, nu fusese încă adoptată Convenția 
europeană a peisajului din 20 octombrie 2000) și, prin urmare, au fost stabi- 
lite zonele de vizibilitate din și către principalele componente ale sitului — 
cele care au stat la baza includerii în Lista Patrimoniului Mondial. În urma 
studiului s-a propus creșterea semnificativă a suprafeţei Zonei de protecţie 
(1019,5 ha faţă de 411,2 ha, deci o creștere cu cca 250%). 


Măsuri de protecţie 

Protecţia stabilită prin PUG a valorilor urbanistice, naturale, construite 
şi peisagistice se va institui după aprobarea unui P.U.Z. și R.L.U. pentru teri- 
toriul Zonei Protejate (actualizare a documentaţiilor de urbanism realizate 
în 2009—2011 în baza HG nr. 738/2008). Intervenţiile de conservare stabilite 
prin PUZ și RLU vor fi preluate în Programul de protecţie și gestiune și în 
Planurile anuale de protecţie și gestiune prevăzute prin Legea nr. 564 / 2001. 


Resurse financiare 

Toate cele șapte Sate cu biserici fortificate din Transilvania sunt 
cuprinse în Regiunea Centru a Agenţiei pentru Dezvoltare Regională (ADR), 
care, prin proiectele pe care le derulează în cadrul Planului Operaţional 
Regional (POR) 2014—2020, Prioritatea de Investiţii 5.1, urmărește dezvol- 
tarea economică a zonei, corelată cu conservarea identităţii culturale. Prin 
POR, pentru monumentele istorice înscrise în Lista Patrimoniului Mondial 
se pot solicita sume de până la 10 milioane euro. În anul 2017 au fost alo- 
cate prin POR fonduri structurale pentru restaurarea Turnului clopotniță 
al Bisericii evanghelice fortificate din Saschiz, cu o valoare totală de 2,32 
milioane lei, din care 2,16 milioane lei finanțare nerambursabilă; Bisericii 
Evanghelice din comuna Câlnic, cu o valoare totală de 3,86 milioane lei din 
care resurse nerambursabile 3,7 milioane lei; Cetăţii de refugiu din Saschiz, 
cu o valoare totală de 1,852 milioane euro din care 1,800 milioane euro 
resurse nerambursabile. Au fost mobilizate și fonduri private pentru trans- 
formarea gospodăriilor săsești în pensiuni (două în Saschiz) sau spaţii de 
producţie și de desfacere a produselor tradiționale. 

În 2017 au continuat lucrările de restaurare la Biserica fortificată din 
Dârjiu, finanţate prin Programul Naţional de Restaurare. Finalizarea lucră- 
rilor este programată pentru anul 2018. 

Grupurile de Acţiune Locală (GAL) acţionează în trena protecţiei tradi- 
tionale a Satelor cu biserici fortificate din Transilvania în cadrul Strategiei 
de dezvoltare pentru perioada 2014—2020 a comunelor aparținătoare. 

GAL.-urile sunt constituite asemenea unor ONG-uri cu personalitate juridică, 
pe baza unui parteneriat public-privat, între administraţiile publice locale, 
reprezentanţi ai sectorului economic și ai societăţii civile. Prin GAL, fon- 
durile europene nerambursabile sunt orientate către problemele stringente 
cu care se confruntă comunitățile locale, prin programul LEADER în cadrul 
Programului Naţional de Dezvoltare Rurală (PNDR) 2014-2020. Biertan 
și Saschiz sunt cuprinse în GAL Dealurile Târnavelor, Prejmer în GAL 
Asociaţia de Dezvoltare Durabilă Curbura Carpaţilor, Câlnic în GAL Țara 
Secașelor Alba-Sibiu, Valea Viilor în GAL Podișul Mediașului, Viscri în GAL 
Asociaţia Transilvană Braşov Nord, Dârjiu în GAL Homorod-Rika-Târnava. 


Prevenirea incendiilor 

Concluziile controalelor de prevenire a incendiilor efectuate în anul 
2017 de către personalul Inspectoratelor Judeţene pentru Situaţii de Urgenţă 
Alba, Brașov, Harghita, Mureș, Sibiu la obiectivele publice care funcţio- 
nează în perimetrul monumentul istoric serial Sate cu biserici fortificate din 
Transilvania, centralizate de Ministerul Afacerilor Interne și transmise către 
Ministerul Culturii și Identităţii Naţionale, semnalează următoarele cazuri, 
pe tipuri de deficienţe: 1. Funcționarea fără autorizaţie de securitate la incen- 
diu: Biserica evanghelică fortificată Viscri, jud. Braşov; 2. c. Neasigurarea 
condiţiilor de evacuare a persoanelor, în cazul producerii situaţiilor de 
urgență. Traseele căilor de acces și evacuare nu sunt marcate la: Ansamblul 
„Cetate” Burgviertel, Cetatea "Țărănească Câlnic; 3. a. Neasigurarea echipă- 
rii construcțiilor cu mijloace de detectare, semnalizare și avertizare în caz de 
incendiu sau nefuncţionarea acestora la parametri la care au fost proiectate. 
Nu se asigură echiparea cu instalaţie de detectare, semnalizare și avertizare 
a incendiilor: Biserica evanghelică fortificată Prejmer, jud. Brașov. 

Nu există mijloace și dotări pentru formaţiile de pompieri voluntari 
din comune. 


Monitorizare. Suport științific 

În anul 2017, în cadrul atribuţiei de monitorizare a INP, responsabi- 
lul de sit a efectuat inspecții în toate cele șapte localități componente ale 
MI-LPM „Sate cu biserici fortificate din Transilvania”. 

A fost acordată consultanță științifică primăriei Saschiz și asociaţiei 
„Ars 'Transsilvaniae, România” pentru întocmirea documentaţiei aferente 
accesării de Fonduri Europene pentru restaurarea Cetăţii de refugiu și a 
Turnului bisericii evanghelice fortificate din Saschiz, respectiv a Bisericii 
evanghelice din Câlnic; participare la ședințele CNMI-STAI de avizare a 
proiectelor privitoare la MI-LPM. 


Studii științifice, proiecte de cercetare. Publicații 

Iozefina Postăvaru, Reconstrucţia ca măsură de protejare a siturilor 
rurale din România incluse în Lista Patrimoniului Mondial *** Reconstruction 
as a Measure for the Protection of Romanian Rural Sites Included on the 
World Heritage List, în Transylvania Nostra, nr. 2/2017.2; Broșura INP World 
Heritage in Romania, 2017. 

Managementul vizitatorilor 

Numărul cel mai mare de vizitatori pentru anul 2017 a fost înregistrat la 
Biserica fortificată din Biertan (75 000), în condiții de șantier de restaurare în 
lucru, dar nu există instrumente de control al fenomenului de intensificare a 
vizitării, manifest în toate cele șapte sate (mai puţin Valea Viilor). La Viscri, 
primirea vizitatorilor în structurile de cazare este limitată la sezonul cald. 


Concluzii și recomandări 

Un monument istoric înscris în Lista patrimoniului Mondial întins pe 
553 ha și cu o Zonă de protecţie de 3727.87 ha, cuprinzând 7 localităţi, cu 
5 administrații judeţene diferite, amplasate în cadre geofizice, economice 
şi sociale diverse, fiecare cuprinzând, pe lângă ansamblul bisericii fortifi- 
cate, de la 100 la 1000 de case și gospodării, clădiri ale instituțiilor tradi- 
tionale, instalaţii de tehnică populară, artere de circulaţie și cursuri de apă, 
plantații și amenajări istorice este imposibil de gestionat fără eforturi susţi- 
nute și conjugate. 


Fig.1 Saschiz.Centrul localității, cu Turnul bisericii evanghelice fortificate, ce urmează să 
fie restaurat prin POR; în stânga imaginii, case și clădirea fostei Școli evanghelice în 
stare de conservare critică 


Fig.2 Saschiz. Limitele monumentului istoric înscris în LPM și a Zonei de protecţie a aces- 
tuia (zona tampon) — limitele stabilite în 2010 și extinderea propusă prin PUG (2016). 
Proiectant și planșă „Quattro Design” 


113 


Fig.3 


Fig.4 


Biertan. Casa din str. Nicolae Bălcescu nr. 28; intervenţie neautorizată. 
(foto martie 2017, arhiva INP) 

Saschiz. Gospodăria nr. 354 reabilitată, azi centru de producție și de desfacere 
produse tradiționale. (foto 2017 arhiva INP) 

Mänästirea Hurezi 
IOSEF KOVACS 


DENUMIREA MONUMENTULUI ISTORIC ÎNSCRIS ÎN 
LISTA PATRIMONIULUI MONDIAL (MI—LPM) 
Mănăstirea Horezu 


PIP MI—LPM cultural 
NUMĂR DE IDENTIFICARE ÎN LPM 597 
ANUL ÎNSCRIERII 1993 
LOCALIZARE GEOGRAFICĂ 
ID Denumire și localizare Coordonate Suprafață  Zonăde Total 
geografice (ha) protecție (ha) 
(ha) 
597 Mănăstirea Horezu N45 10 60 22,48 57,29 79,77 
E2410 


Factori care influențează autenticitatea și integritatea 
monumentului istoric înscris în Lista Patrimoniului Mondial 


Conservare 

Starea generală a fondului construit este diferită funcţie de componen- 
tele ansamblului, în general starea fizică poate fi apreciată ca fiind medie. 

Biserica Mare: este într-o stare fizică foarte bună în urma amplelor 
lucrări de restaurare. Integritatea și autenticitatea monumentului istoric sunt 
asigurate. Au fost restaurate toate componentele structurale, arhitecturale și 
artistice ale monumentului istoric. Este necesară revizuirea tencuielii soclu- 
lui și îmbunătăţirea soluţiei privind trotuarul perimetral. 

Este necesară executarea unui dren pe latura de nord care să capteze 
izvoarele din zonă. 

Incinta mănăstirii: se prezintă în stare bună cu excepția umidității 
din subsolul Caselor Domnești și prezenţa a unei fracturi a foișorului de pe 
latura de sud-est a incintei. Fântâna aflată pe latura de est este într-o stare 
de degradare avansată cu urme de infiltraţii și exfolieri ale picturii murale. 

Pe latura de vest și nord, a chiliilor, nu se remarcă degradări structurale. 

Au fost restaurate Foișorul lui Dionisie, pietrele de mormânt din 
Biserica Mare, coloanele și banchetele pridvorului Bisericii. 

Turnul de intrare nu prezintă degradări structurale. 

În general corpurile incintei sunt bine întreţinute, nu prezintă degradări 
structurale majore, cu excepția foișorului de pe latura de sud-est a incintei. 

Trebuie rezolvată problema grupurilor sanitare pentru vizitatori. 

Măsuri necesare. Continuarea lucrărilor la Biserica Mare. Sunt nece- 
sare lucrări de eliminare a umidității din subsolul Caselor Domnești, execu- 
tarea drenului de pe latura de nord, elaborarea proiectului de consolidare și 
restaurare a foișorului de pe latura de sud-est a incintei. 

Ansamblul Bolniţei Mănăstirii: este componenta cu cele mai multe 
probleme de conservare. Cu toate acestea integritatea și autenticitatea 
sunt asigurate. 

Biserica Bolniţei necesită urgente lucrări de restaurare. Umiditatea 
provenită din apele freatice provoacă degradări ale zidăriei prin ciclul de 
îngheţ — dezgheţ. Totodată sunt antrenate la suprafață săruri care pot pro- 
voca daune importante picturii murale. În Biserică, se remarcă fisuri în pere- 
tele transversal dintre naos și exonartex, elemente de piatră cu diverse depo- 
zite de săruri, minerale. 

La foișor sun urme de umiditate excesivă, tencuială exfoliată. 

Ruinele spitalului sunt în cea mai gravă situaţie, se constată degrada- 
rea prin macerare a mortarului și cărămizilor datorită umidității capilare. 
Pierderea coeziunii mortarului de zidărie provoacă deteriorări grave 
ale zidăriei. 

Zidul de incintă prezintă aceleași tipuri de degradări, este în pericol de 
pierdere a stabilității. O serie de proptiri din lemn îl ţin pe poziţie. 

Măsuri necesare: Este necesară întocmirea unui proiect de consolidare, 
restaurare și efectuarea in cel mai scurt timp posibil a lucrărilor. 

Iazul. Între incinta mănăstirii mari și bolniţă, spre sud, mănăstirea prin 
forțe proprii a făcut lucrări de decolmatare și eliberare de vegetaţie a iazu- 
lui, element foarte important în preluarea apelor freatice și îndepărtarea lor 
de zonele construite. 

Schitul Sf. Apostoli: este un ansamblu format din Biserică, Chilii și zid 
incintă. Starea fizică este medie. Se remarcă o forfecare orizontală a turlei 
de peste naos și degradări ale picturii murale generate de prezenţa umidității. 

Măsuri necesare. Este necesară întocmirea unui proiect de consolidare, 
restaurare și efectuarea, în cel mai scurt timp posibil, a lucrărilor. 

Schitul Sf. Ștefan. Ia Biserică se remarcă probleme structurale la turlă, 
unde se văd fisuri / fracturi, degradări ale tencuielii provocate de umiditatea 
excesivă, degradări ale lemnului, degradări ale picturilor cauzate de lucră- 
rile de reparaţii. 

Măsuri necesare. Este necesară întocmirea unui proiect de consolidare, 
restaurare și efectuarea, în cel mai scurt timp posibil, a lucrărilor. 


Protecţie, gestiune și monitorizare 


Limitele monumentului istoric și ale zonei de protecție 

Limitele monumentului istoric și ale zonei de protecţie sunt suficiente 
pentru a menţine valoarea universală excepțională a proprietății; sunt cunos- 
cute atât de autoritatea de gestionare, cât și de rezidenţi / comunitatea locală 
/ proprietarii de terenuri. 


Sistemul / planul de protecţie și gestiune 

Nu există plan de protecţie și gestiune. În mod tradiţional, toate pro- 
blemele care ţin de gestionarea obștii mănăstirești, inclusiv cele privitoare 
la patrimoniul imobil, sunt controlate de maica stareță, prin aplicarea regu- 
lilor specifice funcţiunii. 

Monumentul înscris în Lista Patrimoniului Mondial este semnalizat la 
intrarea în localitate și în cadrul ansamblului. 

Proiecte, studii 

— proiectul pentru remedierea tencuielii de epocă, proiect avizat 
şi executat; 

— proiectul de consolidare și restaurare a componentelor de piatră 
ale Foișorului lui Dionisie, avizat și executat; 

— proiect de restaurare a pietrelor tombale din Biserica Mare, avi- 
zat, executat; 

— intervenţii la pictura murală a Fântânii Sacre, avizat; 

— actualizare aviz pentru lucrări la Hambar și la Fântâna lui Hrisant. 

— Proiect de asanare incinta sacră, avizat; 

— Proiect de restaurare componente artistice la Casa Domnească, 
Chilii, Foișorul lui Dionisie, ansamblul Bolniţei, avizat, 
neexecutat. 


Educaţie, informare și conștientizare 

Mănăstirea organizează anual două tabere peniru copii de vârstă șco- 
lară pentru pictură și olărit. 

Mănăstirea organizează vizite ghidate. 


Managementul vizitatorilor 

Numărul de vizitatori se ridică la cca. 90.000 — 100.000 pe an. Având 
în vedere că mănăstirea este deschisă în cea mai mare parte a timpului, este 
necesar să se fixeze un program de vizitare care să nu deranjeze activitățile 
specifice cultului. 


Fig. 1 Biserica Sfinţii Împărați Constantin și Elena (foto 2017, arhiva INP) 

Biserici din Moldova 
ANCA FILIP 


DENUMIREA MONUMENTULUI ISTORIC ÎNSCRIS ÎN 
LISTA PATRIMONIULUI MONDIAL (MI—LPM) 
Biserici din Moldova 


PIP MI—LPM cultural, serial 
NUMĂR DE IDENTIFICARE ÎN LPM 598 bis 
ANUL ÎNSCRIERII 1993, cu extindere 2010 
LOCALIZARE GEOGRAFICĂ 
ID Denumire și localizare Coordonate Suprafață Zonă de Total 
geografice (ha) protecție (ha) 
(ha) 
598 bis Biserici din Moldova 18,49 234,62 253,11 
Fig. 2 Foișorul din partea de sud-est a Fig. 3 Ansamblul Bolniţei (foto 2017, arhiva INP) 598 bis Biserica „Tăierea Capului N47 43 60.00 2,54 28,59 31,13 
incintei (foto 2017, arhiva INP) —001 Sf. loan Botezătorul” E25 55 60.00 


din satul Arbore, com. 
Arbore, jud. Suceava 


598 bis Biserica „Adormirea N47 35 38.00 4.27 27,90 32,17 
—002 Maicii Domnului și Sf. E25 51 15-00 

Gheorghe” a Mănăstirii 

Humor, com. Mănăstirea 

Humorului, jud. Suceava 


598 bis Biserica „Buna- N47 40 39.00 4,00 44,00 48,00 
—003 Vestire” a Mănăstirii E25 32 50.00 

Moldoviţa, com. Vatra 

Moldoviței, jud. Suceava 


598 his Biserica „Înălţarea Sfintei N47 43 58.00 0,67 26,64 27,31 
—004 Cruci” din Pătrăuți, com. E26 11 41.00 

Pătrăuți, jud. Suceava 
598 bis Biserica „Sf. Nicolae” a N47 22 60.00 1,00 28,54 29,54 
—005 Mănăstirii Probota, oraş E27 30 0.00 

Dolhasca, jud. Suceava 
598 bis Biserica „Sf. Gheorghe” N47 40 0.00 1,34 4,84 6,18 
—006 a Mănăstirii „Sfântul E26 16 60.00 

loan cel Nou” din 

Fig. 4 Ruinele spitalului (foto 2017, arhiva INP) Suceava, jud. Suceava 

598 bis Biserica „Sf. N47 31 60.00 3,27 37,71 40,98 
—007 Gheorghe” a Mănăstirii E25 52 0.00 


Voroneţ, oraș Gura 
Humorului, jud. Suceava 


598 bis Biserica „Învierea N47 46 42.00 1,40 36,40 37,80 
—008 Domnului” a Mănăstirii E25 42 46.00 

Suceviţa, com. 

Suceviţa, jud. Suceava 


= 
wtr Perie =, 


Li Ddeiiz= Declaraţia de Valoare Universală Excepţională 

La a 34-a Sesiune a Comitetului Patrimoniului Mondial, desfășurată 
la Brasilia, în anul 2010, a fost aprobată extinderea monumentului istoric 
serial „Biserici din Moldova” prin înscrierea în LPM a Bisericii „Învierea 
Domnului” a Mănăstirii Suceviţa. Cu acest prilej a fost adoptată următoarea 


Declaraţie de Valoare Universală Excepţională: 


DIN ACTIVITATEA SISTEMULUI PUBLIC DE 
PROTECȚIE A PATRIMONIULUI CULTURAL 


2017 


BCMI 
4. 


Fig. 5 Iazul (foto 2017, arhiva INP) Fig. 6 Panou de semnalzare 
și informare 

Scurtă sinteză 

Bisericile cu pictură murală exterioară din nordul Moldovei, constru- 
ite în perioada cuprinsă între sfârşitul secolului al XV-lea şi sfârşitul secolu- 
lui al XVI-lea, sunt capodopere inspirate din arta bizantină. Aceste opt bise- 
rici din nordul Moldovei sunt unice în Europa. Ele sunt autentice şi, în mod 
deosebit, bine conservate. Departe de a fi doar simple decoraţii murale, pictu- 
rile alcătuiesc o acoperire sistematică a tuturor fațadelor și reprezintă cicluri 
complexe de teme biblice. Compoziţia lor excepțională, eleganța personajelor 
și armonia culorilor, se combină perfect cu peisajul înconjurător. 


Atribute care exprimă Valoarea Universală Excepţională (OUV)* 
criteriul (i) — reprezintă o capodoperă a geniului creativ uman: 
Picturile exterioare ale bisericilor din nordul Moldovei acoperă 
toate fațadele. Ele reprezintă un fenomen artistic unic și omogen, 
inspirat direct din arta bizantină. Sunt capodopere de pictură 
murală, de o valoare estetică excepțională prin cromatismul lor 
desăvârșit şi remarcabila eleganţă a personajelor. Ele ilustrează 
cicluri complexe de teme biblice, în tradiţia creștină ortodoxă. 
criteriul (iv) — constituie un exemplu excepțional al unui tip de clădire, 
ansamblu sau peisaj arhitectural sau tehnologic care ilustrează etape 
semnificative din istoria omenirii: 
Ideea de a acoperi complet cu pictură suprafeţele exterioare ale 
bisericilor constituie un înalt exemplu de tip de construcție și de 
decorație a bisericilor adoptat în Moldova, care ilustrează contex- 
tul cultural și religios din Balcani, în perioada cuprinsă între sfâr- 
situl secolului al XV-lea și sfârșitul secolului al XVI-lea. 


Principalii factori care afectează 
monumentul istoric serial 


Starea de conservare 

Biserica „Tăierea Capului Sf. loan Botezătorul” din satul Arbore 

Starea generală de conservare a monumentului istoric este bună. Până 
în anul 2016 au fost executate intervenţii de conservare - restaurare ale pic- 
turii murale la interiorul și la exteriorul bisericii, finanțate prin Programul 
Naţional de Restaurare (PNR). În prezent este restaurată circa 90% din 
suprafața picturii interioare și exterioare. Suprafeţele de pictură nerestau- 
rată, cu precădere în interior, în zona arcosoliului din pronaos, prezintă un 
proces accentuat de degradare. La exterior, pe fațadele N și S, în dreptul nao- 
sului, se pot observa fisuri ale zidului - semnalate de mulți ani - care rede- 
vin active. Activarea lor este favorizată de traficul de mare tonaj care se des- 
fășoară pe importantul drum de tranzit care leagă Solca de drumul E85, care 
trece prin faţa bisericii, reprezentând o sursă majoră de vibrații. 

Biserica „Adormirea Maicii Domnului și Sf. Gheorghe” a 

Mănăstirii Humor 

Starea generală de conservare a monumentului istoric este bună. 
Pictura interioară este restaurată. În prezent continuă intervenţiile iniţiate 
în anul 2016, de conservare - restaurare a picturii exterioare din pridvorul 

bisericii, finanțate prin fonduri proprii. Pictura murală exterioară prezintă 
degradări active, mai ales pe suprafețele de deasupra soclului, unde margini 
ale frescei sunt fracturate. 

Pe fondul interesului turistic ridicat, în zona de protecție a monumen- 
tului istoric continuă să se manifeste o mare presiune imobiliară, exprimată 
prin extinderea și îndesirea clădirilor existente, amplasate pe parcele cu o 
relație vizuală directă cu monumentul istoric. 

Biserica „Buna-Vestire” a Mănăstirii Moldoviţa 

Starea generală de conservare a monumentului istoric este bună. 
Suprafețele de pictură exterioară nerestaurate în ultima campanie desfă- 
şurată în perioada 2010—2013 prezintă degradări evolutive. Pe fațada V, în 
zone de la baza zidurilor, unde marginile frescei sunt desprinse și fractu- 
rate, s-au pierdut fragmente de pictură murală. În pridvor și pronaos, dar și 
la exterior, baza zidurilor, soclul și bancheta sunt afectate de prezenţa umi- 
dităţii de capilaritate, accentuată și urmare a refacerii trotuarului perimetral 
executat în toamna anului 2016. 

Biserica „Înălţarea Sfintei Cruci” din Pătrăuți 

Restaurarea picturii interioare este finalizată. Intervenţiile au fost 
finanţate prin PNR. 

În timp, degradarea șarpantei și a învelitorii din șiță, a trotuaru- 
lui de protecție și rigolei s-a agravat, acestea nemaiputând asigura protec- 
ţia necesară monumentului istoric. Clopotnița de lemn necesită, la rândul 
său, intervenţii urgente de conservare - restaurare. Zidul incintei prezintă 
fisuri cu deplasare. 

INP a susținut demersurile Episcopiei Sucevei și Rădăuţilor și ale paro- 
hiei pentru accesarea de fonduri pentru intervenţii de conservare-restaurare. 
La data publicării acestui raport a fost aprobată finanţarea lucrărilor prin 
fonduri alocate prin „Programul Naţional de Construcţii de Interes Public și 
Social” derulat de Compania Naţională de Investiţii - CNI S.A. 

Biserica „Sf. Nicolae” a Mănăstirii Probota 

Învelitoarea și șarpanta monumentului istoric, trotuarul perimetral și 
rigola prezintă degradări care afectează starea de conservare a acestuia, 
necesitând intervenţii urgente de conservare - restaurare. Starea de con- 
servare a clisiarniţei, ruinelor celor două case domnești și ale chiliilor din 
incinta mănăstirii este precară. 

În luna octombrie a anului 2017 a fost semnat contractul de cofinanțare 
din Fondul European de Dezvoltare Regională prin Programul Operaţional 
Regional 2014-2020, pentru intervenţii de consolidare și restaurare a între- 
gului ansamblu - biserică, clisiarniță, ruinele caselor domnești, turnurile de 
colț NE și SE, turnul de intrare, zidul de incintă și drumul de strajă - care 
urmează a se desfășura în perioada 2018—2020. 


Biserica „Sf. Gheorghe” a Mănăstirii „Sfântul loan 

cel Nou” din Suceava 

Cea mai mare parte a picturii interioare a bisericii a fost restaurată până 
în anul 2006, cu fonduri ale Arhiepiscopiei Sucevei și Rădăuţilor. În naos, 
zona baldachinului Sfântului loan cel Nou a rămas nerestaurată, fiind într-o 
stare precară de conservare. Starea de conservare a monumentului istoric 

este afectată și de degradările șarpantei și a învelitorii din ţiglă precum și de 
prezenţa umidității de capilaritate. 

Este gravă prezenţa unei fisuri active transversale, produsă în zidurile 
de N și S ale bisericii, în dreptul ferestrelor estice ale pronaosului. Fisura, 
vizibilă atât la interior cât și la exterior, este mai accentuată pe fațada N, pe 
parapet și soclu. 

Biserica „Învierea Domnului” a Mănăstirii Suceviţa 

Starea generală de conservare a monumentului istoric este bună. În cur- 
sul anului 2017 au continuat intervenţiile de conservare-restaurare a pictu- 
rii murale din gropniță, pronaos, pridvor, finanţate prin PNR. În anul 2017 a 
fost avizat proiectul pentru realizarea de vitralii în altar. 

Lucrările de consolidare, restaurare, reabilitare a ansamblului: bise- 
rică, turn clopotniță, turnul de SV și zidul de incintă, proiectate și avizate în 
anul 2016, au primit finanţare prin Compania Naţională de Investiţii - CNI 
S.A. și se vor realiza în perioada 2018—2020. 

Biserica „Sf. Gheorghe” a Mănăstirii Voroneţ 

Starea generală de conservare a monumentului istoric este bună. Pictura 
interioară și exterioară este restaurată. Iconostasul, stranele, ușa dintre exo- 
nartex și pronaos au beneficiat de intervenţii de conservare-restaurare. 

Zidurile de incintă de pe laturile de E și N, ridicate în anul 1973, pre- 
zintă fisuri şi deplasări. La momentul publicării acestui raport de monitori- 
zare, o jardinieră din zidărie de la exteriorul zidului de N al incintei s-a pră- 
bușit. Proiectul de intervenţii de urgenţă pentru consolidarea zidului a fost 
elaborat și a fost avizat, urmând a fi emisă autorizaţia de construire. 


Construcţii și dezvoltare 

Presiunea dezvoltării imobiliare se manifestă prin intensificarea con- 
struirii în zona de protecție a monumentelor istorice și prin schimbarea 
funcțiunilor tradiționale ale construcțiilor existente în pensiuni turistice. 
Sunt afectate de această tendinţă mai ales parcelele din imediata vecinătate 
a monumentelor istorice, cu o relaţie vizuală directă cu acestea. Cele mai 
periclitate sunt mănăstirile Humor, Voroneţ și Suceviţa. 


Infrastructura de transport 

Infrastructura de transport nu reprezintă o amenințare pentru monu- 
mentul istoric serial, cu excepția cazului Bisericii „Tăierea Capului Sf. loan 
Botezătorul” din satul Arbore, prezentat mai sus. 


Prevenirea incendiilor 

Concluziile controalelor de prevenire a incendiilor efectuate în anul 
2017 de personalul Inspectoratului Judeţean pentru Situaţii de Urgenţă 
Suceava, transmise către Ministerul Culturii și Identităţii Naţionale (MCIN), 
semnalează unele deficienţe punctuale privind: asigurarea echipării cu ilu- 
minat de securitate pentru evacuare, întocmirea și afișarea planurilor de eva- 
cuare a persoanelor în caz de incendiu, neasigurarea echipării construcții- 
lor cu mijloace de detectare, semnalizare și avertizare în caz de incendiu sau 
nefuncționarea acestora la parametri la care au fost proiectate. 

Paza şi protecția 

Deşi Legea nr. 564 din 19 octombrie 2001 pentru aprobarea OG nr. 
47/2000 privind stabilirea unor măsuri de protecție a monumentelor istorice 
care fac parte din LPM prevede că acestea sunt obiective speciale, a căror 
pază se asigură, fără plată, de către Ministerul de Interne', ele sunt exceptate 
din Anexa nr. 1 — Lista obiectivelor la care se asigură paza și protecția cu efec- 
tive de jandarmi, cu exceptare de la plată a Hotărârii nr. 1486 din 24 noiem- 
brie 2005 privind asigurarea pazei și protecţiei obiectivelor, bunurilor și valo- 
rilor cu efective de jandarmi. Efectul acestei omisiuni este resimţit mai ales 
la Biserica „Înălţarea Sfintei Cruci” din Pătrăuți, unde se semnalează inci- 
dente provocate de lipsa pazei. 


Concluzii și recomandări. Priorităţi 

Cea mai mare parte a problemelor constatate la evaluarea stării de con- 
servare a mănăstirilor Probota, Suceviţa, Voroneţ și a bisericii din Pătrăuți 
urmează a fi remediate prin intervenţiile de conservare, consolidare și resta- 
urare aflate în curs de proiectare, avizare sau execuţie. 

Sunt necesare intervenţii de urgență pentru asigurarea și consolidarea 
marginilor fracturate ale frescei exterioare la bisericile mănăstirilor Humor 
și Moldoviţa și pentru expertizarea tehnică a Bisericii „Si. Gheorghe” a 
Mănăstirii „Sfântul loan cel Nou” din Suceava, în vederea identificării cau- 
zelor fisurării bisericii și stabilirii intervențiilor de consolidare. 

Este necesară continuarea intervențiilor de conservare — restaurare a 
picturii murale aflate în curs, precum și reluarea celor întrerupte la bisericile 
„Tăierea Capului Sf. loan Botezătorul” din satul Arbore și „Sf. Gheorghe” a 
Mănăstirii „Sfântul Ioan cel Nou” din Suceava. 

Pentru a proteja Biserica „Tăierea Capului Sf. loan Botezătorul” din 
satul Arbore de vibraţiile produse de traficul de mare tonaj este necesară 
devierea acestuia pe o rută ocolitoare și introducerea unei limitări de viteză 
în dreptul bisericii. 


Protecţie, gestiune și monitorizare 


Limitele componentelor monumentului istoric serial 

şi zonele lor de protecție 

Limitele monumentelor istorice care alcătuiesc monumentul isto- 

ric serial „Biserici din Moldova” stabilite la înscrierea în LPM sunt adec- 
vate păstrării valorii universale excepționale. Prin documentaţiile de urba- 
nism Plan Urbanistic General (PUG) și Plan Urbanistic Zonal pentru Zonă 
Protejată (PUZZP) se instituie (se confirmă sau se restabilesc) limitele zone- 
lor de protecție și regulamentele de urbanism ale acestora. 

Stadiul actual al documeniaţiilor de urbanism PUG și PUZZP 

este următorul: 

— PUG actualizat comuna Arbore, aprobat prin HCL nr. 146/ 
21.12.2015, care integrează delimitarea zonei de protecție a monu- 
mentului istoric stabilită prin PUZZP Biserica „Tăierea Capului 
Sfântului loan Botezătorul” Comuna Arbore — Etapa I, 2011. 


1 Legea nr. 564/2001 pentru aprobarea OG nr. 47/2000 privind stabilirea unor 
măsuri de protecție a monumentelor istorice care fac parte din LPM, Art. 6 (6) 

— PUG comuna Mănăstirea Humorului, aprobat prin HCL nr. 
21/30.06.2001, prelungită valabilitatea prin HCLnr. 13/30.05.2014; 
actualizarea PUG este în ultima fază de avizare; PUZZP Biserica 
„Adormirea Maicii Domnului și Sfântul Gheorghe” a Mănăstirii 
Humor, Etapa I, 2009 și Etapa II, 2011, este în faza de avizare și 
consultare publică; 

— PUGcomuna Vatra Moldoviței, aprobatprin HCLnr. 25/26.10.2001, 
prelungită valabilitatea prin HCL nr. 120/22.10.2012; actualizarea 
PUG este în faza de elaborare; 

— PUG comuna Pătrăuți, aprobat prin HCL nr. 6/27.01.1998, prelun- 
gită valabilitatea prin HCL nr. 19/26.04.2013; actualizarea PUG 
este în faza avizare; 

— PUGactualizatoraş Dolhasca, aprobat prin HCLnr. 43/03.10.2013; 

— PUG municipiul Suceava, aprobat prin HCL nr. 155/29.11.1999, 
prelungită valabilitatea prin HCL 300/12.11.2000; actualizarea 
PUG este în faza avizare; 

— PUG actualizat comuna Suceviţa, aprobat prin HCL nr. 
33/30.05.2011; 

— PUG oraș Gura Humorului, aprobat prin HCL nr. 8/27.02.2001, 
prelungită valabilitatea prin HCL nr. 153/29.11.2012; actualizarea 
PUG este în faza de elaborare. 


Protecţia tradiţională 

Toate cele opt biserici care alcătuiesc monumentul istoric serial 
„Biserici din Moldova” sunt în cult. Acest statut funcțional contribuie decisiv 
la păstrarea și potenţarea valorii culturale complexe a bisericilor și le oferă 
acestora o protecţie tradiţională eficientă, asigurată de parohii și de obș- 
tile mănăstirești, care asigură paza, întreținerea curentă și - în unele cazuri - 
intervenţiile de conservare - restaurare. 


Resurse financiare 

Protecția și gestiunea monumentelor istorice care alcătuiesc monumen- 
tul istoric serial „Biserici din Moldova”, inclusiv intervenţiile de conservare 
— restaurare, sunt finanţate prin: fonduri proprii ale parohiilor, mănăstirilor 
şi Arhiepiscopiei Sucevei și Rădăuţilor; fonduri provenite de la administra- 
ţia publică locală; fonduri provenite de la Bugetul Statului alocate prin PNR, 
derulat de INP și prin „Programul Naţional de Construcţii de Interes Public 
și Social” derulat de Compania Naţională de Investiţii - CNI S.A.; fonduri 
europene; donații. 

Monitorizare 

În anul 2017 responsabilul INP a realizat inspecții în teren, a partici- 
pat la ședințele Secţiunii Tehnice și de Restaurare a Comisiei Naţionale a 
Monumentelor Istorice (CNMI) în care au fost discute documentaţii privind 
monumentele istorice monitorizare și zonele lor de protecţie și la ședințele 
Comisiei Zonale a Monumentelor Istorice 7. Starea de conservare precum și 
intervenţiile de conservare-restaurare a picturilor murale în curs de desfășu- 
rare au fost monitorizate și de membrii Comisiei de Componente Artistice a 
CNMI, misiune la care a participat și responsabilul INP. 

În cadrul „Complexului Muzeal Bucovina” din Suceava funcționează 
Departamentul de Monitorizare a Monumentelor Istorice, ai cărui specia- 
liști întocmesc rapoarte bianuale privind starea de conservare a celor opt 
monumente istorice care alcătuiesc monumentul istoric serial „Biserici din 
Moldova” înscris în LPM. Ca și în anii precedenţi, cele două rapoarte afe- 
rente anului 2017, au fost înaintate MCIN, INP, Direcției Județene pentru 
Cultură Suceava, Consiliului Judeţean Suceava și Arhiepiscopiei Sucevei 
şi Rădăuţilor. 


Educaţie, informare și promovare 

Panourile „Localitate cu monument istoric înscris în Lista patrimoniu- 
lui mondial” sunt prezente la intrarea în localități. Semnalizarea monumen- 
telor este corect realizată, prin marcarea cu sigla „Monument înscris în Lista 
patrimoniului mondial!” și prin prezența panourilor de informare în limbile 
română, engleză și germană. 

Prin activitatea desfășurată de Serviciul Turism din cadrul Consiliului 
Judeţean Suceava — participare la târguri de turism, conferințe, distribui- 
rea de materiale de promovare cultural-turistică în țară și străinătate — și de 
Centrul Naţional de Informare și Promovare Turistică Suceava este promo- 
vată valoarea culturală complexă a monumentului istoric serial. 

Studii, volume și broșuri de popularizare de ridicat nivel științific a 
monumentului istoric serial înscris în LPM sunt difuzate în țară și în străină- 
tate. Unele dintre aceste volume pot fi achiziționate de la pangarele ansam- 
blurilor bisericești. 


Managementul vizitatorilor 

Deși se manifestă diferențe între fluxul de vizitatori — pelerini și 
turiști — ai monumentelor istorice care alcătuiesc monumentul istoric serial 
„Biserici din Moldova”, numărul vizitatorilor este ridicat, fiind în creștere 
faţă de anii precedenţi. Zilele de hram, marile sărbători bisericești ale anului 
reprezintă momente de vârf pentru turismul religios și cultural. 


a Conform deciziei UNESCO: https://whc.unesco.org/ 
en/decisions/4022 

Fig. 1 Biserica „Tăierea Capului Sf. loan Botezătorul” 
din satul Arbore, starea de conservare a picturii din 
pronaos, în zona arcosoliului, 

(foto octombrie 2017, arhiva INP) 

Fig. 2 Biserica „Adormirea Maicii Domnului și Sf. Fig. 7 Biserica „Sf. Gheorghe” a Fig. 8 Biserica „Sf. Gheorghe” a 


Fig. 3 Biserica „Adormirea Maicii 
Domnului și Sf. Gheorghe” a 
Mănăstirii Humor, degradări ale 
picturii exterioare 
(foto septembrie 2017, arhiva INP) 


Fig. 5 Biserica „Înălţarea Sfintei 
Cruci” din Pătrăuți, vedere din 
pod ilustrând starea de conser- 
vare a învelitorii 
(foto octombrie 2017, arhiva INP) 

Gheorghe” a Mănăstirii Humor, intervenţii de con- 
servare-—restaurare a picturii din pridvor 


(foto septembrie 2017, arhiva INP) 
n Dj 


Fig. 4 Biserica „Buna-Vestire” a 
Mănăstirii Moldoviţa, probleme 
provocate de umiditatea de capi- 
laritate în pridvor 
(foto noiembrie 2017, arhiva INP) 


kel k 


Fig. 6 Biserica „Sf. Nicolae” a Mănăstirii 
Probota, starea de conservare a 
soclului, banchetei, trotuarului de 
protecţie și rigolei 
(foto septembrie 2017, arhiva INP) 

Mănăstirii „Sfântul Ioan cel Nou” 
din Suceava, starea de conser- 
vare a picturii din pronaos, în 
zona baldachinului 

{foto noiembrie 2017, arhiva INP) 


Mănăstirii „Sfântul Ioan cel 
Nou” din Suceava, fațada N, 
detaliu fisură în peretele și 
soclul pronaosului, 

(foto noiembrie 2017, arhiva INP) 


Fig. 9 Biserica „Sf. Gheorghe” a Fig. 10 Biserica „Sf. Gheorghe” a 
Mănăstirii Voroneț, deplasare din Mănăstirii Voroneţ, fisură a zidu- 
planul vertical a zidului de incintă lui de incintă în colţul NE 
în zona accesului (foto octombrie 2017, arhiva INP) 
(foto octombrie 2017, arhiva INP) 

Fig. 11 Biserica „Învierea Domnului” 

a Mănăstirii Suceviţa, interven- 
ţii de conservare-restaurare a pic- 
turii interioare 

(foto octombrie 2017, arhiva INP) 


Centrul istoric Sighișoara 
IOSEF KOVACS 


DENUMIREA MONUMENTULUI ISTORIC ÎNSCRIS ÎN 
LISTA PATRIMONIULUI MONDIAL (MI—LPM) 
Centrul istoric Sighișoara 


PIP MI—LPM cultural 
NUMĂR DE IDENTIFICARE ÎN LPM 902 
ANUL ÎNSCRIERII 1999 
LOCALIZARE GEOGRAFICĂ 
ID Denumire și localizare Coordonate Suprafață  Zonăde Total 
geografice (ha) protecție (ha) 
(ha) 
902 Centrul istoric Sighișoara N46 134 33 145 178 
E24 47 32 


Atribute care exprimă Valoarea Universală Excepţională (OUV)* 

criteriul (iii) — să poarte o mărturie unică sau cel puţin excepțională 

privind o tradiţie culturală sau o civilizaţie care continuă să existe sau 

care a dispărut: 
Sighișoara reprezintă o mărturie extraordinară pentru cultura 
sașilor transilvăneni, o cultură care ajunge la final după 850 de ani 
și care va continua să existe doar prin monumentele sale arhitectu- 
rale și urbanistice. 

criteriul (v) — să fie un exemplu excepțional de așezare umană, de uti- 

lizare a teritoriului sau a apelor, care este reprezentativ pentru o cul- 

tură (sau culturi), sau pentru interacțiunea omului cu mediul, în special 

atunci când devine vulnerabil ca urmare a unor schimbări ireversibile: 
Sighișoara este un exemplu excepțional al unui mic oraș fortificat 
din zona de frontieră între cultura latină a Europei Centrale şi cul- 
tura bizantin-ortodoxă a Europei de Sud-Est. Aparent ireversibilul 
proces al emigrării sașilor, stratul social care a format și păstrat 
tradițiile culturale ale regiunii, ameninţă și supraviețuirea patri- 
moniului lor arhitectural. 


Factori care influențează autenticitatea şi integritatea 
monumentului istoric înscris în Lista Patrimoniului Mondial 


Conservare 

Starea generală a fondului construit este bună. Marea majoritate a con- 
strucţiilor se încadrează în categoriile de stare foarte bună, bună sau accep- 
tabilă. Integritatea și autenticitatea monumentului istoric sunt asigurate. 

În anul 2017 în zona înscrisă în Patrimoniul Mondial nu au fost solici- 
tate eliberări de autorizaţii de construire pentru lucrări cu caracter de con- 
servare — restaurare a patrimoniului construit. 

Fortificaţii. Probleme importante privind starea de conservare se pot 
semnala în cazul centurii de fortificație. Documentarul fotografic anexat 
ilustrează starea fizică a fortificaţiei în anul 2017. Pe traseul de peste 930 m 

al centurii de fotificații se semnalează situații diferite, prezentate în cadrul 
raportului de monitorizare detaliat. 

Principalii factori care conduc la apariţia unor degradări sunt lipsa 
intreținerii curente, neefectuarea la timp a intervențiilor de remediere a 
unor deficienţe. 

Măsuri de intervenţie privind fortificațiile. Măsurile specifice sunt pre- 
zente în raportul detaliat. Sunt necesare ample lucrări de restaurare și con- 
solidare a întregului ansamblu. 

Este imperios necesară realizarea proiectului de restaurare a Turnului 
cu Ceas și a Barbacanei, a proiectului de restaurare a zidului de incintă între 
turnurile Frânghierilor și Măcelarilor. 

Se impune o atenție deosebita Coridorului doamnelor bătrâne care pre- 
zintă multiple degradări. 

Trebuie realizată expertizarea stabilității terenului și a zidului și stabi- 
lirea gradului de urgenţă a intervențiilor și elaborarea proiectelor de restau- 
rare. Sunt necesare intervenţii urgente pentru asigurarea integrităţii zidului 
și stabilității terenului în dreptul bisericii romano-catolice. 

Refacerea aleii de promenadă și prevederea unor elemente de siguranță 
pentru vizitatori trebuie abordate cât mai rapid. 

Construcţiile de cult: 

Biserica din Deal. Stare bună, restaurată. Au fost restaurate inclusiv 
tâmplăriile și s-au luat măsuri de protejare a portalului nordic. 

Biserica Mănăstirii. Parohia Evanghelică Sighișoara a inițiat un pro- 
iect privind restaurarea fațadelor, a tâmplăriilor, conservarea ancadramen- 
telor ferestrelor, repararea jgheaburilor și burlanelor, amenajare exterioară. 

Ruinele vechii biserici gotice. Sunt conservate doar ruinele zidăriei 
exterioare de piatră. Într-o nișă în zidărie s-a executat o închidere a nișei cu 
un panou din lemn cu aspect nepotrivit. 

Biserica romano-catolică. se află în stare fizică bună. Există riscul 
cedării zidului de sprijin. 

Măsuri de intervenţie pentru construcțiile de cult. Sunt necesare lucrări 
de restaurare, consolidare și întreținere curentă. Se va desfiinţa construcția 
din lemn din dreptul vechii biserici gotice. Sunt necesare măsuri urgente de 
consolidare a zidului de sprijin din dreptul bisericii catolice. 

Construcții publice. 

Primăria municipiului Sighișoara. Clădirea se află într-o stare fizică 
relativ bună. Sunt necesare intervenții de mai mare amploare la nivelul șar- 
pantei și învelitorii. 

Prima școală a orașului. Este în stare fizică bună. 

Liceul Josef Haltrich. Este în stare fizică bună. 

Alberthaus, Internatul Liceului Josef Haltrich. Clădirea suprapune par- 
țial zidul de incintă al cetăţii, este o construcţie aflată într-o foarte bună 
stare de conservare. 

Casa venețiană, locuinţa turn. Se află într-o stare fizică bună. Se 
remarcă prezența umidității pe cca. 1,50 m de la sol. 

Casa parohială evanghelică. Este in stare bună de conservare. 

Gewerbevereinhaus, Casa Breslelor. Nu a beneficiat de o întreţinere 
adecvată, elementele decorative arhitecturale sunt degradate. 

Măsuri de intervenţie pentru clădirile publice. Pentru clădirea Primăriei 
este necesară restaurarea șarpantei și a învelitorii în primă etapă, urmată de 
restaurarea întregii clădiri. Sunt necesare investigații privind proveniența 
umidității la Casa Venețiană. Sunt necesare, lucrări de mentenanţă pentru 
toate clădirile publice. 

Locuinţele. Prin intervenţiile din anii anteriori de restaurare și rea- 
bilitare a locuinţelor, starea fizică a acestui fond construit s-a îmbună- 
tăţit. În urma procesului de retrocedare a fondului construit revendicat în 
instanță se constată tendinţa de transformare a spaţiilor de locuit în hote- 
luri sau pensiuni. 

În cazul imobilelor care nu sunt întreţinute corespunzător, admi- 
nistrația locală va trebui să găsească soluţii pentru asigurarea integrităţii 
acestor imobile. 


Infrastructura de transport 

Lipsa unei centuri de ocolire a municipiului conduce la dirijarea trafi- 
cului de tranzit pe DN13/ E60, care traversează zona de protecţie, adiacent 
zonei înscrise în Lista patrimoniului mondial. 

Măsuri de intervenţie. Este necesară realizarea centurii ocolitoare a 
Sighișoarei. Realizarea unei parcări într-o zonă adiacentă zonei înscrise în 
patrimoniul mondial prin soluţii care să nu afecteze negativ situl. 


Infrastructura serviciilor 

În Cetate lipsesc serviciile pentru populaţia rezidentă. Acest fapt con- 
tribuie la fenomenul de abandon al domiciliului stabil pe teritoriul Cetăţii. 
În zona Orașului de Jos infrastructura serviciilor este diversificată și 
bine reprezentată. 

Măsuri de intervenţie. Sunt necesare măsuri administrative, inclusiv 
prin Hotărâri ale Consiliului local, care să încurajeze diversificarea servicii- 
lor în Cetate. Luarea măsurilor administrative de încurajare a derulării unor 
servicii de interes public pe teritoriul Cetăţii. 


Condiţii locale care afectează starea fizică 

Vibraţiile generate de traficul rutier intens de pe raza municipiului au 
condus la identificarea a două zone vulnerabile la alunecări de teren: inter- 
secţiile DN13 cu străzile Morii și Anton Pann și strada Cânepii, precum și 
două zone în care structura de rezistență a clădirilor este afectată: străzile 
Ilarie Chendi și Libertăţii. 

Măsuri de intervenţie. Limitarea tonajului autovehiculelor, consolida- 
rea și restaurarea imobilelor și terenurilor afectate de vibraţiile generate de 
traficul rutier. 


Alte activități umane 

Primăria împreună cu poliţia locală au efectuat 24 de acțiuni de control, 
în 17 situaţii fiind sesizate organele de urmărire penală pentru intervenţii 
neautorizate la monumente istorice sau în zona de protecţie a centrului isto- 
ric. Intervenţiile neautorizate sunt diverse, înlocuirea neavizată a tâmplării- 
lor de la ferestre fiind o situație mai des întâlnită și cu un impact mai ridicat. 

Modificări climatice, evenimente meteorologice grave 
Un factor de risc îl pot constitui fenomenele meteorologice extreme, 
care pot genera degradări ale patrimoniului construit. 


Factori instituționali și de management 

Primăria Municipiului Sighișoara și Fundaţia Mihai Eminescu Trust 
au încheiat un contract, având ca obiect închirierea Turnului Cojocarilor, 
şi un contract de asociere în participaţiune pentru restaurarea Turnului 
Măcelarilor și a bastionului aferent. 

Între Institutul Naţional al Patrimoniului și Primăria Sighișoara a fost 
încheiat un Protocol în vederea protejării patrimoniului cultural al munici- 
piului Sighișoara. 

Trebuie actualizate PUG și PUZ pentru zona construită protejată. 


Protecţie, gestiune și monitorizare 


Limitele monumentului istoric și ale zonei de protecţie 

Limitele monumentului istoric și ale zonei sale de protecţie sunt sufici- 
ente pentru a menţine valoarea universală excepțională; sunt cunoscute atât 
de autoritatea de gestionare, cât și de rezidenţi / comunitatea locală / pro- 
prietarii de terenuri. Este necesară crearea, prin PUG în curs de elaborare, a 
unei zone de protecţie a cadrului natural. 


Sistemul de management / planul de management 
Managementul municipiului se bazează pe Strategia de dezvoltare a 
municipiului Sighișoara pentru perioada 2014—2020 „Orașul muzeu”. 


Educaţie, informare și conștientizare 

Activităţile desfășurate inclusiv în cadrul Centrului Naţional de 
Informare și Promovare Turistică, anul 2017, sunt prezentate în anexa 
raportului extins. 


Managementul vizitatorilor 

Prin Centrul Naţional de Informare și Promovare Turistică în 
Municipiul Sighișoara, autoritățile locale urmăresc promovarea municipiu- 
lui Sighișoara ca valoare istorică, arhitectonică și culturală, pe plan național 
şi internațional. Acest Centru ar trebui să elaboreze planul de management 
al turismului durabil in Sighișoara. 


Recomandări generale pentru spațiile publice 

Asigurarea unei gestionări a vegetației, dezvoltată necontrolat, prin 
consultarea unui specialist peisagist; reabilitarea traseelor de poteci și trepte 
existente pe versanţii dealului și în cimitirele din zona înscrisă în Lista patri- 
moniului mondial; crearea unui mobilier urban adecvat, personalizat pentru 
tipul de spaţiu urban. 


* Conform descrierii sitului și deciziei de înscriere în Lista Patrimoniului Mondial: 
https://whc.unesco.org/en/list/902 

Fig. 1 Turnul Cositorarilor Fig. 2 Zidul în dreptul intrarii în cimitirul evanghelic 
(foto 2017, arhiva INP) (foto 2017, arhiva INP) 


Fig. 3 Zidul de incintă în dreptul Liceului Josef Haltrich 
(foto 2017, arhiva INP) 


132 


2017 


BCMI 


DIN ACTIVITATEA SISTEMULUI PUBLIC DE 
PROTECȚIE A PATRIMONIULUI CULTURAL 


4. 


Fig. 4 


Biserica din Deal 
{foto 2017, arhiva INP) 


Aleea de promenadă în zona estică a Cetății 
{foto 2017, arhiva INP) 

Fig. 5 


Casa pe strada Bastionului 
(foto 2017, arhiva INP) 


Biserici de lemn din Maramureș 
CORNEL CONSTANTIN 


DENUMIREA MONUMENTULUI ISTORIC ÎNSCRIS ÎN 
LISTA PATRIMONIULUI MONDIAL (MI—LPM) 
Biserici de lemn din Maramureș 


PIP MI—LPM cultural, serial 
NUMĂR DE IDENTIFICARE ÎN LPM 904 
ANUL ÎNSCRIERII 1999 
LOCALIZARE GEOGRAFICĂ 
ID Denumire și localizare Coordonate Suprafață  Zonăde Total 
geografice (ha) protecție (ha) 
(ha) 
904 Biserici de lemn 8,94 54,97 63,91 


din Maramureș 


904—001 Bârsana N47 4915.00 2,80 6,19 8,99 
Biserica „Intrarea E24 3 21.00 
Maicii Domnului în 
Biserică”, Bârsana, com. 
Bârsana, jud. Maramureș 


904—002 Budeşti N47 43 26.00 0,60 4,99 5,59 
Biserica „Sf. Nicolae”, E23 58 43.0 
Budeşti, com. 
Budești, jud. Maramureș 


904—003 Desești N47 46 27.00 1,23 8,80 5,57 
Biserica „Sf. Paraschiva”, E23 51 24.00 
Desești, com. 
Desești, jud. Maramureș 


904—004 Teud N47 40 37.00 0,73 484 5,57 
Biserica „Nașterea Maicii  E24 1418.00 
Domnului”, Ieud, com. 
Ieud, jud. Maramureș 


904-005 Plopiș N47 35 30.00 0,29 10,10 10,39 
Biserica „Sf. Arhangheli”, E23 36 16.00 
Plopiș, com. 
Sisești, jud. Maramureș 

904—006 Poienile Izei N47 41 56.00 0,98 5,75 6,73 
Biserica „Sf. E24 6 54.00 


Paraschiva”, Poienile 
Izei, com. Poienile 
Izei, jud. Maramureş 


904—007 Rogoz N47 28 12.00 0,58 7,29 7,87 
Biserica „Sf. Arhangheli”, E23 55 42.00 
Rogoz, or. Târgu 
Lăpuș, jud. Maramureș 


904—008 Șurdești N47 36 24.00 1,73 7,01 8,74 
Biserica „Sf. Arhangheli”, E23 45 24.00 
Şurdeşti, com. 
Sisești, jud. Maramureș 


Atribute care exprimă Valoarea Universală Excepţională (OUV)* 
criteriul (iv) — să fie un exemplu excepţional al unui tip de clădire, 
ansamblu sau peisaj arhitectural sau tehnologic care ilustrează o etapă 
semnificativă / etape semnificative în istoria umanităţii: 

Bisericile de lemn din Maramureş sunt exemple excepționale ale 
arhitecturii vernaculare religioase în lemn, care a rezultat din 
schimburile între tradiţiile religioase ortodoxe și influenţele gotice, 

într-o interpretare specific vernaculară a tradițiilor construirii în 
lemn, arătând un nivel artistic înalt şi maturitate a deprinderilor 
meşteşugurilor construirii . 


Factori care influențează autenticitatea 
şi integritatea proprietăți 


Construcții și dezvoltare 

Dezvoltarea comercială sau industrială este irelevantă în întreaga zonă. 

Infrastructura turistică nu poate avea decât un impact pozitiv actual și 
de perspectivă, cu condiția respectării prevederilor regulamentelor de urba- 
nism și ale avizelor tehnice ale Ministerului Culturii și Identităţii Naţionale. 

Poluare — Deșeurile solide, atât cele industriale, cât și cele menajere ca 
şi poluarea apelor de suprafață pot avea un impact negativ în viitor. 

Condiţii locale care afectează starea fizică. Atât vântul, cât și umidita- 
tea relativă (ca și apele pluviale sau freatice la Șurdești ) au un impact negativ. 

Utilizarea socială / culturală a patrimoniului construit 

Utilizarea religioasă a bisericilor de lemn (în deplin acord cu funcţiu- 
nea originară) nu poate avea decât un impact pozitiv, atât în prezent, cât și în 
viitor. Modificările de identitate și de coeziune socială, ca și cele ale mijloa- 
celor de existență, migraţia, schimbările din rândul populaţiei și al comuni- 
tăților locale, au un impact atât pozitiv, cât și negativ. 

Modificări climatice, evenimente meteorologice grave 

Furtunile cu vânt foarte puternic și descărcări electrice, precum cea din 
data de 17 septembrie 2017, pot avea un impact negativ grav, date fiind for- 
mele elansate ale turnurilor acestor biserici. Pentru viitor trebuie prevăzute 
cercetări privind comportamentul structural — în special al turnurilor — la 
astfel de solicitări neîntâlnite anterior. 

Evenimente ecologice și geologice neașteptate 

(incendii, alunecări de teren) 

Având în vedere materialul (lemn) din care sunt construite bisericile, 
incendiile (de origine naturală) constituie un potenţial pericol major. Trebuie 
pregătit un program de echipare a tuturor bisericilor cu instalații paratrăsnet 
moderne, de alarmare și de stingere a incendiilor. 

Factori instituţionali și de management 

Activitățile de cercetare/urmărire de mic sau mare impact (anchete pe 
teren, chestionarea vizitatorilor, relevee, prelevarea de probe, etc.), activită- 
tile de gestiune nu pot avea decât un rol benefic. 


Protecţie, gestiune și monitorizare 


Limitele componentelor monumentului istoric serial 

şi zonele lor de protecţie 

Există stabilite zone de protecţie care sunt suficiente pentru menţinerea 
valorii universale excepţionale a monumentelor la toate cele opt biserici de 
lemn. Limitele lor sunt cunoscute atât de către autorităţi, cât și de către rezi- 
denţi, comunităţile locale și proprietarii de terenuri. 

Plan de gestiune 

Bisericile de lemn din Maramureș înscrise în LPM sunt folosite în cult 
ca biserici de parohie — Budești, Desești, Plopiș, Șurdești — sau ca paraclise 
ale bisericilor de parohie - Bârsana, Ieud, Poienile Izei, Rogoz. Modul de 
folosire al bisericilor nu a fost modificat de la înscrierea lor în LPM. 

Planul anual de protecţie și gestiune a monumentelor înscrise în LPM, 
nu a fost întocmit. 

Consiliul Judeţean Maramureș prin Direcţia de Dezvoltare Regională a 
întocmit proiectul „Circuitul Bisericilor de lemn din Transilvania de Nord”, 
care a avut ca obiect șaisprezece biserici din zonă, printre care și șapte bise- 
rici din lemn înscrise în LPM. 

Managementul nu este decât parțial adaptat pentru menţinerea valorii 
universale a proprietăților. Există o coordonare între entitățile și nivelurile 
administrative implicate în managementul sitului însă ea poate fi ameliorată. 


Resurse financiare 

Bugetul de care se dispune pentru conservare/întreţinere este insufici- 
ent pentru nevoile esențiale ale managementului și împiedică serios capaci- 
tatea de gestiune. 

Resurse financiare alocate — Fonduri europene POR, măsura 5.1 — 
Biserica din sat Plopiș. 


Resursele umane 

La gestionarea bunurilor patrimoniului mondial participă perma- 
nent 5% din personal iar ca sezonieri 95%; personal plătii 5% iar bene- 
voli 95%. Există resurse umane adaptate gestionării patrimoniului mon- 
dial; un program este pus în operă — Circuitul Bisericilor de lemn din 
Transilvania de Nord; toate competențele tehnice au fost transmise celor 
care gestionează bunul. 


Educaţie, informare și conștientizare 

Există panouri standardizate cu emblema patrimoniului mondial, în 
limbile română, engleză și franceză, la toate bisericile de lemn din judeţul 
Maramureș aflate pe Lista Patrimoniului Mondial; obiectivele sunt semnali- 
zate rutier în mod corespunzător, iar localitățile sunt semnalizate cu pano- 
uri aflate la intrarea și ieșirea din localitate. 

'Toate bisericile au puncte de informare turistică cu grupuri sanitare, 
nou construite. 

S-au editat pliante și postere pentru toate monumentelor istorice 
cuprinse în proiectul „Circuitul Bisericilor de lemn din Transilvania de 
Nord”, inclusiv cele șapte din Lista Patrimoniului Mondial; 

Managementul vizitatorilor 

Numărul vizitatorilor este în ușoară creștere în ultimii ani, dar zonele 
lor de provenienţă s-au schimbat puţin. Utilizarea de către vizitatori a bunu- 
lui de patrimoniu mondial este gestionată, dar se pot aduce ameliorări. La 
cele opt biserici de lemn din judeţul Maramureș nu se percepe taxă de intrare. 

Concluzii şi recomandări 


Probleme semnalate 

În perioada 05—08.11.2017 a fost făcută o vizită pentru evaluarea gra- 
dului de protecţie al celor opt biserici de lemn din județul Maramureș înscrise 
pe Lista Patrimoniului Mondial. Cu această ocazie au fost făcute următoa- 
rele constatări generale: 

Având în vedere că bisericile sunt construite în întregime din lemn, ca și 
faptul că ele sunt relativ izolate în cadrul localităților, având amplasamente 
mai greu accesibile, primul dintre factorii ce pot avea efecte extrem de grave 
asupra lor ar fi producerea unui incendiu. 

Principalele surse ale acestuia ar fi: 

— focul deschis provenind de la lumânările aprinse în biserică, dar și 

de la cele din cimitir sau de la aprinderea gunoiului din preajmă; 

— instalaţiile elecirice interioare, instalaţiile de încălzire sau 
de iluminat; 

—  trăsneltele — deși bisericile sunt prevăzute cu paratrăsnete, în unele 
cazuri instalaţiile sunt vechi și deteriorate, nemaifăcând faţă în 
caz de trăsnet; 

— bisericile, cu excepţia aceleia din Rogoz, nu au sisteme de sem- 
nalizare a incendiilor, nu sunt prevăzute cu hidranţi si nu au pază 
conf. lege 564/19.10.2001; 

— nicio biserică nu are întocmit un plan de evacuare al obiectelor de 
patrimoniu în cazul apariţiei unei situaţii de urgență; 

— nerespectarea regimului zonelor de protecţie ale bisericilor de 
lemn: în unele cazuri — Poienile Izei, Ieud sau Desești — se con- 
stată ridicarea unor clădiri noi (sau pod din beton armat la Desești) 
cu gabarite și regim de înălțime, materiale de finisaj și colorit al 
fațadelor aflate într-un contrast supărător cu specificul tradițio- 
nal al zonei. 

Pentru fiecare biserică în parte s-a făcut prezentarea completă în cadrul 

raportului detaliat. 

Măsuri de remediere. Pentru remedierea lipsurilor semnalate sunt nece- 
sare următoarele măsuri: 

— Amenajarea de locuri speciale pentru aprinderea lumânărilor, 
amplasate în locuri avizate de către DJP Maramureș și IGSU. La 
fiecare biserică trebuie numit un responsabil care să supravegheze 
cimitirele la sărbători. Punctele PSI, de cele mai multe ori înve- 
chite și deteriorate, trebuie reamenajate și dotate corespunzător. 

— Este imperios necesară verificarea, redimensionarea și înlocu- 
irea instalaţiilor electrice interioare. Trebuie urgent verificate, 
reparate sau înlocuite instalaţiile de paratrăsnei care trebuie veri- 
ficate anual; trebuie instalaţi senzori de fum (care există numai 
la biserica din Rogoz) și semnalizare în caz de incendiu, ampla- 
sarea acestora fiind făcută în așa fel încât să nu afecteze pictura 
plafoanelor. 

— Este necesară întocmirea și avizarea PUZ, care să stabilească 
zonele de protecţie ale bisericilor de lemn și care vor trebui să pre- 
vadă și instalarea de hidranți, ca și amenajarea drumurilor de acces. 

— În viitor trebuie asigurată paza bisericilor care deţin în cele mai 
multe dintre cazuri pictură interioară, icoane și obiecte de mobi- 
lier de mare valoare. 


Priorităţi 

— Remedierea tuturor aspectelor negative semnalate pe linie de PSI, 
având în vedere faptul că bisericile sunt construite în întregime din 
lemn și amplasate izolat în cadrul localităților. 

— Rezolvarea problemelor de umiditate interioară care accentuează 
procesele de degradare ale picturii. 

— Înlocuirea învelitorilor la cea mai mare parte dintre bisericile de 
lemn, cele existente având o vechime de peste 20 de ani și fiind 


foarte degradate. 
Fig. 3 Desești (foto 2017, arhiva INP) Fig. 4 Ieud (foto 2017, arhiva INP) 
i 
Fig. 5 Poienile Izei (foto 2017, arhiva INP) Fig. 6 Plopiș (foto 2017, arhiva INP) 

Cetățile dacice din Munţii Orăștiei 
ȘTEFAN BÂLICI 


DENUMIREA MONUMENTULUI ISTORIC ÎNSCRIS ÎN 
LISTA PATRIMONIULUI MONDIAL (MI—LPM) 
Cetățile dacice din Munţii Orăștiei 


PIP MI—LPM cultural, serial 
NUMĂR DE IDENTIFICARE ÎN LPM 906 
ANUL ÎNSCRIERII 1999 
LOCALIZARE GEOGRAFICĂ 
ID Denumire și localizare Coordonate Suprafață  Zonăde Total 
geografice (ha) protecție (ha) 
(ha) 
906 Cetățile dacice din — — — 


Munţii Orăștiei 


906—001 Sarmizegetusa Regia N45 37 23.00 17,83 258 275,83 
Grădiştea de Munte, E23 18 43.00 
com. Orăștioara de 
Sus, jud. Hunedoara 


906—002 Costeşti-Cetățuie N45 4134.00 — — — 
Costești, com. Orăştioara  E23 8 47.00 
de Sus, jud. Hunedoara 


906-003  Costești-Blidaru N45 40 0.00 0,5 46,2 46,7 
Costești, com. Orăștioara  E23 9 47.00 
de Sus, jud. Hunedoara 


906-004  Luncani-Piatra Roșie N45 36 11.00 1,2 11,3 12,5 
Luncani, com. E23 9 0.00 
Boșorod, jud. Hunedoara 

906-005 Bănița N45 28 0.00 — — — 
Bănița, com. E23 13 0.00 
Bănița, jud. Hunedoara 

906-006 Căpâlna N45 48 0.00 — — — 
Căpâlna, com. E23 36 0.00 


Săsciori, jud. Alba 


Declaraţia de Valoare Universală Excepţională* 

Ridicate în secolele Ta. Chr. — I. p. Chr., Cetățile dacice din Munţii 
Orăștiei demonstrează o particulară şi unică fuziune a tehnicilor 
și conceptelor arhitecturii militare și religioase din Epoca târzie a 
fierului din Europa. Cele 6 cetăţi, nucleul Regatului Dacic, au fost 
cucerite de romani la începutul secolul al II lea p. Chr. Toate ele- 
mentele constructive ale cetăților, ce au rămas într-o stare de con- 
servare foarte bună, alături de contextul natural excepțional, oferă 
o imagine spectaculoasă a unei civilizaţii viguroase și inovative. 
Dealul fortificat și succesorul său evoluat, oppidum, au fost carac- 
teristice pentru epoca târzie a fierului în Europa, iar cetăţile dacice 
sunt exemple remarcabile ale acestui tip de apărare. 


Atribute care exprimă Valoarea Universală Excepţională (OUV)* 


criteriul (îi) — să ilustreze un schimb major de valori umane, de-a lun- 
gul unei perioade de timp sau în cadrul unei arii culturale, privitor la 

evoluții în arhitectură sau tehnologie, arte monumentale, planificare 
urbană sau a peisajului: 
Cetățile dacice reprezintă o fuziune a tehnicilor și conceptelor arhi- 
tecturii militare care au creat un stil unic. 
criteriul (iii) — să poarte o mărturie unică sau cel puțin excepțională 
privind o tradiție culturală sau o civilizație care continuă să existe sau 
care a dispărut: 
Regatele geto-dace de la sfârsitul mileniului I a. Chr. au atins un 
nivel excepțional socio-economic și cultural simbolizat prin acest 
grup de cetăți. 
criteriul (iv) — să fie un exemplu excepțional al unui tip de clădire, 
ansamblu sau peisaj arhitectural sau tehnologic care ilustrează o etapă 
semnificativă / etape semnificative în istoria umanității: 
Dealul fortificat şi succesorul lui mai evoluat, oppidum, au fost 
caracteristice pentru epoca târzie a fierului în Europa, și cetăţile 
dacice sunt exemple excepționale ale acestui tip de fortificaţii. 


Factori care influenţează autenticitatea și integritatea 
monumentului istoric înscris în Lista Patrimoniului Mondial 


Conservare 

Principalele probleme de conservare, prezente la toate cetăţile, sunt 
desprinderile de blocuri și prăbușirile locale de parament, combinate cu dete- 
riorarea materialului litic, provocată de factori fizici și biologici. Această 
patologie generală are accente critice, care necesită intervenţii de urgenţă, 
prin sprijiniri și acoperiri temporare. Sunt necesare intervenţii de anvergură 
pentru conservarea, restaurarea și punerea în valoare a siturilor, combinate 
cu măsuri de control al vegetației și gestiune a peisajului. 

Faţă de aceste măsuri generale, fiecare cetate prezintă particulari- 
tăți. Astfel, la Sarmizegetusa Regia, factorilor de degradare deja menţio- 
nați li se adaugă prăbușirea arborilor bolnavi — în ultimii ani, de când se 
fac înregistrări atente, peste 100 de blocuri din ziduri au fost dislocate sau 
distruse de căderea arborilor. Acest fenomen pune în pericol și vizitatorii 
sitului. Consiliul Judeţean Hunedoara, administratorul sitului, a realizat o 
primă campanie de identificare și marcare în vederea eliminării arborilor 
bolnavi. Prima campanie de extragere a arborilor se va desfășura la înce- 
putul anului 2018. În privința conservării și restaurării, în 2017 s-a pus în 
aplicare proiectul „Întreţinere, restaurare, conservare la monumentul isto- 
ric Sarmizegetusa Regia-Grădiștea de Munte”, prin care au fost înlocuiți stâl- 
pii de lemn ai Templului mare circular și parapetul care mărginește Drumul 
pavat. Institutul Naţional al Patrimoniului a inițiat în noiembrie 2017, la 
solicitarea Consiliului Judeţean Hunedoara, studiile și cercetările prelimi- 
nare necesare realizării unui proiect pentru sectoarele cercetate ale sitului 
arheologic. Finalizarea studiilor este programată pentru jumătatea anului 
2018, iar la finele anului va fi încheiată și prima fază de proiectare, DALI 
(Documentaţie de avizare a lucrărilor de intervenţie). La Costești-Cetăţuie, 
o situaţie particulară este generată de prezenţa unor elemente constructive 
fragile: segmente consisente din elevația de cărămidă crudă se conservă la 
cele două turnuri (T1, T2) situate pe platoul superior. Ambele sunt acoperite 

cu structuri provizorii de protecție ridicate în anii '80, care nu mai își mai 
îndeplinesc rolul — și pe care nu l-au îndeplinit niciodată în totalitate, din 
cauza streșinilor prea mici și a scurgerii apei în interiorul turnurilor. Astăzi 
cele două acoperiri sunt în stare critică și trebuie înlocuite. De asemenea, în 
cazul templelor, săpăturile arheologice care nu au fost urmate de măsuri de 
conservare și protecţie pe termen lung pun probleme grave de deteriorare a 
materialului litic al plintelor. La Costești-Blidaru sistemele particulare de 
zidărie, cu blocuri mari intercalate în zidării de piatră brută, sunt degradate 
în lipsa intervențiilor curente necesare acestui fragil sistem de construcție. 
La Piatra Roșie sunt în mod special necesare intervenţii la elementele excep- 
tionale - scara monumentală și poarta incintei superioare, dar și la zidurile 
din piatră brută ale incintei exterioare. La Bănița, poarta cetății, cu scara de 
acces sunt greu recognoscibile (acoperite de depuneri de pământ și vege- 
tație) reprezentând o prioritate de intervenţie pentru recuperare, conser- 
vare și punere în valoare. De asemenea, fortificația medievală de pe versan- 
tul dealului este în curs de deteriorare gravă și necesită intervenţii urgente. 
La Căpâlna este de semnalat, în plus față de problemele generale ale cetăți- 
lor dacice, starea de degradare a stâncii din vecinătatea turnului, cauzată de 
expunerea îndelungată la factorii de mediu, fără aplicarea unor măsuri de 
conservare. Proiectului de restaurare (2011) realizat la inițiativa Consiliului 
Judeţean Alba, deși a fost inclus în Programul Naţional de Restaurare, nu i 
s-au alocat fonduri pentru execuție. Între timp acest proiect nu mai reflectă 
starea de degradare a monumentului. 

La cele prezentate, se adaugă problemele cauzate de lipsa unor sisteme 
de pază și protecţie a siturilor: în special vandalismul, distrugerile cauzate 
de braconajul arheologic și cele generate de ritualuri desfășurate în legătură 
cu templele antice. 

Nu în ultimul rând, dată fiind apartenenţa cetăților dacice la Parcul 
Natural Grădiștea Muncelului — Cioclovina (cu excepția cetății Căpâlna), 
este necesară abordarea integrată a problemei conservării, simultan prin 
prisma atributelor și criteriilor naturale și culturale. 


Construcţii și dezvoltare 

Riscul unui impact negativ asupra seriei de situri ca urmare a unor pro- 
iecte de dezvoltare edilitară sau imobiliară este deocamdată redus, dar și 
inegal. În cazul cetăților Costești-Cetăţuie, Bănița și Căpâlna, care sunt 
în contact apropiat cu așezări active, potenţialul unui impact negativ indi- 
rect asupra cadrului mai larg decât situl propriu-zis (ceea ce în termenii 
Patrimoniului Mondial se numește setting—cadru) sau în zona de protecție 
este foarte ridicat. Dar și în cazurile cetăților Piatra Roșie și Sarmizegetusa 
riscul apariţiei unor construcții neadecvate în cadrul mai larg al siturilor este 
real. Pe Valea Grădiştii au apărut deja, în ultimii ani, o serie de construc- 
ţii care depășesc scara arhitecturii locale și afectează peisajul local. Aceste 
aspecte însă nu pot fi controlate în condiţiile inexistenţei unor reglemen- 
tări urbanistice detaliate — PUZCP (Plan urbanistic zonal pentru zone con- 
struite protejate) — sau chiar a celor de nivel mai general — PUG (Plan urba- 
nistic general). 

Problema trebuie abordată urgent, prin autorităţile locale și MDRAP, 
care au atribuţii legale în acest sens. 

Infrastructura de transport 

În prezent niciunul dintre situri nu este afectat de infrastructura de 
transport, dacă nu luăm în considerare problemele vechi — distrugerea pro- 
babilă a unei părți importante a aşezării civile de la Bănița odată cu constru- 
irea căii ferate Simeria-Petroșani-Tg. Jiu-Filiași (magistrala CFR 202). Tot 
aici, lucrările recente de modernizare a căii ferate au lăsat albia pârâului și 
poalele dealului marcate de neglijența și lipsa totală de considerație pen- 
tru mediu pe care multe șantiere de infrastructură le arată. Materiale de con- 
strucție rămase împrăștiate afectează zona limitrofă a sitului. 

Accesul către situri este deosebit de anevoios — cu excepția 
Sarmizegetusei și a Cetăţuii de la Costești. Drumul de acces la Sarmizegetusa 
a fost modernizat recent, asfaltat și prevăzut cu parcări locale și o parcare 
mai generoasă, deși insuficientă, la capătul de pe Valea Albă, în apropie- 
rea sitului. Amenajarea drumurilor de acces — carosabile și pietonale — pen- 
tru celelalte situri este absolut necesară, fără ca prin aceasta să se înțeleagă 
necesitatea de a moderniza fără discernământ. Deocamdată nu sunt anun- 
ţate noi proiecte de infrastructură. 


Utilizarea socială / culturală a patrimoniului construit 

Principalele utilizări social-culturale ale siturilor sunt cercetarea și 
vizitarea, ambele fiind sezoniere. Niciuna nu beneficiază de infrastruc- 
tură corespunzătoare, deși Șantierul arheologic „Cetățile dacice din Munţii 
Orăștiei” coordonat de Universitatea Babeș-Bolyai din Cluj-Napoca se 
bucură din acest an de o bază nouă de cercetare, amenajată în fosta școală a 
satului Grădiștea de Munte. 

Cea mai problematică formă de utilizare actuală a siturilor, din punct 
de vedere al impactului potenţial negativ pe care îl are asupra monumente- 
lor, este utilizarea lor pentru ritualuri și practici spirituale, care implică une- 
ori și interacţiune cu monumentul și utilizarea de candele și lumânări, care 
pot genera incendii de vegetaţie, cu efecte dezastruoase pentru monumente. 

Nu includem aici braconajul arheologic, acesta depășind sfera utiliză- 
rii sociale sau culturale și trecând în zona infracțională. Acest fenomen este 
activ, iar pentru a putea fi controlat necesită instituirea unui sistem de pază a 
siturilor. În cazul Sarmizegetusa Regia, aceste practici au dispărut odată cu 
asigurarea pazei permanente a sitului. 


Paza și protecția 

Lipsa qvasi-generalizată a pazei siturilor înscrise în Lista Patrimoniului 
Mondial este cauzată de imposibilitatea aplicării prevederilor legale privi- 
toare la asigurarea pazei cu titlul gratuit de către Jandarmeria Română. Cu 
toate acestea, deși paza permanentă nu este asigurată, un prim pas a fost 
făcut, iar jandarmii din postul permanent de la Sarmizegetusa patrulează 
periodic în teritoriul sitului și al cetăților învecinate. Soluţionarea acestei 
probleme trebuie să urmărească atât îndreptarea cadrului normativ (corela- 
rea L 564/2001 cu HG 1486/2005), cât și prevederea unor proceduri de pază 
adecvate pentru situri arheologice și monumente istorice. 

De asemenea, asigurarea pazei depinde în mod direct de clarificarea 
regimului de proprietate și administrare al siturilor. 


143 


Protecţie, gestiune și monitorizare 


Limitele componentelor monumentului istoric serial 

şi zonele lor de protecţie 

Limitele siturilor și ale zonelor lor de protecție necesită analiză și 
revizuire în funcție de datele noi produse de cercetare. Cel puţin în cazul 
Sarmizegetusei, limita actuală a sitului înscris în Lista Patrimoniului 
Mondial nu cuprinde întreg sistemul defensiv, iar așezarea civilă este cu 
totul exclusă. Sunt necesare cercetări aprofundate de topografie și arheolo- 
gie, pentru a putea eventual reconsidera aceste limite. Cele mai utile inves- 
tigaţii care pot servi acestui scop sunt cele LiDAR. Acestea trebuie să anali- 
zeze un teritoriu mai larg — al ansamblului sistemului de fortificare teritorial 
— nu doar cel al celor șase cetăţi incluse în Lista Patrimoniului Mondial. 

Toate limitele vor trebui preluate în documentaţiile de urbanism. 


Plan de gestiune 

Nu există un plan de gestiune, iar sistemul general de reglementare a 
protecției și gestiunii monumentelor istorice înscrise în Lista Patrimoniului 
Mondial se află în curs de revizuire, după expirarea sa în 2015. 


Resurse financiare şi umane 

Anual Consiliul Judeţean Hunedoara alocă fonduri din bugetul pro- 
priu pentru asigurarea funcționării Serviciului Public de Administrare a 
Monumentelor Istorice care gestionează situl Sarmizegetusa Regia. În 2017 
Consiliul Judeţean Hunedoara a alocat fonduri pentru execuţia lucrărilor 
prevăzute în proiectul „Întreţinere, restaurare, conservare la monumentul 
istoric Sarmizegetusa Regia-Grădiștea de Munte” și pentru faza de studii 
și cercetări pregătitoare pentru un nou proiect de conservare, restaurare și 
punere în valoare a sitului Sarmizegetusa, elaborate de Institutul Naţional al 
Patrimoniului. În 2018 va aloca în continuarea fondurile necesare finaliză- 
rii primei faze a proiectului, DALI. Pentru celelalte situri însă nu se pot face 
investiţii atâta timp cât nu se rezolvă problema regimului de proprietate și de 
administrare, urmată de înscrierea în Cartea funciară. 

Resursele umane sunt limitate, din aceleași considerente — doar șase 
persoane alcătuiesc Serviciul din cadrul CJ Hunedoara. Acest efectiv de 
personal va trebui suplimentat după ce se clarifică statutul celorlalte situri. 
Mai accentuată este lipsa de personal la nivel central, unde în secția de spe- 
cialitate dedicată Patrimoniului Mondial din cadrul Institutului Naţional 
al Patrimoniului funcționează doar 2 persoane, mult sub necesar și sub 
numărul de posturi atribuite prin act normativ în 2016 (HG 908/2016) — 
6 posturi, încă nealocate de facto. 


Studii științifice, proiecte de cercetare 

Cercetările arheologice sistematice continuă anual în situl 
Sarmizegetusa Regia și mai recent au fost reluate și la Costești-Cetăţuie. În 
cursul anului 2017 au fost realizate cercetări arheologice preventive în situl 
Sarmizegetusa Regia, în vederea pregătirii proiectului de restaurare. În ace- 
lași scop au fost inițiate o serie de cercetări aplicate — cercetare geotehnică, 
petrografică, expertiză tehnică, releveu și studiu istoric preliminar — care 

vor continua în 2018 cu alte studii și cercetări cu rol de fundamentare a inter- 
vențţiilor de restaurare. 


Proiecte de restaurare 

În 2017 a fost implementat proiectul „Întreţinere, restaurare, conser- 
vare la monumentul istoric Sarmizegetusa Regia-Grădiștea de Munte” și a 
fost iniţiat proiectul de conservare, restaurare și punere în valoare a sitului, 
a cărui primă etapă — DALI — se va încheia la finele anului 2018. 


Educaţie, informare și conștientizare 

Situl Sarmizegetusa beneficiază de proiecte dedicate de informare 
a publicului (Ziua porților deschise — Universitatea Babeș-Bolyai, Cluj- 
Napoca), precum și de un sistem de interpretare prin infrastructură fizică 
(panouri explicative) și audio (audioghiduri). La cetatea Piatra Roșie se orga- 
nizează, de asemenea, anual Ziua porţilor deschise (Muzeul Civilizației 
Dacice și Romane, Deva; Universitatea de Vest, Timișoara; Fundaţia Dacica, 
Alun), prilej pentru activităţi cu rol educativ și de conștientizare. La Căpâlna 
există un panou general de informare recent instalat. Celelalte situri nu au 
nici măcar panouri generale sumare. Tot ceea ce se mai întâlnește sunt pano- 
uri vechi, din perioada înscrierii în Lista Patrimoniului Mondial, rudimen- 
tare și puternic deteriorate, ilizibile. 


Managementul vizitatorilor 

Numărul de vizitatori la Sarmizegetusa a ajuns la peste 70.000 în 
2017, în creștere continuă faţă de anii anteriori (peste 60.000 în 2016; peste 
30.000 în 2015; 28.000 în 2014; 26.000 În 2013; 10.000 în 2012). Pentru 
celelalte cetăți nu există date oficiale privind numărul de vizitatori (neperce- 
pându-se bilet de acces). 

Nu există un centru de primire a vizitatorilor în zona cetăților, după 
cum nu există un plan de preluare și distribuire a vizitatorilor către toate 
siturile și punctele de atracţie. Acestea vor trebui realizate, odată cu 
Programul de protecţie și gestiune, după clarificarea regimului de proprie- 
tate și administrare. 


Concluzii și recomandări 

La baza situaţiei actuale a Cetăţilor dacice, care poate fi caracterizată 
ca fiind o situație gravă, se află problemele de natură legislativă și adminis- 
trativă, respectiv neconcordanţele între reglementările legale privind protec- 
ţia ariilor naturale și a monumentelor istorice și regimul fondului forestier, 
lipsa unui administrator legal al siturilor și neînscrierea în cartea funciară. 
Toate acestea blochează posibilitatea de a finanța lucrări la patru din cele 
şase cetăți (Sarmizegetusa are un regim special, fiind trecută în administra- 
rea CJ Hunedoara; Căpâlna se află în proprietatea Comunei Săsciori). Aceste 
probleme pot fi rezolvate doar printr-un demers concertat al tuturor facto- 
rilor de decizie din domeniile implicate — cultură, natură, silvicultură, pază 
și protecţie. În același timp, trebuie soluționată fără întârzieri suplimentare 
reglementarea sistemului de protecţie și gestiune a siturilor UNESCO. Se 
va putea apoi iniţia elaborarea unui program de protecţie și gestiune pen- 
tru monumentul istoric serial, incluzând un plan de conservare și restaurare. 

Fig. 1 Costești-Blidaru: parament destructurat între tur- Fig. 3a Sarmizegetusa Regia: Templul Fig. 3b Sarmizegetusa Regia: Sarmizegetusa Regia: 
nurile III și IV. (foto Șt. Bâlici, arhiva INP) mare circular, înainte de interven- Templul mare circular, după intervenţie 

tie (foto septembrie 2017, (foto noiembrie 2017, P. Mortu, arhiva INP) 

P. Mortu, arhiva INP) 


Fig. 4 Costești-Cetăţuie: Turnul-locuinţă 2, soclu din pia- 
tră și elevaţie din cărămidă crudă, în curs de deteri- 
orare accentuată (foto Șt. Bâlici, arhiva INP) 


Fig. 2 Sarmizegetusa Regia: blocuri cu desprinderi de material, inelul exterior al 
Templului mare circular. (foto Șt. Bâlici, arhiva INP) 

Conform descrierii sitului și deciziei de înscriere în Lista Patrimoniului Mondial: 
https://whc.unesco.org/en/list/906 

Lista specialiștilor, experţilor și 


verificatorilor tehnici în domeniul 
protejării monumentelor istorice, 


atestaţi în cursul anului 2017' 


Nr. Crt. Nr. și data emiterii Nume și prenume Localitatea 

1 580 S/ Petre Cristina Curtea de Argeș, judeţ Argeș 
23.02.2017 

2 5815/ Kis Imola Satu Mare, județ Satu Mare 
23.02.2017 

3 582 S/ Puie Ananie Timișoara, judeţ Timiș 
23.02.2017 

4 583 5 / Banu Adrian București 
23.02.2017 

5 584 5/ Necula Elena-Teodora Pogoanele, judeţ Buzău 
27.04.2017 

6 585 S/ Ungureanu Elena Ramona Pitești, judeţ Argeș 
27.04.2017 

7 586 5/ Grigoraș Dănuţ Botoșani, judeţ Botoșani 
27.04.2017 

8 587 S/ Socol Mihai Deva, judeţ Hunedoara 
27.04.2017 

9 588 S/ Mohonea Victor Tulcea, judeţ Tulcea 
27.04.2017 

10 580 S/ Dragoș Cristiana Mădălina București 
20.11.2017 

11 590 8/ Socol Mihai Deva, județ Hunedoara 
20.11.2017 

12 5915/ Breaz Ovidiu Sibiu, județ Sibiu 
20.11.2017 

13 592 $/ Buzura Oana Ancuţa Cluj-Napoca, județ Cluj 
20.11.2017 

14 593 S/ Enache Andreea București 
14.12.2017 

15 504 8S/ Pîrvu Claudia Georgeta Ploiești, județ Prahova 
14.12.2017 

16 595 85/ Chiriac Ionel București 
14.12.2017 

17 596 5/ Vincze Szilard Alpar Cluj-Napoca, judeţ Cluj 
14.12.2017 

1 Extras din Registrul specialiștilor în domeniul protejării monumentelor istorice și 


Registrul experţilor și verificatorilor tehnici în domeniul protejării monumentelor istorice. 
Registrele complete pot fi consultate la următoarele adrese web: https:/Avww.culturadata.ro 

Domeniul/specializarea Profesie 
Conservare / restaurare pictură murală - 6; Executare lucrări - E Pictor restaurator 
Studii, cercetări și inventariere monumente istorice - 3; Elaborare Istoric 


de studii, cercetări și inventariere monumente istorice - A 


Consolidare / restaurare structuri istorice - 4; Executare lucrări 
- E; Dirigentare lucrări - F; Urmărirea comportării în timp și 
monitorizarea MI - G 


Inginer constructor 


Inginerie instalaţii electrice - 5; Șef proiect specialitate - D; Inginer 
Executare lucrări - E 

Conservare/restaurare pictură murală - 6; Conservare/ Restaurator 
restaurare pictură pe lemn - 7; Șef proiect specialitate - D; 

Executare lucrări - E 

Urbanism istoric - 2; Șef proiect specialitate - D Urbanist 


Restaurare arhitectură - 1; Consolidare / restaurare structuri 
istorice - 4; Inginerie instalaţii sanitare și termice - 5; Dirigentare 
lucrări: inginerie instalaţii sanitare și termice - F; Urmărirea 
comportării în timp și monitorizarea MI - G 


Inginer constructor 


Restaurare arhitectură -1; Consolidare / restaurare structuri isto- 
rice - 4; Executare lucrări - E 


Inginer constructor 


Consolidare / restaurare structuri istorice - 4; Șef proiect 
specialitate - D 


Inginer constructor 


Restaurare arhitectură - 1; Șef proiect specialitate - D 


Arhitect 


Restaurare arhitectură - 1; Consolidare / restaurare structuri isto- 
rice - 4; Dirigentare lucrări - F; Urmărirea comportării în timp și 
monitorizarea MI - G 


Inginer constructor 


Restaurare arhitectură - 1; Consolidare / restaurare structuri 
istorice - 4; Executare lucrări - E; Dirigentare lucrări - F 


Inginer constructor 


Inginerie instalaţii electrice - 5; Șef proiect specialitate - D; 
Executare lucrări - E 


Inginer 


Urbanism istoric - 2; Studii, cercetări și inventariere monu- 
mente istorice - 3; Elaborare de studii, cercetări și inventariere 
monumente istorice - A; Șef proiect de specialitate: urba- 
nism istoric - D 


Arhitect 


Restaurare arhitectură - 1; Șef proiect specialitate - D 


Arhitect 


Consolidare / restaurare structuri istorice - 4; 
Dirigentare lucrări - F 


Inginer constructor 


Inginerie instalaţii termice, sanitare, electrice - 5; Șef proiect 
specialitate - D 


Inginer instalaţii 

18 597 S/ Matei Elena Iuliana Buzău, judeţ Buzău 
14.12.2017 

19 598 S/ Matei Cătălin Buzău, judeţ Buzău 
14.12.2017 

20 599 S/ Gemănar Ionel Ciorogârla, judeţ Ilfov 
14.12.2017 

21 169 E/ Cândea Ionel Brăila, judeţ Brăila 
23.02.2017 

22 170 E/ Kovács Zsolt Cluj-Napoca, județ Cluj 
23.02.2017 

23 171 E/ Nagy Bela Sfântu Gheorghe, județ Covasna 
23.02.2017 

24 172 E / Cozma Radu-George Iași, judeţ Iași 
23.02.2017 

25 173 E/ Postolache Luminiţa-Dana București 
20.11.2017 

26 174 E/ Darida loan București 
20.11.2017 

27 175 E/ Szabo Erzsebet Cluj-Napoca, judeţ Cluj 
20.11.2017 

28 176 E/ Median Șerban-Marius București 
14.12.2017 

Inginerie instalații termice, sanitare, electrice - 5; Șef proiect Inginer 
specialitate - D 

Inginerie instalaţii termice, sanitare - 5; Șef proiect Inginer 
specialitate - D 

Conservare/restaurare pictură mural ă - 6; Conservare/restaurare Restaurator 
decoraţii piatră, stucatură- 9; Executare lucrări - E 

Studii, cercetări și inventariere monumente istorice - 3; Elaborare Istoric 


de studii, cercetări și inventariere monumente istorice - A 


Studii, cercetări și inventariere monumente istorice - 3; Elaborare 
de studii, cercetări și inventariere monumente istorice - A 


Istoric de artă 


Consolidare/restaurare structuri istorice - 4; Elaborare studii, Inginer constructor 
cercetări și expertize asupra monumentelor istorice - A; Șef 

proiect specialitate - D 

Consolidare/restaurare structuri istorice - 4; Elaborare studii, Inginer constructor 


cercetări și expertize asupra monumentelor istorice - A; Șef 
proiect specialitate - D 


Restaurare lemn, lemn policrom - 8; Verificare - B; Șef proiect 
specialitate - D; Executare lucrări - E; Dirigentare lucrări - F; 
Urmărirea comportării în timp și monitorizarea monumente- 
lor istorice - G 


Restaurator opere de artă 


Conservare/restaurare pictură murală - 6; Conservare/restaurare 
pictură pe lemn - 7; Verificare - B; Șef proiect specialitate - D; 
Executare lucrări - E; Dirigentare lucrări - F ; Urmărirea compor- 
tării in timp și monitorizarea monumentelor istorice - G 


Restaurator opere de artă 


Inginerie instalaţii electrice - 5; Elaborare de studii, cercetări și 
expertize - A; Verificare/verificare tehnică - B 


Inginer instalaţii 


Consolidare / restaurare structuri istorice - 4; Elaborare de studii, 
cercetări și expertize - A; Verificare/verificare tehnică - B 


Inginer constructor 

Patrimoniul în 
actualitate 


Evenimente 


Simpozionul internaţional „Monumentul — Tradiţie și Viitor” 
Ediţia a XIX-a 
ANCA FILIP 


Institutul Naţional al Patrimoniului 
ancafiliplOegmail.com 


În perioada 28 septembrie — 1 octombrie 2017 s-a desfășurat la lași 
Simpozionul Internațional „Monumentul — 'Tradiţie și Viitor”, ajuns în 
acest an la a XIX-a ediţie. Manifestare de înalt nivel științific, organizată de 
Complexul Muzeal Naţional „Moldova” Iași — Muzeul Unirii, simpozionul 
reunește specialiști din domeniul cercetării, protecţiei și restaurării patrimo- 
niului cultural. 

Institutul Naţional al Patrimoniului, partener tradițional al simpozio- 
nului, a fost prezent și în acest an la această prestigioasă manifestare prin 
comunicări științifice, lansarea volumului „Cultural Heritage Counts for 
Europe / Patrimoniul cultural contează pentru Europa — Rezumat executiv 
şi recomandări strategice ale Raportului Consorţiului CHCFE” și a proiec- 
tului cultural „Patrimoniul sportului. Baze sportive urbane de secol XX”. 
Au fost prezentate volumul și expoziţia realizate în cadrul acestui proiect. 
Un moment emoționant al lucrărilor simpozionului l-a constituit evocarea, 
la 100 de ani de la naștere și 40 de ani de la dispariţie, a bogatei activități în 
domeniul restaurării monumentelor istorice desfășurată în cadrul Direcţiei 
Monumentelor Istorice de arhitect Rodica Mănciulescu (1917—1977). 

La finalul lucrărilor, specialiștii prezenţi la simpozion au efec- 
tuat o vizită de documentare la monumente istorice din judeţele Iași, 
Suceava și Neamţ. 


Tradiție ȘI viitor 


"Dra. 
ELE al ai) 
xi 


Afișul Simpozionului Monumentul 
la a XIX-a ediţie 

Proiecte culturale 


Biserici înlemnite din Banat, de la proiect la acţiune patrimonială 
RALUCA RUSU 


CEVA Patrimoniu 
ceva.patrimoniu@gmail.com 


Proiectul cultural conturat în jurul restaurării bisericii de lemn „Cuvioasa 
Paraschiva” din satul Crivina de Sus (județul Timiş) a fost demarat în anul 
2013 de către un grup afiliat Asociației Peisagiștilor din România și în cola- 
borare cu mai mulți parteneri. Edificiul de cult este obiectul ales în vederea 
inițierii unor studii prealabile intervenției de protecție a monumentului isto- 
ric (cod TM-II-m-A-06214) în contextul peisajului cultural. 

Pe parcurs, obiectivele proiectului s-au multiplicat din necesitatea unei 
abordări sistematice a patrimoniului și ancorate în realitatea din proximita- 
tea bisericii de lemn, ceea ce a generat o practică de construcţie a trecutului 
în prezent. Prin urmare, obiectivului inițial i s-a alăturat un altul, respectiv 
înființarea unui centru local (după modelul unei școli) care să înglobeze com- 
ponentele de educaţie pentru patrimoniu, reactivare a meșteșugurilor locale 
şi conservarea practicilor agricole tradiționale. Astfel, centrul se dorește a 
fi integrat în țesutul local ca o reinterpretare a arhitecturii rurale, iar prin 
aceasta să devină suportul in situ necesar în conservarea patrimoniului local 
şi pentru o dezvoltare sustenabilă a satelor în zonă. Pe de altă parte, carac- 
teristicile activităților precum: echipa multidisciplinară, atelierele de studiu 
organizate anual cu implicarea studenţilor afiliați domeniului patrimonial, 
metodologia de cercetare, sintactica acţiunii și relația cu localnicii devin 
parametrii și în același timp resursele acestei practici. Într-o expunere suc- 
cintă, rezultatele proiectului până în prezent cumulează: un timp petrecut în 
taberele de studiu de 54 de zile; 12 ateliere de studiu; 110 de studenţi impli- 
cați; participarea a 03 de invitaţi (profesori, cercetători, experți, specialiști, 
scriitori, preoți, meșteri, interpreți de folclor etc); demararea a 10 interven- 
ţii in situ; realizarea a 63 de interviuri tematice; o întâlnire colectivă la care 
au participat 27 de localnici; fonduri cumulate de 17 685 euro, din care 11 
700 euro s-au alocat pentru construcția eșafodajului de protecţie a edificiu- 
lui (restul au fost folosiţi pentru organizarea atelierelor și găzduirea partici- 
panţilor). Acţiunea iniţiată în cadrul proiectului Biserici înlemnite din Banat 
este orientată înspre păstrarea unor bunuri din trecut (obiective cu valoare 
patrimonială), fără a le separa de comunităţile stabilite în proximitatea lor (a 
conserva pentru a transmite) și a le ancora în spaţiul social cotidian, având la 
bază o abordare interactivă în a descoperi patrimoniul și a învăța despre el. 

Po MEN 174 


Crivina de Sus (foto Ovidiu Micșa, 2016) 

Universitatea de vară Bucium 
Ediţia a VI-a 
IOZEFINA POSTĂVARU 


Institutul Naţional al Patrimoniului 
ipostavaru&yahoo.com 


„Universitatea de vară model de regenerare a patrimoniului cultural rural 
Bucium 2017”, continuare a edițiilor precedente ale proiectului organizat de 
asociaţia „Rencontres du Patrimoine Europe Roumanie” (RPER) s-a desfă- 
şurat în perioada 22 iulie — 6 August 2017. 

Locul de desfășurare a proiectului, comuna Bucium din județului Alba, 
cu cele 30 de sate de munte, deține inestimabile mărturii ale locuirii unei 
populaţii ce a practicat mineritul aurifer încă din Antichitate. 

Activităţile UdV Bucium sunt îndrumate de cadre didactice de la secţiile 
de profil ale facultăților de arhitectură, urbanism, istorie, sociologie și geo- 
grafie partenere, a specialiștilor de la muzeele etnografice din Sibiu și Cluj 
şi a consultantului științific din partea Institutului Naţional al Patrimoniului. 

UdV Bucium propune un model reproducitibil la nivel naţional de euro- 
penizare a abordării patrimoniului rural din România încă existent, dar 
extrem de fragil, prin identificarea, repertorierea, promovarea, reabilita- 
rea in situ și valorificarea acestuia ca motor de dezvoltare culturală, soci- 
ală și economică. 

Proiectul UdV Bucium a început (ediţia 1, 2011) prin repertorierea și 
inventarierea științifică a elementelor de arhitectură vernaculară. Datorită 
identificării pe teren a unui număr mare de valori arhitecturale, urbanistice 
şi peisagere, necunoscute până atunci, în edițiile următoare repertorierea și 
inventarierea s-au extins la analiza integrată a gospodăriilor, prin aplicarea 
metodei de cercetare interdisciplinară (documentaţie arhitecturală, analiza 
de peisaj, studiu istoric și sociologic). 

Pe baza documentaţiei realizate în UdV II, au fost clasate ca monu- 
mente istorice, în anul 2014, șase troițe și cruci din satele comunei Bucium, 
marcate prin plăci de semnalizare în 2015. 

Ediţia IV (2014), UdV a introdus studiul de amplasament al fostelor 
mine aurifere și șteampuri (instalații hidraulice de măcinare a minereului 
aurifer) și un proiect de restaurare a unui monument istoric, iar Ediţia V 
(2016) a adus ca noutate releveul complex al unei biserici și organizarea unui 
atelier de confecţionat șindrila, sub coordonarea unui meșter local. 

Universitatea de Vară Bucium ediţia a VI-a (2017), structurată, ca și 
edițiile precedente, a desfășurat următoarele activități practice, didac- 
tice și educative: 

1. Proiectul de restaurare a unui monument istoric: Crucea episcopu- 

lui Andrei Șaguna, cu troița, din satul Gura Izbiţei. 

2. Proiectul de reabilitare a casei mamei etnografului Ovidiu Bârlea, 
în vederea valorizării sale muzeale. 

3. Studiul de identificare a resurselor de patrimoniu cultural și natu- 
ral care pot fi valorificate turistic, crearea unor trasee și a unei 
reţele de servicii oferite de localnici. 

4. Atelierul de iniţiere în tehnica fotografică a turului virtual. 

5. Conferințe, dezbateri și colocvii, ce au avut loc zilnic, pe toată peri- 
oada UdV Bucium, susținute de specialiști și cadre universitare. 
6. Concursul „Casa cea mai dichisită”, adresat locuitorilor comunei. 
Elaborarea, editarea, publicarea, lansarea și distribuirea publi- 
cațiilor RPER: Repertoriu Patrimoniu Rural Bucium. Caiet IV şi 
Caiet de prezentare. UdV Bucium, ediţia a VI-a. 
Prin contactul nemijlocit și multidisciplinar cu valorile patrimoniului rural, 
prin conexiunile directe, funcționale cu localnici, instituţii și organizaţii, 
RPER încearcă să contribuie la orientarea profesională a cursanților și fede- 
ralizarea energiilor spre acest domeniu. 
Rezultatele UdV Bucium 2017, înregistrate detaliat în fotografii, 
filme și tururi virtuale de către un artist media profesionist se pot vizita la 
adresa www.rper.ro. 


Crucea episcopului Andrei Șaguna, cu troita, 
din satul Gura Izbitei. Monument istoric clasat 
pe baza documentaţiei RPER. În cadrul UdV 
Bucium VI a fost elaborat releveul pentru pro- 
iectul de restaurare (foto Iozefina Postăvaru) 


Casa Colda din satul Poieni, com. Bucium. 
Reabilitată de RPER și Muzeul ASTRA 
(foto Emilian Săvescu) 

Herculane Project 
OANA CHIRILĂ 


Herculane Project 
oanaachirila egmail.com 


Povestea noastră a început în această vară, în urma unei vizite spontane la 
Herculane. Văzând stadiul în care se află patrimoniul cultural și arhitectural 
al României, am decis să scriem un articol. Un articol care să promoveze fru- 
museţea clădirii Băilor Neptun, dar care să tragă și un semnal de alarmă asu- 
pra situaţiei. O serie de sentimente și întrebări ne frământau. Cum s-a ajuns 
aici? De ce? De ce nimeni nu face nimic? 

Și atunci am realizat că NOI trebuie să acționăm și am decis, și în urma 
încurajărilor primite de la cititorii articolului, să inițiem un proiect, care să 
se ocupe de reactivarea întregului centru istoric al orașului Băile Herculane. 
Și aşa a apărut HerculaneProject. Cine suntem noi? Un grup de studenţi arhi- 
tecţi, prieteni, colegi din Timișoara. 

Echipa HerculaneProject se ocupă momentan de clădirea Băilor Neptun, 
pentru care elaborează un proiect de punere în siguranță, dar și o strategie 
pentru viitoarea reabilitare. Concomitent cu elaborarea acestui proiect 
ne-am dorit să fundamentăm o relaţie cu membrii comunității și astfel am 
organizat un eveniment la începutul lunii octombrie intitulat Băile Neptun 
Încotro? În cadrul evenimentului am organizat mese rotunde cu autorităţile 
locale, cu proprietarii terenului aferent clădirii, dar și cu o serie de specia- 
liști, tururi de arhitectură ale centrului istoric, ateliere pentru copii și o seară 
de film. Acest eveniment a avut succes deoarece membrii comunității au fost 
prezenţi şi ne-au oferit sprijinul și totodată am obținut acordul proprietari- 
lor de a interveni pe clădire. 

Băile Neptun Încotro? Nu ar fi fost posibil fără sprijinul Plaiformei 
România100, Primăria Băile Herculane, Asociaţia Tinerilor din Herculane, 
MakeBetter, Idei la Gram, TheLightDesign, cărora vrem să le mulţumim și 
care ne-au deschis porţile și către alți posibili colaboratori. 

Pe viitor, HerculaneProject are ca obiective finalizarea intervenţiei de 
urgenţă și a strategiei pentru clădirea Băilor Neptun, organizarea de ateli- 
ere și practici pentru studenți, prin care să se intervină și pe alte monumente 
istorice din Herculane, aplicarea pentru diverse finanţări europene sau naţi- 
onale, însă cel mai mult ne dorim extinderea acestei comunități ce am for- 
mat-o în decursul a câteva luni. Ne dorim să colaborăm cu cât mai multe 
organizații, comunități și oameni pentru a reactiva Băile Herculane. 

b 


Băile Neptun (arhiva Herculane Project) 

Heritage of Timişoara 
ASOCIAȚIA PRIN BANAT 


contact@prinbanat.ro 


Heritage of Timişoara este un program de intervenție culturală în cartierele 
istorice ale Timişoarei, altele decât cartierul Cetate, considerat polul major 
de atracție turistică și locul în care se desfășoară majoritatea evenimente- 
lor şi proiectelor culturale. Programul a debutat în 2017, în Fabric — unul din 
cele mai vechi cartiere ale Timișoarei. 

Obiectivele proiectului Heritage of Timişoara: Fabric (pilot) au fost 
promovarea patrimoniului cultural imobil din Fabric, sensibilizarea opiniei 
publice asupra importanţei protejării şi conservării acestuia şi încurajarea 
turismului cultural în cartier. Pe parcursul a 5 luni, echipa de proiect a des- 
fășurat diverse activităţi, care au avut ca rezultat: documentarea a peste 150 
de clădiri istorice din Fabric; realizarea a 50 de interviuri cu oamenii locu- 
lui; desfășurarea a 10 ateliere de teatru forum și 5 ateliere de circ social. 
De asemenea, în perioada iulie-august, o echipă locală de artiști a reali- 
zat o colecţie de ilustraţii, având ca inspiraţie istoria și povestea unor imo- 
bile din Fabric. 

În 16—17 septembrie 2017, în piaţa centrală a cartierului a avut loc eveni- 
mentul Heritage of Timişoara: Fabric, în cadrul căruia a fost vernisată colec- 
ţia de ilustraţii prin intermediul unei instalaţii de artă interactivă „Gânduri 
(de)spre Fabric”, pe care participanţii au fost invitaţi să scrie feedback și 
soluţii pentru revitalizarea culturală a cartierului. Totodată, au fost puse la 
dispoziţia participanţilor 2000 de cărți poștale cu ilustrațiile, pentru a fi tri- 
mise gratuit oriunde în țară (aceștia contribuind astfel la promovarea patri- 
moniului cultural imobil din Fabric la nivel naţional) și au fost desfășurate 6 
tururi gratuite de Fabric pentru adulți și copii, 1 prezentare de circ social și 1 
spectacol de teatru forum. 

Informaţiile colectate despre imobilele din Fabric și interviurile reali- 
zate cu oamenii din cartier se găsesc pe platforma www.heritageoftimisoara. 
ro. De asemenea, de pe platformă pot fi trimise digital cărţile poștale pro- 
duse în cadrul proiectului. În 2018, echipa de proiect va interveni în Iosefin, 
un alt cartier istoric timișorean cu o bogată moștenire cultural-arhitecturală. 

Programul cultural Heritage of Timișoara este o iniţiativă a Asociaţiei 
Prin Banat, a cărei misiune este promovarea regiunii Banatului istoric, care 
astăzi se întinde în România, Serbia şi Ungaria. 


Ilustrate din Fabric. Un proiect 
coordonat de Asociaţia prin Banat 

Memoria marelui Război, Judeţul Argeș 
DANIELA MIHAI 


Institutul Naţional al Patrimoniului 
danamihai66egmail.com 


Institutul Naţional al Patrimoniului, prin Direcţia Proiecte, Programe, 
Promovare, a iniţiat un proiect de educaţie prin cultură care și-a dorit să 
onoreze și în același timp să comemoreze, un secol de la intrarea României 
în Primul Război Mondial (1916-1918). Proiectul a fost cofinanțat de AFCN. 

Proiectul s-a concentrat pe județul Argeș care deţine circa 230 de obiec- 
tive comemorative, 16 cimitire, 6 obiective aflate pe Lista Monumentelor 
Istorice, și și-a propus să contribuie la păstrarea, protejarea și promovarea 
monumentelor memorial funerare reprezentate de mausolee/cimitire/monu- 
mente aflate pe Lista Monumentelor Istorice, precum și a operelor comemo- 
rative care nu fac parte din Lista Monumentelor Istorice, dar păstrează în 
conștiința colectivă un marker identitar și comunitar foarte important. 

Scopul proiectului a fost de protecție, valorizare și promovare a patrimo- 
niului memorial, sensibilizarea tinerilor spre cunoașterea și prețuirea aces- 
tui patrimoniu, prin revalorizarea memoriei intangibile a cultului eroilor. 

Prima fază a proiectului a constat în activităţi de inventariere și de docu- 
mentare-fotografiere a monumentelor comemorative din județul Argeș. Aici 
a avut loc și vernisarea expoziţiei în cadrul Muzeului partener din Curtea de 
Argeș, fiind dezbătute probleme legate de starea de conservare a monumen- 
telor de for public și comemorativ. Apoi, odată ce activitatea de inventari- 
ere a fost realizată, s-a organizat un al doilea vernisaj la Muzeul Naţional 
Cotroceni, în data de 14 septembrie 2017, de ziua Crucii. O pagină specială 
a fost dedicată Reginei Maria. 

Ultima etapă a proiectului a fost cea din 25 octombrie 2017, prilejuită 
de vernisajul și evenimentele comemorative dedicate Zilei Armatei din fața 
Mausoleului Mateiaș, Valea Marea, Pravăţ. De asemenea, au fost desfășurate 
şi activităţile legate de educaţie prin cultură, excursie de studiu la principa- 
lele monumente comemorative, precum și la alte monumente importante, 
Castelul Peleș, Bran, fiind organizat un concurs cu premii având ca subiect 
Centenarul și monumentele vizitate. In web site-ul dedicat proiectului www. 
marelerazboi-arges.ro, a fost integrată baza de date și harta digitală cu loca- 
lizarea exactă a monumentelor comemorative, fișele de inventariere, pre- 
cum și o scurtă descriere a acestora în engleză. 

Au fost concepute și trasee cultural istorice pentru monumentele come- 
morative și istorice din Curtea de Argeș și Câmpulung. 


Ziua Armatei la Mausoleul de la 
Mateiaș, 25 octombrie 2017 


160 


2017 


BCMI 


PATRIMONIUL ÎN ACTUALITATE 


5. 


Palatul neoclasic „Ghe. Pleșa”. 
Proiect pentru salvarea unei bijuterii arhitecturale din mediul rural 
PÎRVU IONICĂ 


Asociaţia Sinaptica 
pirvu.ionicasinaptica.ro 


Palatul neoclasic „Ghe. Pleșa” din Obârșia de Câmp, județul Mehedinţi, este 
monument istoric clasa A, înscris în Lista Monumentelor Istorice sub codul 
MH-Il-m-A-10367. Edificiul, având o arhitectură specifică finalului de secol 
XIX, are o istorie interesantă în care se împletesc legende despre bogății uri- 
așe și o poveste de dragoste între un tânăr boier oltean și o frumoasă franțu- 
zoaică. Despre construcția palatului se cunosc puţine date certe, cele câteva 
informaţii culese provenind mai mult din surse orale. Se pare că palatul ar 
fi fost finalizat prin 1892—1893, după circa 10 ani de muncă, la ridicarea lui 
fiind folosite materiale aduse din Franţa și Italia, precum și meșteri străini. 
Construcţia a fost prevăzută de la bun început cu sistem de încălzire cen- 
trală, cu centrală termică la subsol (astăzi dispărută). 

Palatul a fost locuit sporadic de proprietarul său, până la naţionaliza- 
rea din 1048. Gheorghe (Ghiţă) Pleșa (Plessia) s-ar fi stins, singur și fără 
moștenitori, la Paris, prin 1963. După naţionalizare, construcţia a fost folo- 
sită ca sediu pentru un SMA și ca spaţiu de primire pentru soldaţii trimiși la 
muncile agricole. În prezent, palatul se află în proprietatea Consiliului Local 
Obârșia de Câmp; precizăm că nu există nici un fel de litigiu cu privire la 
dreptul de proprietate asupra imobilului. 

Ca mai toate reședințele boierești din mediul rural, palatul Pleșa a 
suferit degradări importante în ultimele două decenii. La începutul anilor 
'90, edificiul se afla într-o stare suficient de bună, conservând încă o serie 
de componente valoroase; localnicii își amintesc de existența unor oglinzi 
venețiene impunătoare, de șemineuri din marmură și de pereţii acoperiți cu 
picturi și tapet de mătase. Între timp, situaţia s-a modificat, construcția deve- 
nind victima actelor de vandalism și a lipsei de întreţinere. Degradarea - 
afectând atât părţi majore de construcție, precum acoperișul, cât și elemente 
de detaliu cum ar fi decoraţiile interioare — este consecința pasivității actua- 
lului deţinător, Consiliul Local din Obârșia de Câmp. 

În 2017, Asociaţia Sinaptica, în parteneriat cu Primăria Obârșia de Câmp 
şi Liceul de Artă „I. Șt. Paulian” din Drobeta Turnu-Severin au coordonat 
proiectul „Palatul Pleșa - neoclasic și țărani”, cofinanţat de Administrația 
Fondului Cultural Naţional. Dintre activitățile derulate în cadrul proiectului 
menționăm cele două tabere organizate în luna august. Prima, desfășurată 
între 1 și 7 august 2017, a fost o tabără de arhitectură care a urmărit igieniza- 
rea clădirii și efectuarea unor reparaţii de urgenţă, care să prevină deteriorări 
ulterioare ale imobilului. Cea de a doua, desfășurată între 8 și 13 august, a 
fost gândită ca o tabără de artă plastică și a vizat realizarea de opere de artă 
în exteriorul clădirii, a unor instalaţii artistice la parter și a unor picturi de 
mari dimensiuni care să acopere o parte dintre golurile ferestrelor. 

Prin acest proiect, asociaţia Sinapiica a reușit să stârnească un interes 
real în rândul locuitorilor, precum și al mass-media, atrăgând atenţia asu- 
pra valorii și importanţei monumentului. Ca urmare a demersului, Consiliul 
Judeţean Mehedinţi a decis, ca în anul 2018 să aloce suma de 50.000 lei 


161 


pentru repararea acoperișului și instalarea unui sistem de supraveghere. 
Toate acestea acțiuni constituie un prim pas în încercarea siopării procesu- 
lui de degradare care se desfășoară de mai bine de două decenii și salvarea 
unei bijuterii arhitecturale deosebite. 


Palatul Pleșa la finalul taberelor 
foto Ionică Pîrvu, august 2017 

162 


2017 


BCMI 


PATRIMONIUL ÎN ACTUALITATE 


5. 


Restauratori români: arhitectul Ștefan Balș (1902—1994) 
ANCA FILIP 


Institutul Naţional al Patrimoniului 
ancafiliplOOgmail.com 


Institutul Naţional al Patrimoniului continuă ciclul de proiecte culturale 
„Restauratori români”, finanţat de Uniunea Arhitecţilor din România din 
Fondul „Timbrul Arhitecturii”, menit să evoce, să readucă în actualitate și să 
pună în valoare opera înaintașilor arhitecți, cu contribuţii majore la dezvol- 
tarea domeniului protecției și restaurării monumentelor istorice, care au acti- 
vat în cadrul Comisiunii Monumentelor Istorice și al Direcției Monumentelor 
Istorice. Ciclul de proiecte culturale este coordonat de arh. Anca Filip. 

În anul 2016, cel comemorat a fost arhitectul Ștefan Balș (1902—1994), 
cel mai important reprezentant al școlii românești de restaurare, cu o impre- 
sionantă activitate de peste șase decenii în slujba monumentelor istorice, ale 
cărui restaurări au fost evocate și readuse în actualitate atât printr-o perspec- 
tivă practică, cât și prin cea a discursului teoretic. Prin cercetarea, inven- 
tarierea și digitizarea bogatului fond documentar datorat lui Ștefan Balș, 
aflat în arhiva și biblioteca Institutului Naţional al Patrimoniului, fondurile 
Comisiunii Monumentelor Istorice și Direcţiei Monumentelor Istorice, pre- 
cum și în arhive private, proiectul a contribuit și la salvgardarea și punerea 
în valoare a documentelor de arhitectură, facilitând accesul specialiștilor și 
al publicului larg interesat, la arhiva de restaurare. 

În perioada 2016—2017, expoziţia realizată în cadrul acestui proiect 
cultural, cu ilustrarea câtorva dintre cele mai importante aspecte ale acti- 
vității de restaurator desfășurată de Ștefan Balș, a fost prezentată în cadrul 
unor manifestări științifice din domeniul protecției și restaurării patrimo- 
niului cultural și itinerantă în spaţii expoziţionale ale unor importante insti- 
tuţii culturale din întreaga ţară. 

Materialul realizat în cadrul proiectului cultural este încărcat pe pagina 
web www.stefan-bals.ro. 


Afișul expoziţiei Restauratori români: 
Ștefan Balș 


163 


Cronici Și recenziii 


Documentarul Planeta Petrila 
ILINCA PĂUN CONSTANTINESCU 


Universitatea de Arhitectură și Urbanism „Ion Mincu”, București 
ilincapauneyahoo.com 


„Planeta Petrila” e primul film documentar dedicat salvării patrimoniului 
industrial și, în același timp, cel mai urmărit documentar românesc din toate 
timpurile. Desigur, acest succes teribil de benefic pentru un subiect altminteri 
de nișă, se datorează în mare măsură personajului principal, artistul petri- 
lean Ion Barbu, fost topograf la Mina Petrila, deja cunoscut drept unul dintre 
cei mai mari caricaturiști politici români. După cum se arată în film, preocu- 
pările lui Barbu se extind însă mult în afara acestui tip de artă grafică, culmi- 
nând cu cel mai de anvergură proiect al său, încă neîncheiat: salvarea de la 
demolarea totală anunţată în 2011, prin program naţional, a celei mai vechi 
mine de cărbune din Valea Jiului, Exploatarea Minieră Petrila, al cărei prim 
perimetru minier e consemnat încă din 1850 — Concesiunea Maximilian. 

În eforturile de a oferi o alternativă demolării, Ion Barbu angrenează o 
echipă uriașă de arhitecți din ţară și străinătate, precum și voluntari locali, 
care încep o campanie serioasă de demonstrare în faţa administraţiei locale 
a viabilităţii păstrării clădirilor minei și inițiază clasarea lor pe lista patri- 
moniului. În paralel, Barbu își pune continuu în practică ideile colorate și 
incisive, continuă manifestările artistice în spațiul public, organizează fes- 
tivalul naţional de teatru subteran, adună comunitatea locală și oameni de 
cultură din afară. Însă, în relaţia cu autorităţile, efectul nu este cel aștep- 
tat: în loc să le atragă de partea sa și să construiască împreună „o lume ce 
nu seamănă cu nicio așezare posibilă, cu NIMIC și NIMENI de NICĂIERI...” 
(Ion D. Sîrbu), acțiunile sale nu fac decât să altereze o comunicare ce era 
oricum precară. 

De altfel, filmul pendulează în permanenţă între stări și situaţii dihoto- 
mice, ceea ce îi asigură un grad de suspans ce i-a făcut pe mulţi să confunde 
genul filmului cu cel artistic. Din capul locului, regizorul Andrei Dăscălescu 
a sosit la Petrila în 2012, într-o stranie și abruptă spirală descendentă în 
care „ecologizarea” (procesul de demolare și înverzire) și activităţile minei 
coexistau. În acest univers sumbru și pesimist, Barbu pictează în culori stră- 
lucitoare, însă, deși de succes pentru cei din afară, nu e înţeles și apreciat 
de semenii săi. Acesta este, de fapt, conflictul principal al realității petri- 
lene: lipsa totală de apreciere a adevăratelor valori locale, negând deopo- 
trivă dreptul la memorie, prin susținerea unei tabula rasa, precum și drep- 
tul la un viitor alternativ, prin neîncrederea în propriul artist local. Demersul 
„bottom-up” de oprire a demolării este susținut doar parţial și punctual 
de o parte a administraţiei, în vreme ce partea majoritară continuă demo- 
lările. Ordinul de Ministru ce definitiveză clasarea este, într-un final, sin- 
gura armă care reușește să îngheţe lucrările de distrugere, însă, în mod fățiș, 
„Conserva”-manifest a lui Barbu este pusă la pământ pentru a face loc toc- 
mai cântarului ce urma să măsoare fierul vechi al clădirilor ne-clasate. 


164 


BCMI 2017 


PATRIMONIUL ÎN ACTUALITATE 


5. 


În ansamblul său, documentarul are, cu siguranță, și o latură comerci- 
ală, în care, pentru simplificarea firului narativ, multe ramificații au căzut 
la montaj. Pe de altă parte, tocmai această latură face mai digerabilă o pro- 
blemă extrem de spinoasă și prea puţin discutată: reutilizarea patrimoniului 
industrial în România, pentru al cărui suiș și coborâș abrupt Petrila este un 
exponent perfect. Iar aici, unul din meritele principale ale regizorului, care 
s-a atașat iremediabil de mină de-a lungul celor trei ani de filmări, deve- 
nind el însuși un activist, e dubla perspectivă prin care alege să portretizeze 
mina. Astfel, privirea celui care a lucrat în mină și care, în timp real, încheie 
o epocă (brigadierul Cenușă, care literalmente închide galeria după o emo- 
ționantă ultimă coborâre în puț, pe 30 octombrie 2016), se împletește cu pri- 
virea celui care trece peste diferite obstacole în încercarea de a oferi un vii- 
tor, pe care îl și demonstrează parțial (Ion Barbu și Centrul Pompadou din 
vechea casă a pompelor). 

În acest sens, mesajul filmului este unul pozitiv, iar succesul pare foarte 
tangibil. Iar prin dubla perspectivă asupra minei, se ridică la rang de pro- 
blematică generală cel puţin trei subiecte extrem de importante, ce rămân 
teme de reflecţie. În primul rând, ideea de valorificare și reutilizare a patri- 
moniului industrial. Activitatea principală a acestor orașe a fost închisă fără 
alternative viabile și fără o preocupare reală a recuperării și păstrării valo- 
rilor materiale și memoriale. E necesară, deci, aplicarea unor programe de 
cunoaștere și apreciere a moștenirii industriale. Pe urmă, încurajarea acţiu- 
nilor civice. Nu orice oraș are un Barbu, însă în orice spaţiu civic cetățenii 
au dreptul de a porni un dialog cu autorităţile pentru a chestiona redeveni- 
rea propriului oraș. În general, dreptul la memorie și lupta împotriva tabula 
rasa este o excepție a unor grupuri de iniţiativă. În sfârșit, dar nu în cele din 
urmă, reabilitarea imaginii minerilor, grav alterată după 1990, și a comu- 
nității muncitorești în general. Deși pretind contrariul, zonele acestea sunt 
caracterizate de o injustiţie socială. Categoriile defavorizate, care se con- 
centrează în multe din aceste zone, trebuie privite ca participanţi activi la 
procesul de transformare urbană. Fără aceștia nu se poate face, cu adevărat 
şi în profunzime, nimic durabil. 

Astfel, după vizionarea filmului, înțelegerea generală este că identita- 
tea fostelor orașe industriale pendulează între identitatea pre-minerit, amin- 
tirile epocii de glorie și cazna redefinirii post-industriale. În același timp, 
există certe valori locale și oportunitatea de a le reconsidera, de a valori- 
fica potenţialul latent. Fie că e vorba de patrimoniul industrial, de peisa- 
jul natural, peisajul cultural, resursele orașului trebuie folosite integral. 
Din păcate, de cele mai multe ori, conducerea administrativă a orașelor nu 
găsește (sau nici nu caută?) noul rol pe care aceste orașe l-ar putea avea, din 
punct de vedere social și economic. Însă, la finalul filmului, fiecare spec- 
tator se visează Ion Barbu-ul propriului oraș, personaj donquijotesc care 
crede, după spusele sale, că „în orășele mici se pot produce cutremure mari” 
și care, prin lupta sa, ar putea ajuta la păstrarea, înțelegerea și traducerea 
acestor valori pentru posteritate. 

Fig. 1 


Fig. 2 


Perspectivă aeriană cu orașul Petrila și Exploatrea Minieră Petrila, 
în timpul demolărilor (foto Andrei Dăscălescu) 


Una din ultimele coborâri în adâncurile Minei Petrila: 
regizorul și minerii (foto Cătălin Cenușă) 

Fig. 4 

Fig. 3 „Conservă Mina Petrila”, lucrare demolată de 
Societatea de Închideri Mine {foto Cristina Sucală) 


Ion Barbu în fața Centrului Pompadou 
{foto Andrei Dăscălescu) 

Dan Nicolae (1948—2016) 
VLADIMIR CIOBANU 


Aproape în fiecare zi, mama pleca de 
acasă spre orașul aflat la câțiva kilo- 
metri pentru a-i duce de mâncare și 
schimburi tatălui care era arestat. 
Asta se întâmpla prin anii cincizeci. 
Noaptea era anchetat și bătut iar ziua, 
fiind contabil, era obligat să se ocupe 
de actele Primăriei (Sfatului Popular, 
cum se numea atunci). Povestea asta 
a durat câteva luni bune. De fiecare 
dată copilul, care rămânea acasă, o 
întreba la întoarcere unde e tata 
și când vine acasă. Ca să-l liniș- 
tească, mama îi spunea toi felul de povești și de fiecare dată îi aducea 
ceva, o bomboană, o caramelă, o acadea, „o amăgeală”... Devenise un 
ritual! Într-una dintre zile, mama s-a întors acasă foarte abătută. A agă- 
țat traista în cui și, fără să-l bage în seamă pe copil, a ieșit în ogradă la 
treburi. Descumpănit, contrariat în așteptările lui create de obișnuință, 
după o perioadă de așteptare, acesta a căutat în traistă. În loc de bom- 
boană sau acadea a găsit un maldăr de haine însângerate. Acesta a fost 
debutul în viaţă al copilului Dan Nicolae și al multor copii din Republica 
Populară Română a anilor ‘50. Mi-a relatat-o chiar el, în graiul lui molcom 
din podișurile moldovenești. A adăugat un râs amar după care mi-a spus 
„— Ai naibii oameni, îl băteau da-l și obligau să le țină contabilitatea !” 

Eu l-am cunoscut pe Dan pe la începutul anilor "70, prin sculpto- 
rul Neculai Păduraru. Ei se cunoșteau din perioada adolescenței comune 
de la Iași. Eram tineri, era perioada scurtei relaxări politice, noi împărtă- 
şeam aceleași aspirații și, poate, și pe fondul originii noastre din aceleași 
plaiuri, ne-am împrietenit. Eram nemuritori, lumea era a noastră! Ne vizita 
din când în când în Calea Griviței, în curtea plină cu piatră și statui a secției 
Sculptură. El fiind student la Arhitectură, găseam un fond comun de preo- 
cupări. Ideile și freamătul epocii clocoteau și în noi făcându-ne să ne sim- 
tim fermențţii înnoirii. Ascultam aceleași muzici, citeam aceleași cărți, mer- 
geam la „Cinemateca” și la Dalles să vedem expoziţiile (inclusiv cele venite 
„de dincolo”, din Occident, și, ca pe un semn de libertate purtam blugi, barbă 
și plete, ... lumea părea senină și ne aparţinea! Odată cu absolvirea facultă- 
ţii, o vreme am fost risipiţi. El a plecat în Moldova, la Botoșani, din câte îmi 
aduc aminte. Mai venea prin București și atunci, împrospătam prietenia mer- 
gând la o bere, mai mult ca prilej de taifas. Atunci, și totdeauna, îmi plăcea 
să regăsesc în el o seninătate molcomă, un fel cald și hâtru de a povesti „în 
grai” micile întâmplări. Era pasionat de ceea ce făcea! 

Ne-am regăsit cu adevărat în '90. Într-o zi, întâlnindu-ne întâmplă- 
tor, mi-a spus că lucrează la Ministerul Culturii. M-am bucurat. Din acel 
moment, prietenul meu Dan Nicolae s-a logodit cu Ministerul! Treceam rela- 
tiv des pe la el, fiind în drumul meu de la Combinatul Fondului Plastic spre 
casă. Găseam un Dan îngropat în dosare, din ce în ce mai obosit, fumând 

din ce în ce mai mult. Dar, era mulțumit de munca lui, îndrăgostit de fiecare 
monument, preocupat de problemele obiectivelor în lucru, cunoscându-le, 
suferind pentru fiecare dintre ele, combustionat de faptul că efortul său este 
atât de necesar. Vocea lui liniștită, stinsă în momentele de oboseală (din ce 
în ce mai dese și pronunţate) se încălzea, creștea și privirea îi strălucea ca 
în tinereţe, atunci când îmi relata. Rareori mai aducea vorba despre profe- 
sia lui de arhitect și despre vechile proiecte. Le abandonase fără prea mari 
regrete, le sacrificase sub imperativul necesităţii. Atunci vorbea cu multă 
nostalgie despre profesorul său de la Iași, Nicolae (Gipsy) Porumbescu, vor- 
bea despre bursa pe care a avut-o în Franța, despre ce ar fi vrut să facă. Asta 
se întâmpla rar! Seara, destul de târziu, din autobuz se vedea un singur birou 
luminat, era al lui Dan! Îmi amintesc că îl găseam aplecat pe textul pe care-l 
citea, cu ţigara mereu aprinsă. În faţa sa, pe birou o fotografie care-i amin- 
tea de Angelica, soția sa, în momentul în care s-au cunoscut. Pentru mine, 
Dan era într-un fel întruchiparea lui Akaki Akakievici prin cuminţenia lui 
sfioasă, prin dăruirea cu care-și făcea treaba, prin vulnerabilitatea și sensi- 
bilitatea sa, prin lipsa nevoii de răsplată. Împlinirea proiectelor de care se 
ocupa, ieșirea la lumină a monumentelor restaurate era pentru el bucurie și 
răsplată, îi dădeau sentimentul împlinirii. Molcom dar tenace ! 

Trăim într-o lume care, prin caliiornizarea și fastfoodizarea tot mai 
pronunțate, pare să-și fi pierdut cumpăna. O vânzoleală din ce în ce mai 
generalizată și mai gălăgioasă, întreținută de reclame tot mai agresive, în 
căutarea plăcerilor, un hedonism emblematizat. Peste tot întâlneşti oameni 
cu pretenţii și orgolii disproporţionate în raport cu meritele și calităţile. 
Reflectoarele au fost puse pe această lume sfâșiindu-i misterul. Lipsa de 
pudoare și decenţă au devenit calități. Există, am întâlnit oameni care au, 
cumva, cuminţenia cărămizii așezată la locul potrivit, cu simţul măsurii, 
construind și asigurând temeinicia. Fără ei, fără acești Akaki Akakievici 
sfielnici ca niște lumânări, ornamentele, stucatura și cromatica gloriei nu 
ar avea pe ce să se așeze în lumea asta. Îmi vine în minte momentul încăr- 
cat de tensiune în care echipa creată spontan în jurul lui Barbu Brezianu, 
echipă care-i cuprindea pe Ministrul de-atunci al Culturii, Ion Caramitru, 
Paul Barbăneagră, lon Pogorilovschi, Pavel Șușară, Doina Lemny ș.a. au 
luptat pentru salvarea și, mai târziu, repunerea la locul ei a Coloanei Fără 
Sfârşit. Acolo, tăcut, discret, cufundat între maldărele de dosare, rolul lui 
Dan Nicolae şi al multora ca el a fost extrem de eficace. Seriozitatea și tena- 
citatea lor a contribuit mult la rezolvarea acelui moment. 

Așa cum spuneam, într-o lume în care indiscreţia, curiozitatea flecară, 
coborârea în derizoriu, paparazzismul sunt prin predominanţă legitimate, 
pudoarea, sfiala, simțul măsurii devin forme de inadecvare, cazuri sociale. 
Reflectoare și proiectoare puternice sfâșie misterul acestei lumi devenită din 
ce în ce mai gălăgioasă. O viaţă ca a lui Dan Nicolae, trăită discret, cu pudoa- 
rea și smerenia unei candele este de natură să restituie misterul, să reînscrie 
lumea și viața în făgașul ei firesc, să reașeze vălul protector al Tainei. 

Mircea Crișan (1950—2017) 
HANNA DERER 


Puţine, extrem de puţine, sunt locu- 
rile din România la care nu au ajuns 
pasiunea pentru meserie și dedica- 
ţia pentru patrimoniul cultural con- 
struit nutrite de Mircea Crișan. În cei 
37 de ani de activitate în acest dome- 
niu, prin cele 273 de expertize teh- 
nice și cele 175 de proiecte de specia- 
litate, pașii l-au purtat din Bucovina și 
Moldova, prin Dobrogea, Muntenia și 
Oltenia, spre Banat și Crișana, până în 
Transilvania. La fel de vast este inter- 
valul de timp din care provin clădirile 
care s-au bucurat de atenţia și grija lui căci, chiar dacă lăsăm de o parte 
structura de protecție a ansamblului rupestru de la Murfatlar (sau Basarabi), 
Mircea Crișan a avut ocazia să se aplece la fel de scrutător asupra unor struc- 
turi care provin din secolul al XIV-lea, cum este Cetatea de Scaun a Sucevei, 
ca și asupra unora sensibil mai recente, din veacul al XX-lea, dintre care cel 
puţin unele merită la fel de mult apreciere precum cele mai „în vârstă”. În 
calitate de excelent profesionist, însă, Mircea Crișan știa, posibil mai bine 
decât mulți dintre colegii săi, că ceea ce numim „vechime” este un factor 


determinant numai uneori și că, în orice caz, în ceea ce priveşte intervenţi- 
ile de care au nevoie și pe care le pot suporta fără pierderi, valorile culturale 
nu pot fi ierarhizate în „mai importante” și „mai puţin importante”. Această 
ultimă afirmaţie este susținută și de diversitatea funcţională a edificiilor pe 
care le-a abordat mereu cu aceeași seriozitate: de la (foste) palate, conace și 
cule, la locuinţe urbane și rurale, de la oricare componentă a unei mănăstiri, 
oricât de modestă, precum un hambar, la simple lăcașuri de cult aparținând 
unor comunități rurale, la biserici fortificate și catedrale urbane, la care se 
adaugă, fără nici un fel de „discriminare”, hoteluri, școli și biblioteci, clă- 
diri destinate culturii, dar și producției sau comerțului. Deschiderea cu care 
Mircea Crișan accepta să se aplece asupra oricărui monument istoric, indife- 
rent de semnificația sa în sens utilitar și indiferent de epoca de proveniență 
este de altfel reflectată de distincţiile primite care, cu o singură excepţie, i-au 
fost acordate pentru lucrările la edificii mai puţin cunoscute, așa cum erau 
biserica mănăstirii Plătărești, din județul Călărași, care datează din seco- 
lul al XVII-lea, biserica și turnul clopotniță din cadrul mănăstirii Florești, 
din județul Vaslui, ambele din veacul al XIX-lea, sau așa-numitul palat din 
Banloc, judeţul Timiș, reședință nobiliară din secolul al XVIII-lea. La fel de 
puţin cunoscute, chiar și printre specialiști, au fost - înainte ca Mircea Crișan 
să le insufle (și) lor o nouă viaţă - biserica (de zidărie) din satul Oprișești, 
judeţul Bacău, și biserica schitului Dălhăuţi, judeţul Vrancea, amândouă din 
veacul al XVIII-lea. Chiar și acesteia din urmă, clasată ca fiind de interes 
exclusiv local, Mircea Crișan i-a consacrat întreaga sa știință și pasiune pre- 
cum celui mai cunoscut monument dintre cele care i-au adus recunoașterea 
şi anume Coloana fără sfârșit din Târgu Jiu. 

Dar, cei mai mulți dintre noi îi datorează lui Mircea Crișan nu doar 
faptul că ne vom mai putea bucura mult timp de numeroasele clădiri cu 
valoare culturală cărora li s-a dedicat, ci și parte din propria noastră pregă- 
tire profesională. Cei care nu au avut prilejul să îi fie studenţi la Institutul de 
Arhitectură, mai apoi Universitatea de Arhitectură și Urbanism „lon Mincu” 
din București, au avut, probabil, ocazia să colaboreze cu el, la expertize, 
proiecte și / sau șantiere sau măcar să îi audieze cursurile susţinute în Italia, 
dar și una sau alta din comunicările prezentate în ţară și în străinătate. În 
plus, generozitatea cu care Mircea Crișan a fost mereu dispus să împărtă- 
şească altora din vasta sa experienţă l-a determinat să acorde timp și scrisu- 
lui. De aceea, din fericire, și cei care nu au avut șansa să îl cunoască, măcar 
la catedră sau la pupitrul unui simpozion, vor putea beneficia, acum și în vii- 
tor, de înțelepciunea sa. Teza sa de doctorat, pe care a găsit răgaz să o revi- 
zuiască la șapte ani după prima ediţie, se va număra cu certitudine mereu 
printre titlurile de referință privind structurile de rezistență executate din 
zidărie, așa cum nimic nu poate și nu va putea înlocui tot ceea ce a gândit 
și a publicat, într-un fel sau altul, Mircea Crișan cu privire la modul în care 
trebuie concepută consolidarea monumentelor istorice. Acest subiect, care 
îl preocupa în mod specific în contextul regimului seismic sever pe care îl 
înregistrează părţi consistente din teritoriul actual al țării, a constituit de 
altfel și principalul obiect al grupului de lucru în care activa, la fel de darnic 
cu știința sa, pentru a sprijini Institutul Naţional al Patrimoniului la îndepli- 
nirea misiunii deloc uşoare de a elabora norme şi normative apte de a asi- 
gura cadrul optim pentru tot ceea ce înseamnă prezervarea patrimoniului 
cultural construit. Și tot datorită generozităţii care îl caracteriza, de experi- 
enţa profesională și de calitatea umană a lui Mircea Crișan a beneficiat mult 
timp și ministerul de resort - în ultimul an și jumătate nu doar ca membru 
în plenul Comisiei Naţionale a Monumentelor Istorice, ci și ca președinte al 
Comisiei Zonale a Municipiului București precum și a judeţelor Giurgiu și 
Ilfov. În această ultimă calitate, cu concursul colegilor săi, a decis să con- 
tribuie la accelerarea procedurii de avizare, acordându-i cu același altruism 
nu o singură întrunire pe lună, cât este prevăzut ca minimum de legislaţia în 
vigoarea, ci patru, renunțând astfel și la începutul sfârșitului de săptămână. 
De altfel, așa și-a petrecut Mircea Crișan bună parte din ultima zi pe care a 
petrecut-o printre noi: preocupat de soarta patrimoniului cultural construit, 
atent în primul rând la ceilalți, bucuros să ofere din cunoștințele sale, din 
experienţa sa, din timpul său - echilihrând perfect teoria, practica și activi- 
tatea didactică, așa cum numai un om excepțional este apt să o facă. 

A cercetat cu știință, a proiectat cu atenţie, a urmărit șantiere cu interes. 
Și-a pus experienţa în slujba procesului de avizare, la elaborarea normative- 
lor necesare, dar și în slujba catedrei. Și a făcut toate acestea cu pasiune, o 
pasiune căreia, însă, știa să îi dea glas cu politeţe și distincţie. 

Ruxanda Beldiman (1973—2017) 
MIRCEA ALEXANDRU HORTOPAN 


Ruxanda Beldiman rămâne, pentru 
toți cei care au cunoscut-o, un om 
cald, sensibil, onest, dublat de un pro- 
fesionist rasat, cu preocupări diverse, 
afinitățile sale intelectuale gravi- 
tând în jurul istoriei, artei și arhi- 
tecturii secolului al XIX-lea euro- 
pean. Cu studii la Școala germană, 
la Liceul „Nicolae Toniţa” și apoi la 
Universitatea Naţională de Artă din 
București, Ruxanda Beldiman a ales, 
prin ariile curriculare, să studieze 
istoria artei și a arhitecturii, dar și 
istoria familiilor aristocratice românești, din care descindea și cu care era 
îndeaproape înrudită. Istoriilor de familie le-a dedicat în anii săi de matu- 
ritate timpul său de studiu, interesul viu al redescoperirii rădăcinilor, având 
drept rezultat intervenţii profesioniste în cadrul unor sesiuni naționale de 
comunicări. Preocupările pentru istoria familiei paterne - Beldiman (veche 
familie boierească, numărând printre membrii săi diplomaţi și jurnaliști), 
au dus-o pe tărâmurile moldave, unde cercetările ei s-au axat pe istoria 
Caselor Beldiman din Iași sau a ierarhului ctitor episcopul Filaret Apamias 
Beldiman. Pe line maternă, Ruxanda Beldiman descindea din primul pro- 
fesor de gravură al Școlii de Arte Frumoase din București, gravorul Gabriel 
Popescu, căruia i-a dedicat comunicări științifice și articole. 

Bun și fin cunoscător al limbilor germană, franceză, engleză și italiană, 
Ruxanda Beldiman a fost, dintru început, prin tradiţii de familie și intelec- 
tuale, legată de Transilvania săsească, căreia i-a dedicat multe dintre stu- 
diile sale. Fascinată deopotrivă de aria de cultură a sașilor, dar și de tradi- 
tiile străvechi românești ale Rășinarilor (fiind și o descendentă a familiei 
Goga), Ruxanda Beldiman nu căuta mai deloc diferențele, ci era fascinată 
de legăturile culturale și de civilizaţie prin care cele două etnii se melanjau, 
de aculturaţii și de împrumuturi reciproce. În timpul studiilor universitare și 
imediat după absolvirea lor (1993-1999) a fost membru activ al echipei de 
inventariere a patrimoniului cultural săsesc din Transilvania, echipă con- 
dusă de prof. dr. Corina Popa (cea care avea să coordoneze nu numai lucra- 
rea sa de diplomă, dar și teza de doctorat). Proiectul, inițiat de ICOMOS — 
Germania și de Direcţia Monumentelor, Ansamblurilor și Siturilor Istorice 
din România, avea să o familiarizeze cu munca interesantă și dură de teren, 
pentru care a păstrat o mare pasiune și care a familiarizat-o cu metoda acri- 
bică a analizei de arhitectură. Din această perioadă datează și primul său 
articol tipărit, dedicat orașului Sighişoara". 

Afinitatea pe care a dezvoltat-o pentru spaţiul de cultură german, dar 
şi fascinația pentru România regală au dus-o la primul său loc de muncă, la 


1 Ruxanda Beldiman, „Localuri de școli din Sighișoara în intervalul 
1870-1900 — arhitecţi și proiecte”, în Historia Urbana, Tomul VI, București, 
1998/1-2, pp. 25-36. 

Muzeul Naţional Peleş, unde, ca muzeograf (între 1998 şi 2006), s-a ocu- 
pat cu mare pasiune și atenţie de istoria edificării celui mai important cas- 
tel românesc — Peleșul. Acestuia i-a dedicat aproape întregul său timp, în 
care s-a aplecat cu interes și competenţă asupra planurilor de arhitectură, 
a căutat neobosită în Fondul Casa regală al Arhivelor Naţionale, a parcurs 
importante repere bibliografice, ce priveau nu numai fenomenul arhitectu- 
rii istoriste, al artei europene de la cumpăna veacurilor XIX și XX, dar și 
procesele istorice în care monarhiile europene din Belle Époque evoluau. 
Întotdeauna gata să împărtășească rezultatele lecturilor sau al cercetărilor 
de arhivă, întotdeauna gata să omagieze personalitatea ctitorului castelu- 
lui - regele Carol Į al României, căruia îi purta o mare admiraţie, Ruxanda 
Beldiman era neobosită în a pătrunde resorturile intime ce stăteau în spatele 
deciziei suveranului de a construi castelul, de a-l mări și transforma, de a 
opta pentru diverse teme și motive decorative sau arhitectonice. 

Primele rezultate ale studiilor sale la Peleș (dublate de câteva granturi 
de cercetare la Viena și Roma, dar și de călătorii private - pentru că Ruxanda 
Beldiman se afla în călătorie de studii și în concediul de odihnă!), s-au mate- 
rializat în primul articol cu adevărat exhaustiv tratând operele lui Gustav 
Klimt și ale tovarășilor săi din Kiinstlercompagnie realizate pentru caste- 
lul Peleș?. Această contribuţie rămâne de referință pentru debutul românesc 
al iniţiatorului Secesiunii vieneze. Numeroasele sale cercetări referitoare 
la edificarea castelului dar și a întregului ansamblu arhitectonic al reședin- 
tei regale de la Sinaia au continuat și după ce a devenit cercetător științific 
la Institutul de Istoria Artei „George Oprescu” al Academiei Române. Aici, 
alături de specialişti remarcabili, a girat câțiva ani şi departamentul de artă 
modernă. Aria sa de interes s-a lărgit, preocupările s-au diversificat, însă în 
paralel avea să se nască o teză de doctorat cu tema „Castelul Peleș — expresie 
a fenomenului istorist de influență germană”. Fără a neglija aportul mode- 
lelor italiene ce au reconfigurat castelul la începutul secolului XX, Ruxanda 
Beldiman a realizat cea mai importantă monografie științifică a castelului 
Peleș, pe care apoi avea să o publice în primul său volum*. Dar ea nu s-a oprit 
aici. Interesul viu pentru construcția castelului, pentru numeroasele planuri 
şi schiţe de arhitectură, a dus-o pe urmele principalului arhitect al Peleșului, 
cehul Karel Liman, căruia avea să îi dedice (în volum colectiv) prima operă 
monografică publicată. Abnegaţia cu care Ruxanda Beldiman avea să coor- 
doneze proiectul a avut un rezultat pe măsură, volumul grupând fişe exhaus- 
tive ale reședințelor regale în construcția cărora arhitectul s-a implicat“. 

Activitatea sa de cercetător la Institutul „George Oprescu” s-a materi- 
alizat în contribuţii importante la istoria artei plastice moderne românești“ 
dar și a arhitecturii contemporane“, mărturisind despre domeniile diverse 
dar perfect interconectate pe care Ruxanda Beldiman le aborda. 


2 Ruxanda Beldiman, „Gustav Klimt și Kiinstlercompagnie, comenzi pentru 
Castelul Peleș”, în Revista Muzeelor, Tom 1 — II, București, 2001, pp. 98—122. 

3 Ruxanda Beldiman, Castelul Peleș, expresie a fenomenului istorist de influenţă 
germană, București, Editura Simetria, 2011. 

4 Ruxanda Beldiman et al., Karel Zdenek Liman, arhitectul ceh al Casei regale a 
României, Editura Igloomedia, București, 2013. 

5 oana Vlasiu (coord.), Dicţionarul sculptorilor din România. Secolele XIX-XX., 
vol. 1, Editura Academiei Române, București, 2011. 

6 Ruxanda Beldiman, „Arhitectura românească în perioada 1947-1989”, în Istoria 


românilor, Editura Univers Enciclopedic, București, 2013. 

Între acestea, un domeniu aparte, cu care avea multiple afinități, era al 
arhitecturii reședințelor aristocratice românești, cărora le-a dedicat nume- 
roase comunicări științifice și articole. În preziua stingerii sale, ea a publicat 
cea de a doua carte de autor, având ca subiect conacul Ghica de la Ghergani”. 

Contribuțiile sale la cunoașterea istoriei castelului Peleș și a operei lui 
Gustav Klimt în România, fac din lucrările Ruxandei Beldiman repere bibli- 
ografice de neocolit. 


7 Ruxanda Beldiman, Domeniul lui Ion Ghica de la Ghergani, Editura Istoria Artei, 
București, 2016. 

Liviu Brătuleanu (1942—2017) 
AURELIAN STROE 


Viaţa lui Liviu Brătuleanu pare o aven- 
i tură, deși el nu era un aventurier, ci, 
mai degrabă, un temerar, hotărât să 
| înfrunte dificultăţile și provocările 
i cele mai neobișnuite. Însuși faptul că 
este născut într-un ţinut istoric pentru 
români spune multe. Oparte dincopilă- 
rie și-a petrecut-o la Sebeș-Alba, unde 
| s-a dovedit a fi un copil năzdrăvan, 
care își ținea părinţii în alertă („Ai mei 
mă aşteptau cu masa, iar eu eram cu o 
așa-zisă plută pe râu”). Năzdrăvăniile 
au continuat și când a crescut, materi- 
alizându-se în alpinism (sub îndrumarea pionerului alpinismului românesc 
Emilian Cristea), speologie și, mai ales, călătorii, uneori pe drumuri și în 
locuri în care nu te-ai prea fi îndemnat să te duci. 

A absolvit Institutul de Arhitectură „Ion Mincu” din București (1970) și, 
tot aici, s-a specializat în sistematizare și proiectare de...centrale nucleare. A 
lucrat la IPROTIM Timișoara și ISPE București. Marea sa pasiune (nu numai 
profesională) au fost, însă, monumentele istorice, cărora le dedica timpul 
liber (să nu uităm că sâmbăta era zi lucrătoare!), drept care, după 1990, a 
făcut o nouă specializare în restaurarea monumentelor, ansamblurilor și 
siturilor istorice. Astfel, a ajuns la D.M.A.S.I., proaspăt reînființată. Aici, 
colegul nostru a trecut prin diverse servicii, rămânând, în cele din urmă, 
la evidenţă și cercetare. Înainte de „irecerea” lui la monumente, avea deja 
numeroase fişe și fotografii privind arhitectura "Țării Românești, cu accent 
pe Oltenia. La D.M.A.S.I. a avut norocul să fie coleg cu arh. Gh. (Ghighi) 
Sion (plecat și el dintre noi), marele său „rival”. Purtau îndelungi discuţii, 
de obicei în contradictoriu, asupra unor subiecte importante, dar și asupra 
unor amănunte, la care noi, colegii lor, nici nu ne-am fi gândit. Uneori se 
ajungea la „arbitrajul” directorului științific, istoricul Sergiu losipescu, și, 
de cele mai multe ori, Ghighi - cu o experienţă în domeniu mult mai vastă 
- ieșea învingător, fără ca Liviu să se supere. Din biroul în care stăteau cei 
doi veterani a învăţat foarte multe mult mai tânărul arhitect Dan D. Ionescu 
(„spiridușul” nostru), de curând aterizat printre noi direct de pe băncile şco- 
lii, care, am eu impresia, îi și zgândărea spre a le „stoarce” noi informaţii. 
Pentru controversele legate de proiectele de restaurare se ajungea la arhitec- 
ţii Sanda Ignat, iarăși Ghighi Sion și Peter Derer (primul nostru director). 

În biroul său de la Evidenţă stătea la loc de cinste neegalata carte a 
lui Nicolae Stoicescu, Bibliografia localităţilor și monumentelor feudale 
din România. Tot pe aproape avea și lucrări ale lui Virgil Vătășianu, Vasile 
Drăguj și Corina Popa - peniru că, în acea vreme, conducătoarea catedrei de 
artă medievală românească de la Belle-Arte se ocupa, în principal, de monu- 
mentele medievale ale Olteniei. Liviu era un arhitect care citea și citea din 
„Clasici”. Citea mult și din istorici de artă (!!), un fapt aproape de neconceput 
astăzi, când arhitecţii îi ignoră pe istoricii de artă și invers, cele două școli 

luptând-se, pur și simplu, pentru a dovedi că una dintre ele este mai bună 
decât cealaltă. 

Întotdeauna a lucrat cu plăcere, dublată de conștiinciozitate, iar atunci 
când era convins că are dreptate nu dădea înapoi, indiferent cine era preopi- 
nentul. A făcut multe, foarte multe documentaţii, unele remarcabile - pe care 
le folosim și astăzi, a fotografiat arhitectură vernaculară care se mai păs- 
trează doar în imaginile lui. Era, ca mulţi dintre noi, pasionat și de fotogra- 
fie - avea lungi discuţii cu fotograful nostru George Dumitriu despre aparate 
foto, obiective, accesorii, unghiurile de fotografiere. 

O preocupare permanentă a sa a fost studierea arhitecturii balcanice - 
evident cu extensiile din țările române (culele), precum și studierea arealu- 
lui în care putea găsi rădăcinile influențelor care s-au succedat în arhitectura 
medievală din Moldova. A fost fascinat de Athos, de arhitectura monahală 
de acolo, de legăturile Sfântului Munte cu țările române. Toate acestea au 
însemnat drumuri, multe drumuri, de cele mai multe ori în compania soției 
sale, Anca Brătuleanu, profesoară la I.A.I.M., dar și a prietenilor și chiar 
colegilor de serviciu (Teodor Octavian Gheorghiu, Alexandra "Țînţăreanu, 
Raluca și Sergiu Iosipescu). 

Nu a scris mult, dar ce a scris rămâne, mai ales în cazurile în care trata 
subiecte mai „teoretice” - sistemele de boltire utilizate la beciurile case- 
lor domnești și boierești din Țara Românească din secolele XVII și XVIII 
(împreună cu Anca Brătuleanu, 1989); conacul Rosetti-Balș (1091); culele 
Olteniei (în Denkmäler in Rumänien, München, 1995); restaurarea bisericii 
Adormirea Maicii Domnului din Belin - Covasna (împreună cu arh. Florin 
Dobrescu, 1996); Et in Athos ego (2005); Sulina, parte a peisajului cultural 
(2006); reședința lui Dimitrie Cantemir din Istanbul (2008); ctitoriile româ- 
nești de la Athos (2008) și lista ar putea continua. 

Nu ne-am despărțit de Liviu. Îl simţim mereu prezent la „serviciu”, ne 
gândim la el de câte ori plecăm în voiajuri tematice, apelăm la cele scrise de 
el și la fotografiile sale. Este și va rămâne cu noi! 

BCMI 2017 


Buletinul Comisiunii Monumentelor Istorice (BCMI) este 
prima publicaţie periodică din Romania dedicată prote- 
jării patrimoniului cultural imobil, apărută trimestrial 
începând cu luna ianuarie 1908, sub direcția Comisiunii 
Monumentelor Istorice (CMI). La origine, Buletinul avea ca 
obiectiv general „deșteptarea și răspândirea în popor a sim- 
țului și priceperii pentru conservarea monumentelor, prin 
publicarea de lucrări speciale asupra monumentelor și de 
instrucțiuni asupra chipului conservării sau restaurării lor” 
și cuprindea „o parte științifică”, în care se urmărea publi- 
carea a „tot felul de monografii, studii, lucrări, comunicări 
și materialuri de natură istorică, arhitectonică și artistică 
privitoare direct și numai la monumentele noastre istorice” 
şi „o parte oficială”, în care se publicau „rapoartele anuale 
ale Comisiunii, procesele verbale ale ședințelor ei, refe- 
ratele arhitecților însărcinați cu conducerea și executarea 
lucrărilor de conservare și restaurare, precum și eventualele 
circulări, informațiuni și deciziuni ale Ministerului și ale 
Comisiunii, privitoare la monumentele noastre istorice”. 


Buletinul își reia acum apariţia după o întrerupere de câțiva 
ani, într-o serie nouă, prin care urmărim în primul rând 
revenirea la direcţiile formulate la 1908, care și-au păstrat 
integral valabilitatea și importanța și în același timp deschi- 
derea către toate formele de acțiune patrimonială actuală. 
Dacă la origine apărea ca organ al principalei instituții a 
sistemului public de protecție a monumentelor istorice, 
reflectându-i activitatea științifică şi administrativă, acum 
Buletinul va urmări dezvoltările şi rezultatele multiplelor or- 
ganisme ale sistemului public dedicat patrimoniului imobil 
— de la Comisiune, redusă azi la funcția consultativă și de- 
venită Comisia Naţională a Monumentelor Istorice, cu secți- 
unile sale de specialitate și comisiile zonale, la segmentul 
administrativ, reprezentat de Direcţia Patrimoniu Cultural 
din cadrul Ministerului Culturii și Identității Naţionale și de 
Direcţiile Judeţene pentru Cultură, și la segmentul operativ 
complex, cu activitate extinsă de la cercetare și evidenţă, 

la monitorizare și finanţare, acoperit de Institutul Național 
al Patrimoniului. De asemenea, Buletinul va oferi spațiul 
pentru reflectarea activității sectorului independent și non- 
guvernamental dedicat protejării patrimoniului imobil, cât 
și a altor entități și sectoare de activitate, în încercarea de a 
prezenta o imagine cât mai actuală și caracteristică a intere- 
sului și acțiunii dedicate patrimoniului imobil în România. 


Institutul Naţional al Patrimoniului 
lenăchiță Văcărescu 16, sector 4, București 


+  Perspectivă aeriană cu orașul Petrila și Exploatrea Minieră Petrila, 
în timpul demolărilor (Foto: Andrei Dăscălescu) 


